**A close up of a sign

Description automatically generated**

**Pecyn briffio i gefnogi gweithredu fframwaith sefydlu Cymru gyfan ar gyfer iechyda gofal cymdeithasol, y broses o ddatblygu’r cymwysterau newydd ar gyfer iechyd a gofal cymdeithasol a’r llwybrau cofrestru**

**Haf 2019**

**Cynnwys**

|  |  |
| --- | --- |
| [**Cyflwyniad**](#Cyf)   * Fframwaith sefydlu Cymru gyfan ar gyfer iechyd a gofal cymdeithasol * Cymwysterau * Cofrestru | 3 |
| [**Ar gyfer pwy mae’r briff?**](#Pwy)  Nod y briff  Iaith a diffiniadau | 3 |
| [**Cyflwyniad a nodiadau’r hwylusydd**](#Cyflwyniad)  [Sleid 1 - fframwaith sefydlu Cymru gyfan ar gyfer iechyd a gofal cymdeithasol](#s1) | 5  5 |
| [Sleid 2 – Beth yw’r fframwaith sefydlu – Cyflwyniad](#s2) | 7 |
| [Sleid 3 – Fformatau’r fframwaith sefydlu](#s3) | 10 |
| [Sleid 4 – Atebion sampl o’r gweithlyfr i ddangos beth yw ateb da – Ymarfer grŵp](#s4)   * [Adran 1 Egwyddorion a Gwerthoedd iechyd a gofal cymdeithasol (oedolion)](#EGO) * [Adran 2 Egwyddorion a Gwerthoedd iechyd a gofal cymdeithasol (plant a phobl ifanc)](#EGPPhI) | 12  13  44 |
| [Sleid 5 – Cymwysterau newydd](#s5) | 89 |
| [Sleid 6 – Y fframwaith cymwysterau newydd](#s6) | 91 |
| [Sleid 7 – Siwrne gweithiwr newydd](#s7) | 93 |
| [Sleid 8 – Rôl y rheolwr](#s8) | 94 |
| [Sleid 9 – Asesu’r cymhwyster craidd](#s9) | 95 |
| [Sleid 10 - Cymwysterau ymarferol iechyd a gofal cymdeithasol Lefel 2 / 3](#s10) | 97 |
| [Sleid 11 - Asesu cymwysterau ymarfer](#s11) | 98 |
| [Sleid 12 – Cofrestru gweithwyr gofal cartref](#s12) | 99 |
| [Sleid 13 - Gweithwyr gofal cartref - ffyrdd cofrestru posibl tan fis Ebrill 2020 - Diagram llif](#s13) | 100 |
| [Sleid 14 - Cofrestru gweithwyr gofal preswyl i blant](#s14) | 103 |
| [Sleid 15 – Adolygu llwybrau cofrestru](#s15) | 104 |
| [Sleid 16 – Fframwaith cymwysterau](#s16) | 105 |
| [Sleid 17 - Fframwaith cymwysterau (parhad)](#s17) | 108 |
| [Sleid 18 – Trafod llwybrau cofrestru – Ymarfer grŵp](#s18) | 109 |

**Cyflwyniad**

**Fframwaith Sefydlu Cymru Gyfan ar gyfer iechyd a gofal cymdeithasol**

Cafodd Fframwaith Sefydlu Cymru Gyfan ar gyfer iechyd a gofal cymdeithasol ei roi ar waith ym maes Gofal Cymdeithasol ym mis Ebrill 2018. Ers hynny mae’r sector wedi bod yn ymgyfarwyddo â’r fframwaith newydd ac wedi dechrau ei weithredu’n llawn.

Fodd bynnag, roedd yr adborth a gafwyd yn awgrymu bod yna gamsyniadau a mythau’n dal i fod yn gysylltiedig â’r Fframwaith. Roedd yr adborth yn awgrymu hefyd fod rhai rheolwyr a chyflogwyr yn cael trafferth neu’n ei chael yn anodd pwyso a mesur a oedd atebion y gweithwyr i ddeunyddiau’r gweithlyfrau yn ddigonol/yn ddigon da. Roedd rhai rheolwyr yn disgwyl atebion llawn, manwl gan weithwyr a oedd newydd ymuno â’r maes gofal cymdeithasol yn hytrach nag atebion a oedd yn adlewyrchu lle’r oedden nhw arni o ran datblygiad yn ystod y broses sefydlu.

**Cymwysterau**

Bydd y gyfres newydd o gymwysterau lefel 2 a 3 ar gyfer iechyd a gofal cymdeithasol a gofal, chwarae, dysgu a datblygiad plant ar gael i’w haddysgu o fis Medi 2019.

**Cofrestru**

Bydd yn orfodol i weithwyr gofal cartref gofrestru o fis Ebrill 2020. Tan hynny, gall gweithwyr gofal cartref gofrestru gyda Gofal Cymdeithasol Cymru yn wirfoddol.

**Ar gyfer pwy mae’r briff?**

Mae’r pecyn briffio hwn wedi’i ddatblygu ar gyfer y rhai sydd am ddatblygu’r sesiynau yn lleol neu’n rhanbarthol. Mae’n cynnwys rheolwyr a chyflogwyr, gan gynnwys cyflogwyr AD ac Unigolion Cyfrifol, adrannau hyfforddi’r awdurdod lleol a’r rhai sy’n gyfrifol am weithredu’r Fframwaith a chefnogi’r gwaith o gwblhau’r cymwysterau a’r broses gofrestru.

**Nod y briff**

Nod y pecyn briffio yw

* egluro beth yw’r Fframwaith ar hyn y mae’n ei gynnwys
* dangos y mathau o atebion i weithlyfr y Fframwaith y gellir eu disgwyl gan weithwyr
* egluro’r newidiadau i gymwysterau
* egluro’r gofynion ar gyfer cofrestru
* dangos yn systematig sut mae’r broses sefydlu, y cymhwyster craidd, y cymhwyster ymarfer a chofrestru yn cyd-fynd

**Iaith a diffiniadau**

Hwylusydd – Yr unigolyn sy’n darparu’r hyfforddiant/briff

Cyfranogwyr – Yr unigolyn sy’n derbyn yr hyfforddiant/briff

**Sleidiau’r cyflwyniad a thudalennau nodiadau’r hwylusydd**

Gellir defnyddio’r sleidiau hyn i ddarparu’r wybodaeth am y Fframwaith, y cymwysterau a chofrestru. Mae yna dudalennau nodiadau y gellir eu defnyddio gan yr hwylusydd i egluro’n fanwl i’r cyfranogwyr gefndir, hanes a chyd-destun y Fframwaith a’r ffordd y maen nhw’n gysylltiedig â chwblhau cyfres newydd o gymwysterau ym maes iechyd a gofal cymdeithasol, a fydd ar gael ym mis Medi 2019. Yna mae’r nodiadau’n mynd ymlaen i egluro’r gofynion a’r gwahanol lwybrau sydd ar gael ar gyfer cofrestru gweithwyr gofal cartref.

Gellir defnyddio ac addasu’r sleidiau hyn i gyd-fynd ag anghenion cyfranogwyr, fodd bynnag, rydym yn awgrymu eu bod yn cael eu cwblhau er mwyn egluro’n systematig y siwrne o’r broses sefydlu i’r broses gofrestru. Mae’n bwysig cadarnhau bod y cyfranogwyr yn deall yr holl gyflwyniad cyn symud ymlaen. Er mwyn cyflwyno’r sesiwn friffio yn ei chyfanrwydd, mae angen neilltuo sesiwn diwrnod cyfan .


**Adnoddau**

I ddarparu’r cyflwyniad i grŵp o bobl, mae angen gliniadur/Cyfrifiadur Personol a sgrin a’r cyflwyniad PowerPoint ei hun. Mae ar gael yma (Link).

Gallwch weithio drwy weithgaredd y gwaith grŵp ar y gweithlyfrau sampl y cyfeirir atynt ar sleid 4 o’r cyflwyniad – fe allai cael copïau caled ohonynt fod yn ddefnyddiol.

**Cyflwyniad a nodiadau’r hwylusydd**

**Sleid 1 – Fframwaith Sefydlu Cymru Gyfan ar gyfer iechyd a gofal cymdeithasol**



**Nodiadau’r hwylusydd**

* Mae’r sleid hon yn rhoi cefndir a chyd-destun holl Fframwaith Sefydlu Cymru Gyfan ar gyfer iechyd a gofal cymdeithasol. Mae’n egluro ar gyfer pwy mae’r Fframwaith a’r hyn y mae’n ei wneud. Mae cynnwys y Fframwaith wedi’i amlinellu, yn ogystal â’r amser y dylid ei gymryd i’w gwblhau.

**Beth yw’r fframwaith sefydlu newydd ac i bwy?**

* Mae’r fframwaith sefydlu Cymru gyfan ar gyfer iechyd a gofal cymdeithasol ar gyfer gweithwyr ym maes iechyd a gofal cymdeithasol sy’n newydd i’r sector, sefydliad newydd neu rôl newydd. Mae’n cynnwys egwyddorion a gwerthoedd, gwybodaeth a sgiliau y mae eu hangen ar weithwyr i gyflawni eu rôl yn alluog ar y cyfnod datblygiad hwn.
* Does dim disgwyl i weithwyr sy’n symud o un rôl i un arall ymgymryd a’r holl fframwaith eto, ond, fe fydd angen iddyn nhw ddangos i’w cyflogwyr newydd sut mae nhw’n mynd ati i weithredu dysgu blaenorol mewn ymarfer. Fe fydd y deilliannau dysgu ymarfer yn y fframwaith yn helpu gyda hyn.
* Mae’r Ddeddf Rheoleiddio ar Arolygu Gofal Cymdeithasol (Cymru) 2016 yn gosod gorfodion rheoleiddio ar ddefnyddio’r fframwaith. Mae’r Reoliadau Gwasanaethau Rheoleiddiedig (Darparwyr Gwasanaethau ac Unigolion Cyfrifol) (Cymru) 2017 yn dweud yn Adran 36. – (2) (a) bod haid i’r darparwr gwasanaeth sicrhau bod unrhyw berson sy’n gweithio yn y gwasanaeth ‘yn cael cyfnod sefydlu sy’n briodol i’w rôl;’ ac mae’r canllawiau stadudol yn dweud ‘Bbydd gweithwyr gofal cymdeithasol yn cwblhau'r rhaglen sefydlu berthnasol sy’n ofynnol gan Gofal Cymdeithasol Cymru o fewn yr amserlen sydd wedi’i diffinio yn ogystal ag unrhyw feysydd sy’n benodol i’r gwasanaeth.’

**Beth mae’r fframwaith sefydlu yn ei wneud?**

* Mae sesiwn sefydlu’n helpu gweithwyr i:
* ddeall eu rôl – yr hyn y gofynnir ohonynt a’r hyn y gellir nhw ei ddisgwyl
* dod i adnabod eu hamgylchedd gwaith a’r wybodaeth bwysig y mae ei hangen arnynt i wneud y swydd yn dda
* dod i adnabod eu cydweithwyr ac i ddatblygu perthnasau gwaith da
* deall y ffordd orau o gefnogi’r sawl y byddant yn gweithio gyda hwy.


**Beth mae’n ei gynnwys?**

* Ceir saith adran i’r fframwaith sefydlu:
* **Adran 1 a 2:** Egwyddorion a gwerthoedd iechyd a gofal cymdeithasol (oedolion **neu** blant a phobl ifainc)
* **Adran 3 a 4:** Iechyd a lles (oedolion **neu** blant a phobl ifainc)
* **Adran 5:** Ymarfer proffesiynol fel gweithiwr iechyd a gofal cymdeithasol (oedolion **a** phlant a phobl ifainc)
* **Adran 6:** Diogelu unigolion (oedolion **a** phlant a phobl ifainc)
* **Adran 7:** Iechyd a diogelwch ym maes iechyd a gofal cymdeithasol (oedolion **a** phlant a phobl ifainc)

**Pa mor hir ddylai gymryd?**

* Dylai’r mwyafrif o weithwyr allu cwblhau’r fframwaith ymhen eu 6 mis cyntaf yn y swydd ond cydnabyddir efallai y bydd yn cymryd yn hirach yn dibynnu ar eu horiau gwaith neu eu rôl. Mae nifer o gyflogeion yn cysylltu cwblhau’r fframwaith sefydlu gyda chyfnod prawf staff.

**Sleid 2 – Sut Beth yw’r fframwaith sefydlu – Cyflwyniad**



**Nodiadau’r hwylusydd**

* Nod y sleid hon yw rhoi blas i chi o ddogfennau’r Fframwaith a lle i gael gafael arnyn nhw ar wefan Gofal Cymdeithasol Cymru.
* Mae’r dolenni ar y sleid yn eich arwain yn syth at y dogfennau ar wefan Gofal Cymdeithasol Cymru. Byddwch angen mynediad wi-fi i gael mynediad iddynt. Os nad oes gennych fynediad wi-fi, gallwch arbed y ddogfen i’ch bwrdd gwaith, co bach neu gallwch wneud copïau caled.
* Mae’r rhan hon yn bwysig gan ei bod yn dangos sut dylid defnyddio’r logiau cynnydd i gofnodi pan fo gweithiwr wedi cwblhau canlyniadau dysgu’r Fframwaith. Mae’n dangos yn glir hefyd y cysylltiad rhwng cwblhau’r gweithlyfrau a’r dystiolaeth a ddefnyddir i gwblhau canlyniadau dysgu’r fframwaith.
* Gall hefyd fod yn ddefnyddiol os ydych chi’n dangos sut i ddod o hyd i’r Fframwaith ar ein gwefan drwy ddefnyddio’r ddolen hon [https://gofalcymdeithasol.cymru/](https://socialcare.wales/)

**Logiau cynnydd**

* Ceir saith adran i’r fframwaith sefydlu:
* **Adran 1 a 2:** Egwyddorion a gwerthoedd iechyd a gofal cymdeithasol (oedolion **neu** blant a phobl ifainc)
* **Adran 3 a 4:** Iechyd a lles (oedolion **neu** blant a phobl ifainc)
* **Adran 5:** Ymarfer proffesiynol fel gweithiwr iechyd a gofal cymdeithasol (oedolion **a** phlant a phobl ifainc)
* **Adran 6:** Diogelu unigolion (oedolion **a** phlant a phobl ifainc)
* **Adran 7:** Iechyd a diogelwch ym maes iechyd a gofal cymdeithasol (oedolion **a** phlant a phobl ifainc)

**Cofnodion cynnydd**

* Defnyddir y rhain i gofnodi cynnydd gweithiwr trwy’r fframwaith.
* Mae pob un o’r saith cofnod cynnydd wedi’i rannu fel a ganlyn:
* **penawdau** – er enghraifft, 5.5. ymddygiad personol gweithwyr iechyd a gofal cymdeithasol
* **amcanion** – er enghraifft, pa mor bwysig ydyw i gynnal proffesiwn gweithwyr iechyd a gofal cymdeithasol
* **Deilliannau dysgu gwybodaeth graidd** –adnabod y wybodaeth a’r dealltwriaeth y mae angen i weithwyr newydd ei ennill yn ystod eu cyfnod sefydlu. Mae hyn yn cynnwys y wybodaeth graidd sy’n gymwys ar draws pob lleoliad iechyd a gofal cymdeithasol, yn ogystal â’r rhai sy’n benodol i’w rôl a’u gweithle. Mae’r rhain yn adlewyrchu cynnwys cymhwyster iechyd a gofal cymdeithasol craidd newydd.
* **Deilliannau dysgu ymarferol ychwanegol** –cadarnhau cymhwyso’r wybodaeth graidd yn ymarferol yn y gweithle. Mae’r rhain yn adlewyrchu cynnwys gorfodol y cymwysterau ymaerfer newyd iecheyd a gofal cymdeithasol.
* **Tystiolaeth a ddefnyddiwyd** – gofod i nodi pa dystiolaeth a ddefnyddiwyd i ddiwallu’r amcan e.e. llawlyfr, arsylwi, goruchwyliaeth, ayyb.
* **Pwy asesodd y gwaith a phryd** – pwy asesodd neu feirniadodd fod y gweithiwr yn gallu diwallu’r amcan. Gall ystod o bobl asesu deilliannau dysgu’r fframwaith sefydlu, gan gynnwys:
  + Rheolwr llinell uniongyrchol y gweithiwr
  + Arweinydd tîm
  + Mentor
  + Gweithiwr cymdeithasol sy’n goruchwylio
  + Aseswr cymwysterau
  + **Llofnodion** – i’w gwblhau gan yr unigolyn a gynhaiodd yr asesiad/dyfarniad. Yn maes gwasanaethau a reoleiddir y rheolwr sy’n gyfrifol am gymeradwyo’r fframwaith sefydlu cyfan pan gaiff ei gwblhau.
* Nid oes angen i weithwyr gwblhau rhai elfennau o’r *AWIF* ychwanegol os nad ydynt yn rhan o’r rôl e.e. symud a lleoli.

**Llawlyfrau**

* Datblygwyd y rhain i helpu i roi’r fframwaith sefydlu ar waith ac i helpu gweithwyr newydd i gynhyrchu’r wybodaeth y mae ei hangen arnynt i gwblhau’r cofnogion cynnydd a pharatoi i sefyll y cymwysterau ‘craidd’ ac ymarferol y mae eu hangen ar gyfer eu rolau.
* Mae’r llawlyfrau’n cynnwys nifer o weithgareddau dysgu gan ddefnyddio astudiaethau achos, ffilmiau a chwestiynau ysgrifenedig i gefnogi dysgu. Efallai y dymunech newid yr astudiaethau achos, defnyddio dysgu arbrofol neu ychwanegu at yr astudiaethau achos i adlewyrchu rhan y sector rydych chi’n gweithio ynddi, on cofiwch, os rydych chi’n gwneud hyn, mae’n rhaid i chi wneud yn siwr eu bod yn parhau i gefnogi gweithwyr i gael yr asesiad ffurfiol ar y cynnwys pan maent yn cwblhau’r cymwysterau. Mae’r astudiaethau achos ar gael a’r dysgu ganddynt yn drosglwyddadwy ar draws rolau a lleoliadau gwahanol.
* Nid yw’r llawlyfrau’n ofyniad gorfodol ond gobeithiwn y byddant yn offer defnyddiol a byddwn yn argymell yn gryf eich bod yn eu defnyddio. Bydd cwblhau’r llawlyfrau’n rhoi tystiolaeth i reoleiddwyr y gwasanaeth eich bod yn cynnal prosesau sefydlu cadarn. Maent yn paratoi gweithwyr am sefyll asesiad y cymwyster Craidd pe bai angen iddynt wneud hyn a hefyd gall y gweithwyr ddefnyddio tystiolaeth tuag at eu cymhwyster ymarferol. Defnyddir y llawlyfrau fel tystiolaeth ategol tuag at ennill cymhwyster ymarfer, bydd angen i’r dystiolaeth gael ei beriniadau gan aseswr cymwys.
* Os nad yw dysgwr mewn cyflogaeth gall gwblhau’r deilliannau dysgu ac yna dod yn ôl i gyflawni’r gweithgareddau’n seiliedig ar ymarfer yn hwyrach pan fydd mewn cyflogaeth.
* Ceir colofn ar ochr dde pob llawlyfr a ddefnyddir gan aseswyr cymwysterau i gofnodi nodiadau os ydynt yn defnyddio hyn fel tystiolaeth ar gyfer y cymwysterau ymarferol.
* Pennawd myfyrio’r llawyfr – mae’r pennawd hwn yn rhoi cyfle i’r dysgwr fyfyrio ar yr hyn y mae wedi’i ddysgu yn ystod y llawlyfr hwn.
* Myfyrio ar y lleoliad ymarferol – mae’r pennawd hwn yn rhoi cyfle i’r sawl sy’n cwblhau’r llawlyfr ar leoliad gwblhau cofnod myfyriol byr ar yr hyn y maent wedi’i ddysgu.
* Ceir adran ar ddiwedd pob llawlyfr am drafodaeth rhwng yr aseswr a’r dysgwr. Dylid defnyddio’r rhain pan gyflwynir y llawlyfr fel tystiolaeth tuag at gwblhau cymwysterau pellach.

Archwilir y llawlyfrau mewn mwy o fanylder yn hwyrach yn y cyflwyniad hwn.

**Rhagarweiniad a chanllawiau**

* Lluniwyd dogfen ragarweiniol a chanllawiau i’w defnyddio fel canllaw ar gyfer rheolwyr a gweithwyr. Mae llawer o wybodaeth yn y ddogfen yma sy’n gallu cefnogi gweithwyr a dysgwyr drwy eu cyfnod sefydlu ynghŷd â rhoi gwybodaeth i rheolwyr.


**Rhestr Termau**

* Ceir rhestr termau sy’n cynnwys pob llawlyfr a chofnod cynnydd ac mae’n rhoi diffiniadau o’r termau a ddefnyddir. Caiff unrhyw beth wedi’i **dduo** ei gynnwys yma. Nod hyn yw sicrhau cysondeb o ran ystyr rhai o’r termau a ddefnyddir. Efallai fod terminology yn newydd i’r sector, yn enwedig o’r Ddeddf Gwasanaethau Cymdeithasol a Llesiant (Cymru) 2014.

**Adnoddau**

* Ceir hefyd adran sy’n cynnwys dolenni a chyfeiriadau efallai y byddant yn ddefnyddiol i weithwyr newydd, mae hyn yn cynnwys yr Hyb Gwybodaeth a Dysgu, pecyn cymorth DPP a chyhoeddiadau megis ‘dulliau cadarnhaol: lleihau ymarferiadau cyfyngol ym maes gofal cymdeithasol’. Mae’r wybodaeth a darparwyd yn yr adnoddau yma yn cefnogi gweithwyr i gasglu tystiolaeth i gwblhau’r fframwaith sefydlu.
* Rydym hefyd wedi datblygu adnoddau canlyniadau personol ar gyfer rheolwyr a gweithwyr gofal cartref a all fod yn ddefnyddiol i gefnogi gweithwyr i gwblhau’r fframwaith. [https://gofalcymdeithasol.cymru/gwella-gwasanaethau/canlyniadau-personol#section-32607-anchor](https://gofalcymdeithasol.cymru/gwella-gwasanaethau/canlyniadau-personol" \l "section-32607-anchor)

**Sleid 3 – Fformatau’r fframwaith sefydlu**



**Nodiadau’r hwylusydd**

* Mae’r sleid hon yn egluro’r gwahanol fformatau y mae dogfennau’r Fframwaith ar gael ynddynt, a diben a manteision pob un.

**Fersiwn Word**

* Bu’r rhain ar gael o fis Rhagfyr 2017. Mae hon yn fersiwn blaen o’r fframwaith sefydlu y gall y gweithiwr ei chwblhau ac yna ei argraffu.
* Mae hon yn fersiwn blaen y gellir ei hargraffu mewn du a gwyn.
* Gall y fersiwn hon hefyd gael ei lawrlwytho a’i defnyddio all-lein heb fynediad i’r rhyngrwyd.


**Fersiwn PDF**

* Bu’r rhain ar gael o ddechrau mis Chwefror 2018. Mae hon yn fersiwn lliw llawn, ryngweithiol y gall y gweithiwr ei chwblhau. Mae’n cynnwys blychau y gellir eu golygu.
* Mae hon yn fersiwn fwy lliwgar a deniadol.
* Gellir ei lawrlwytho a’i defnyddio all-lein heb fynediad i’r rhyngrwyd.

**Fersiwn ryngweithiol ar-lein**

* Bu fersiwn gyntaf hon ar gael yn y Gwanwyn 2019. Ar ôl derbyn adborth, mae wedi cael ei hailddayblygu i’w wneud yn hawdd ei defnyddio. Hwn ydy Cwrs Gwerthoedd ac Egwyddorion Gofal cymdeithasol Cymru. Mae mwy o wybodaeth am hyn ar sleid 13 y cyflwyniad yma.
* Mae’n galluogi gweithwyr a dysgwyr i greu cyfrif eu hunain a chael log-in personol. Mae nhw’n gallu cwblhau’r gweithlyfrau a gwahodd eu rheolwr i adolygu yr adrannau a gadael sylwadau. Bydd yn galluogi i’r rheolwr adolygu’r adrannau a gwblhawyd a rhoi sylwadau. Bydd angen i chi sicrhau bod gan eich dysgwyr fynediad i gyfrifiadur a’r rhyngrwyd i ddefnyddio fersiwn y we o’r fframwaith sefydlu.

**Sleid 4 – Atebion sampl o’r gweithlyfr i ddangos beth yw ateb da**



**Ymarfer gwaith grŵp**

* Mae’r sleid hon yn egluro ymarfer y gwaith grŵp drwy edrych yn fanylach ar weithlyfrau’r Fframwaith.

**Nod yr ymarfer hwn yw**

* deall y mathau o atebion y gellir eu disgwyl gan weithwyr newydd ym misoedd cyntaf eu cyflogaeth
* rhoi syniad i chi ynglŷn â pha mor fanwl a chynhwysfawr y dylai’r atebion fod
* ystyried yr ymatebion y gellir eu darparu gan reolwyr er mwyn helpu i gynorthwyo ac annog gweithwyr i ddatblygu’r wybodaeth ar gyfer yr atebion os oes angen
* cefnogi rheolwyr i rannu arferion da ac ymateb i heriau
* ymchwilio i atebion ac ymatebion safonol gan weithwyr a dysgwyr i weithlyfrau’r fframwaith sefydlu

**Adran 1 Egwyddorion a Gwerthoedd iechyd a gofal cymdeithasol (oedolion)**

**Eglurhad ar gyfer ymarfer grŵp Rhan 1**

* Mae darn o’r gweithlyfr cyntaf ar gyfer Fframwaith Sefydlu Cymru Gyfan ar gyfer Iechyd a Gofal Cymdeithasol wedi’i gynnwys fel rhan o weithgaredd Atodiad 1.
* Mae deunyddiau sampl o 3 gweithlyfr wedi’u cwblhau y mae gweithwyr wedi’u gwneud wedi’u cynnwys ar gyfer penawdau 1.1, 1.2 a 1.3. Mae’r rhain yn cynnwys amrywiaeth o atebion gwael, atebion gweddol ac atebion da neu atebion ‘model’. Mae ‘rheolwr’ wedi darparu sylwadau wrth ymyl pob ateb.
* Edrychwch ar y rhain yn eich grwpiau ac ystyriwch y canlynol .
* Beth ydych chi’n feddwl o’r atebion a ddarparwyd? Ydych chi’n cytuno ag adborth y ‘rheolwr’ neu fyddech chi’n dweud unrhyw beth arall yn eich rôl?
* Mae atebion ac ymatebion y ‘gweithwyr’ mewn ffont *italig* ac mae nodiadau’r rheolwr wedi’u cynnwys yn y blychau wrth ymyl yr ymatebion.

**Eglurhad ar gyfer ymarfer grŵp Rhan 2**

* Gan ddefnyddio’r un deunyddiau sampl ar gyfer penawdau 1.4 a 1.5, dim ond atebion o sampl 1 a 2 sydd wedi’u cynnwys. Mae’r ateb da neu’r ateb ‘model’ wedi’i hepgor.
* Edrychwch ar y rhain yn eich grŵp ac ystyriwch y canlynol.
* Edrychwch ar yr atebion sampl a phwyso a mesur a ydynt yn ddigonol fel tystiolaeth.
* Ystyriwch yr adborth y gallech ei roi i’r gweithiwr os mai chi oedd y rheolwr.
* Ystyriwch ‘beth fyddai ateb model o bosibl’ i bob un o’r cwestiynau.
* Mae atebion ac ymatebion y ‘gweithwyr’ mewn ffont *italig* ac mae nodiadau’r rheolwr wedi’u cynnwys yn y blychau wrth ymyl yr ymatebion.
* Disgwylir i chi dreulio rhwng 45 munud ac 1 awr ar y gweithgaredd hwn.

**Dyma ddarn o lyfr gwaith cyntaf Fframwaith Sefydlu Cymru Gyfan ar gyfer Iechyd a Gofal Cymdeithasol. Mae deunyddiau enghreifftiol o 3 llyfr gwaith gorffenedig wedi’u cynnwys gyda rhai sylwadau ar gyfer adrannau 1.1-1.3. Edrychwch ar y rhain yn eich grwpiau, beth yw eich barn ar yr atebion a roddir, ydych chi’n cytuno gyda’r adborth neu a fyddech chi’n dweud rhywbeth arall yn eich rôl?**

**Mae yna gyfarwyddiadau pellach ar gyfer adrannau 1.4-1.5 pan gyrhaeddwch chi’r adrannau hynny o’r llyfr gwaith.**

**Mae atebion ac ymatebion y ‘gweithwyr’ wedi’u nodi mewn *italig* a nodiadau’r rheolwr wedi’u cynnwys yn y bocsys wrth ymyl yr ymatebion.**

**Llyfr gwaith 1 y fframwaith sefydlu iechyd a gofal cymdeithasol:** **Egwyddorion a gwerthoedd iechyd a gofal cymdeithasol (oedolion)**

Bydd y llyfr gwaith hwn yn eich helpu i archwilio’r egwyddorion a’r gwerthoedd sy’n sail i ymarfer **gweithwyr** iechyd a gofal cymdeithasol. Gallwch ddefnyddio’r broses o gwblhau’r llyfr gwaith fel tystiolaeth tuag at gyflawni’r fframwaith sefydlu. Hefyd, bydd yn cyfrif tuag at y cymhwyster sydd ei angen arnoch chi maes o law er mwyn gallu ymarfer.

**Cynnwys:**

* 1. **Deddfwriaeth, polisïau cenedlaethol a Chodau Ymddygiad ac Ymarfer**
  2. **Sut mae dulliau gweithredu seiliedig ar hawliau yn berthnasol i iechyd a gofal cymdeithasol**
  3. **Sut i ddefnyddio dulliau sy’n canolbwyntio ar yr unigolyn**
  4. **Cydraddoldeb, amrywiaeth a chynhwysiant**
  5. **Cymryd risgiau cadarnhaol**
  6. **Cysylltiadau cadarnhaol a ffiniau proffesiynol**
  7. **Cyfathrebu**
  8. **Yr iaith Gymraeg a diwylliant Cymru**
  9. **Dulliau cadarnhaol o leihau arferion cyfyngol ym maes iechyd a gofal cymdeithasol**
  10. **Newid a throsglwyddo ym maes iechyd a gofal cymdeithasol**
  11. **Myfyrio**
  12. **Myfyrio ar y llyfr gwaith**

**1.1 Deddfwriaeth, polisïau cenedlaethol a Chodau Ymddygiad ac Ymarfer**

Bydd yr adran hon yn eich helpu i ddatblygu ymwybyddiaeth o egwyddorion a gwerthoedd iechyd a gofal cymdeithasol sydd wedi’u cynnwys mewn deddfwriaeth, polisïau cenedlaethol a Chodau Ymddygiad ac Ymarfer. Hefyd, bydd yn eich helpu i feddwl am sut y gallwch chi eu defnyddio yn eich gwaith bob dydd.

**Gweithgaredd dysgu**

Edrychwch ar lyfr gwaith Deddf Gwasanaethau Cymdeithasol a Llesiant (Cymru), ‘Beth mae’r Ddeddf yn ei olygu i mi’. Bydd hyn yn eich helpu i ddeall egwyddorion a gwerthoedd iechyd a gofal cymdeithasol. Mae’n cynnwys enghreifftiau ymarferol o sut i roi’r egwyddorion a’r gwerthoedd ar waith wrth weithio gydag unigolion.

Mae llyfr gwaith y Ddeddf yn cynnwys 5 adran, un ar gyfer pob egwyddor. Dylech chi gwblhau o leiaf dau weithgaredd dysgu ar gyfer pob egwyddor, gan nodi bod y gweithgareddau dysgu’n amrywio o astudiaethau achos i wrando ar ddarnau sain neu wylio darnau ffilmiau byr.

Wedyn, gallwch chi ddefnyddio’r dystiolaeth a gofnodwch yn y llyfr gwaith hwn tuag at y deilliannau dysgu yn yr adran hon. Hefyd, dylech chi sicrhau eich bod yn cwblhau’r cynllun gweithredu datblygiad personol yn y diwedd gan y bydd yn eich helpu i feddwl am yr hyn rydych chi wedi’i ddysgu a sut y gallwch chi ei roi ar waith.

Defnyddiwch y lle isod i wneud nodiadau ar unrhyw ddysgu allweddol arall sy’n deillio o lyfr gwaith y Ddeddf.

|  |
| --- |
| **Sampl 1 – Nodiadau llyfr gwaith**  **Sampl 1: sylwadau**  Pwysig fod llyfr gwaith y Ddeddf yn cael ei ddefnyddio i ddatblygu dealltwriaeth o egwyddorion a gwerthoedd. Mae hyn yn cwmpasu darn mawr o’r fframwaith sefydlu a bydd angen i’r gweithiwr ddangos y wybodaeth ar gyfer y cymhwyster ‘craidd’.  Gadawyd yn wag  **Sampl 1 – Adborth Rheolwr**  Gadawyd yn wag  **Sampl 2: sylwadau**  Pwysig fod llyfr gwaith y Ddeddf yn cael ei ddefnyddio i ddatblygu dealltwriaeth o egwyddorion a gwerthoedd. Mae hyn yn cwmpasu darn mawr o’r fframwaith sefydlu a bydd angen i’r gweithiwr ddangos y wybodaeth ar gyfer y cymhwyster ‘craidd’.  **Sampl 2 – Nodiadau llyfr gwaith**  Gadawyd yn wag  **Sampl 2 – Adborth Rheolwr**  Gadawyd yn wag  **Sampl 3: sylwadau**  Mae’r math hwn o gofnod gan y rheolwr yn ddigonol, gellir cyfeirio at ‘Lyfr Gwaith y Ddeddf’ fel tystiolaeth ar y log cynnydd  **Sampl 3 – Nodiadau llyfr gwaith**  Llyfr gwaith y Ddeddf wedi’i gwblhau  **Sampl 3 – Adborth Rheolwr**  Mae Sian wedi cwblhau’r holl weithgareddau yn llyfr gwaith y Ddeddf ac wedi dangos dealltwriaeth dda o egwyddorion y Ddeddf Gwasanaethau Cymdeithasol a Llesiant ynghyd â’r cod ymarfer proffesiynol a sut mae’n hyrwyddo egwyddorion a gwerthoedd gofal cymdeithasol. |

* 1. **Sut mae dulliau gweithredu seiliedig ar hawliau yn berthnasol i iechyd a gofal cymdeithasol**

Yn rhinwedd eich swydd fel gweithiwr iechyd a gofal cymdeithasol, byddwch chi’n cynorthwyo unigolion o bob math o gefndir, crefydd a diwylliant. Mae’r gwaith hwn yn seiliedig ar yr egwyddorion a’r gwerthoedd y byddwch chi’n dysgu amdanynt yn yr adran olaf, ynghyd â hawliau pobl:

* I gael eu trin fel unigolyn
* I gael eu trin yn gyfartal heb unrhyw wahaniaethu yn eu herbyn
* I gael eu parchu
* I gael preifatrwydd
* I gael eu trin mewn ffordd urddasol
* I gael eu diogelu rhag perygl a niwed
* I gael cymorth a gofal mewn ffordd sy'n diwallu eu hanghenion, sy'n ystyried eu dewisiadau ac sy'n eu hamddiffyn
* I gyfathrebu gan ddefnyddio’r dulliau cyfathrebu a’r iaith o’u dewis
* I allu cael gafael ar wybodaeth amdanynt hwy eu hunain

Bydd y llyfr gwaith hwn yn archwilio’r hawliau hyn a bydd yr adran hon yn eich helpu i ddysgu sut mae dulliau seiliedig ar hawliau yn berthnasol i iechyd a gofal cymdeithasol.

**Gweithgaredd dysgu**

Mae **deddfwriaeth a’r polisïau cenedlaethol** wedi e’u datblygu dros amser i gefnogi hawliau dinasyddion i gyd. Chwyliwch am fersiynau hawdd i’w darllen o’r rhain i helpu chi i ddeall y pwyntai pennaf ac yna,

* Dewiswch dau ddarn o ddeddfwriaeth o’r tabl isod
* Nodwch yr hawliau mae nhw’n cefnogi a’u hybu
* Ysgrifennwch grynodeb o sut mae nhw’n gwneud hyn

**Sampl 1 – Nodiadau Llyfr gwaith**

|  |  |  |
| --- | --- | --- |
| **Deddfwriaeth / polisi cenedlaethol** | **Hawliau** | **Sut mae’r deddfwriaeth neu bolisi cenedlaethol yn cefnogi ac yn hybu’r hawliau yma?** |
| Deddf Gwasanaethau Cymdeithasol a Llesiant (Cymru) 2014 | *Llais a rheolaeth*  *Atal ac ymyrryd yn gynnar*  *Llesiant*  *Cydgynhyrchu*  *Aml-asiantaeth*  *Mae hyn yn berthnasol i oedolion/plant a gofalwyr* | *Cydweithio mewn partneriaeth gyda phob parti’n cyfrannu. Dyma’r gyfraith ac mae’n rhaid cydymffurfio â hi ac mae’n rhaid i Arolygiaeth Gofal Cymru reoleiddio yn unol â hi.* |
| Deddf Cydraddoldeb 2010 | *Diogelu rhag gwahaniaethu a nodweddion personol fel oedran, anabledd, ailbennu rhywedd, priodas, partneriaeth sifil, beichiogrwydd, a mamolaeth, hil, crefydd, cyfeiriadedd rhywiol* | *Mae’r ddeddf yn datgan na ddylid cael unrhyw negyddiaeth tuag at y nodweddion hyn a bod rhaid herio hynny.* |
| Deddf Hawliau Dynol 1998 a Chonfensiynau a Phrotocolau cysylltiedig megis Confensiwn y Cenhedloedd Unedig ar Hawliau Pobl ag Anableddau, Egwyddorion y Cenhedloedd Unedig ar gyfer Pobl Hŷn 1991 a’r Datganiad o Hawliau Pobl Hŷn yng Nghymru (2014) | *Eich galluogi i amddiffyn eich hawliau mew llys barn* | *Gorfodi sefydliadau cyhoeddus, yr heddlu a chynghorau cyfraith i drin pawb yn gyfartal gyda thegwch, urddas a pharch* |
| Deddf Iechyd Meddwl (1989), Cod Ymarfer Cymru (2008) a Mesur Iechyd Meddwl (Cymru) (2010) | *Gosod dyletswyddau cyhoeddus ar fyrddau iechyd lleol ac awdurdodau lleol i asesu a thrin problemau Iechyd Meddwl* | *Mae’n sicrhau bod gwasanaethau iechyd meddwl ar gael ym maes gofal sylfaenol* |
| Deddf Galluedd Meddyliol 2005 a’r Cod Ymarfer cysylltiedig | *Cynlluniwyd i helpu pobl dros 16 oed sy’n methu â gwneud pob penderfyniad neu unrhyw benderfyniadau eu hunain* | *Ystyrir bod gan bob person y gallu oni phrofir fel arall* |
| Trefniadau Diogelu rhag Colli Rhyddid | *Dyma’r fframwaith cyfreithiol i amddiffyn oedolion agored i niwed* | *Mae’n amddiffyn oedolion agored i niwed a allai golli eu rhyddid mewn cartref gofal neu ysbyty* |
| Deddf yr Iaith Gymraeg 1993; Mesur y Gymraeg (2011) a *Mwy na Geiriau....*, Fframwaith Strategol Llywodraeth Cymru ar gyfer y Gymraeg ym maes Iechyd a Gofal Cymdeithasol (2013) | *Defnyddio’r Gymraeg wrth ddarparu gwasanaethau cyhoeddus* | *Dylid trin iaith yn gyfartal wrth ymdrin â’r cyhoedd* |

**Sampl 1: sylwadau**

Mae’r gweithiwr wedi cwblhau’r cyfan o’r rhain yn lle 2 ddarn o ddeddfwriaeth. Mae rhai atebion yn rhagori ar yr hyn y byddech chi’n ei ddisgwyl gan rywun ar y cam hwn. Gallai’r rheolwr roi adborth cadarnhaol i’r gweithiwr ar y gwaith mae wedi’i wneud i gwblhau’r atebion hyn ac egluro y bydd eu rhoi ar waith wrth ymarfer yn cael ei fonitro gydol gweddill y cyfnod sefydlu.

**Sample 2 – Nodiadau Llyfr gwaith**

|  |  |  |
| --- | --- | --- |
| **Deddfwriaeth / polisi cenedlaethol** | **Hawliau** | **Sut mae’r deddfwriaeth neu bolisi cenedlaethol yn cefnogi ac yn hybu’r hawliau yma?** |
| Deddf Gwasanaethau Cymdeithasol a Llesiant (Cymru) 2014 |  |  |
| Deddf Cydraddoldeb 2010 | *Pawb i gael eu trin yn deg ac yn gyfartal* |  |
| Deddf Hawliau Dynol 1998 a Chonfensiynau a Phrotocolau cysylltiedig megis Confensiwn y Cenhedloedd Unedig ar Hawliau Pobl ag Anableddau, Egwyddorion y Cenhedloedd Unedig ar gyfer Pobl Hŷn 1991 a’r Datganiad o Hawliau Pobl Hŷn yng Nghymru (2014) | *Yr hawl i fywyd*  *Yr hawl i ryddid a diogelwch*  *Yr hawl i gael achos teg*  *Yr hawl i ryddid mynegiant*  *Yr hawl i briodi*  *I beidio â bod yn destun achos o wahaniaethu………* |  |
| Deddf Iechyd Meddwl (1989), Cod Ymarfer Cymru (2008) a Mesur Iechyd Meddwl (Cymru) (2010) |  |  |
| Deddf Galluedd Meddyliol 2005 a’r Cod Ymarfer cysylltiedig |  |  |
| Trefniadau Diogelu rhag Colli Rhyddid |  |  |
| Deddf yr Iaith Gymraeg 1993; Mesur y Gymraeg (2011) a *Mwy na Geiriau....*, Fframwaith Strategol Llywodraeth Cymru ar gyfer y Gymraeg ym maes Iechyd a Gofal Cymdeithasol (2013) |  |  |

**Sampl 2: sylwadau**

Nid yw’r gweithiwr wedi llenwi’r golofn ‘sut mae’r ddeddfwriaeth neu’r polisi cenedlaethol yn cefnogi a hyrwyddo’r hawliau hyn?’ Byddai’n dda gweld ychydig mwy. Mae’r digrifiad o’r Ddeddf Cydraddoldeb braidd yn arwynebol hefyd. Gallai’r rheolwr gael sgwrs gyda’r gweithiwr i brofi ychydig mwy ar ei wybodaeth e.e. beth yw ei ddealltwriaeth o bobl yn ‘cael eu trin yn deg a ac yn gyfartal’?

**Sampl 2: sylwadau**

Nid yw’r gweithiwr wedi llenwi’r golofn ‘sut mae’r ddeddfwriaeth neu’r polisi cenedlaethol yn cefnogi a hyrwyddo’r hawliau hyn?’ Byddai’n dda gweld ychydig mwy. Mae’r digrifiad o’r Ddeddf Cydraddoldeb braidd yn arwynebol hefyd. Gallai’r rheolwr gael sgwrs gyda’r gweithiwr i brofi ychydig mwy ar ei wybodaeth e.e. beth yw ei ddealltwriaeth o bobl yn ‘cael eu trin yn deg a ac yn gyfartal’?

**Sampl 3 – Nodiadau Llyfr gwaith**

|  |  |  |
| --- | --- | --- |
| **Deddfwriaeth / polisi cenedlaethol** | **Hawliau** | **Sut mae’r deddfwriaeth neu bolisi cenedlaethol yn cefnogi ac yn hybu’r hawliau yma?** |
| Deddf Gwasanaethau Cymdeithasol a Llesiant (Cymru) 2014 | *Llais a rheolaeth – cael llais am beth sy’n bwysig i’r person a rheolaeth dros ei fywyd*  *Y lefel briodol o gymorth pan fo’r person angen hynny*  *Hawl i lesiant* | *Mae egwyddorion y Ddeddf hon yn cefnogi hawliau unigolion sydd angen gofal a chymorth a gofalwyr. Mae’n fframwaith deddfwriaethol y mae’n rhaid i wasanaethau gofal cymdeithasol ac iechyd ei fodloni.* |
| Deddf Cydraddoldeb 2010 |  |  |
| Deddf Hawliau Dynol 1998 a Chonfensiynau a Phrotocolau cysylltiedig megis Confensiwn y Cenhedloedd Unedig ar Hawliau Pobl ag Anableddau, Egwyddorion y Cenhedloedd Unedig ar gyfer Pobl Hŷn 1991 a’r Datganiad o Hawliau Pobl Hŷn yng Nghymru (2014) |  |  |
| Deddf Iechyd Meddwl (1989), Cod Ymarfer Cymru (2008) a Mesur Iechyd Meddwl (Cymru) (2010) |  |  |
| Deddf Galluedd Meddyliol 2005 a’r Cod Ymarfer cysylltiedig |  |  |
| Trefniadau Diogelu rhag Colli Rhyddid |  |  |
| Deddf yr Iaith Gymraeg 1993; Mesur y Gymraeg (2011) a *Mwy na Geiriau....*, Fframwaith Strategol Llywodraeth Cymru ar gyfer y Gymraeg ym maes Iechyd a Gofal Cymdeithasol (2013) | *Yr hawl i gael gwasanaethau drwy gyfrwng y Gymraeg a’r angen iddynt gael eu cynnig heb fod angen gofyn amdanynt* | *Mae’r rhain yn gosod gofyniad ar wasanaethau i gynnig gwasanaethau drwy gyfrwng y Gymraeg* |

**Sampl 3: sylwadau**

Mae’r atebion hyn yn ddigonol ar y cam hwn yn nysgu’r gweithiwr newydd. Bydd yn datblygu ei ddealltwriaeth wrth fynd trwy’r llyfrau gwaith a’i gyfnod sefydlu.

**Gweithgaredd dysgu**

Mae eiriolaeth yn sail i holl egwyddorion y Ddeddf Gwasanaethau Cymdeithasol a Llesiant (Cymru) ac mae’n adnodd pwysig i gefnogi llais a rheolaeth a llesiant unigolion. Gall eiriolaeth helpu unigolion i gael gafael ar wybodaeth am wasanaethau, eu helpu i wneud penderfyniadau am eu bywydau, archwilio dewisiadau ac opsiynau a chyfleu eu hanghenion a’u dymuniadau.

Yn y lle isod, amlinellwch ystyr y term ‘eiriolaeth’ a disgrifiwch sut mae’n gallu cefnogi dull gweithredu seiliedig ar hawliau.

|  |
| --- |
| **Sampl 1 Nodiadau llyfr gwaith**  **Sampl 1: sylwadau**  Mae hwn yn ateb da, ond mae’n teimlo ei fod wedi cael ei gopïo o rywle yn lle dod o eiriau’r gweithiwr ei hun. Gallai’r rheolwr ofyn i’r gweithiwr sut mae’n credu y byddai hyn yn berthnasol i’r unigolion mae’n gweithio gyda nhw – byddai hyn yn helpu i weld a yw wedi deall  *Proses yw eiriolaeth o gefnogi a galluogi pobl i fynegi eu barn a’u pryderon, i gael gwybodaeth a gwasanaethau. Amddiffyn a hyrwyddo eu hawliau a’u cyfrifoldebau ac i ystyried dewisiadau ac opsiynau. Byddai eiriolwr yn cefnogi person i gael llais a rheolaeth dros ei fywyd. Gallai’r eiriolwr fod yn aelod o’r teulu, yn ffrind neu’n berson annibynnol.*  **Sampl 2: sylwadau**  Nid yw rhan gyntaf yr ateb hwn yn gywir. Nod eiriolwr yw galluogi rhywun i gael llais, nid ‘gweithredu’ fel ei lais. Mae’r ail ran yn dangos dealltwriaeth. Gallai trafodaeth gyda’r gweithiwr helpu i gadarnhau ei ddealltwriaeth  **Sampl 2 Nodiadau llyfr gwaith**  *Gallu gweithredu fel llais rhywun. Galluogi’r unigolyn i gael gwybodaeth sy’n berthnasol i’r ffordd mae am fyw.*  **Sampl 3 Nodiadau llyfr gwaith**  **Sampl 3: sylwadau**  Mae hwn yn ateb da sy’n cysylltu dysgu o’r adrannau ar egwyddorion a gwerthoedd a deddfwriaeth ac yn dangos dealltwriaeth  *Gall eiriolaeth helpu unigolion / gofalwyr i fod yn rhan o benderfyniadau am eu bywydau. Mae hyn yn cefnogi eu hawl i gael llais a rheolaeth. Mae eiriolaeth wedi’i disgrifio fel ‘edefyn aur’ y Ddeddf Gwasanaethau Cymdeithasol a Llesiant.* |

**Gweithgaredd Dysgu**

Ewch ati i drafod â’ch rheolwr llinell neu’ch mentor ynglŷn â sut y gallwch chi ddefnyddio dulliau seiliedig ar hawliau yn eich gwaith bob dydd, a chofnodwch y pwyntiau allweddol yn y isod.

|  |
| --- |
| **Sampl 1 Nodiadau llyfr gwaith**  **Sampl 1: sylwadau**  Dylai’r gweithiwr fod wedi cwblhau’r nodiadau, byddai’n help gwirio bod y gweithiwr yn deall yr atebion a roddwyd yn adran 1.1 ac nad yw wedi’u copïo o rywle arall. Byddai hefyd yn darparu tystiolaeth ar gyfer deilliannau dysgu ymarfer y fframwaith sefydlu ac ar gyfer y cymwysterau ymarfer maes o law  *Gadawyd yn wag*  **Sampl 2 Nodiadau llyfr gwaith**  **Sampl 2: sylwadau**  Nid oes llawer o sylwedd yma. Byddai rhai atebion mwy pendant wedi bod yn well, efallai’n ymwneud yn uniongyrchol â’r unigolion y mae’r gweithiwr yn eu cefnogi.  *Trin yr unigolyn â pharch ac urddas bob amser. Ei drin fel unigolyn, a pheidio â gwahaniaethu yn ei erbyn.*  **Sampl 3: sylwadau**  Mae dod i adnabod unigolyn, gwrando arno ac ystyried beth sy’n bwysig iddo yn ganolog i rôl gweithwyr. Mae’r ateb hwn yn dangos dealltwriaeth dda o hyn  **Sampl 3 Nodiadau llyfr gwaith**  *Sicrhau bod yr unigolion rwy’n eu cefnogi’n gallu mynegi beth sy’n bwysig iddyn nhw a fy mod i’n gwrando arnynt ac yn ystyried yr hyn maen nhw’n ei ddweud yn y ffordd rwy’n gweithio. Mae cymryd amser i ddod i adnabod rhywun yn bwysig iawn.* |

* 1. **Sut i ddefnyddio dulliau sy’n canolbwyntio ar yr unigolyn**

Mae dulliau sy’n canolbwyntio ar yr unigolyn yn ganolog i ofal a chymorth ar gyfer unigolion. Bydd yr adran hon yn datblygu’r hyn rydych chi wedi’i ddysgu hyd yn hyn a’ch helpu i feddwl am sut i ddefnyddio’r wybodaeth wrth ymarfer.

**Gweithgaredd dysgu**

Yn y lle isod, disgrifiwch ystyr y term ‘dulliau sy’n canolbwyntio ar yr unigolyn’ a pham eu bod yn bwysig.

|  |
| --- |
| **Sampl 1 Nodiadau llyfr gwaith**  **Sampl 1: sylwadau**  Ateb da, ond mae’n dal yn teimlo fel ateb ‘gwerslyfr’. Ond mae’n fuddiol gweld bod iaith y Ddeddf yn cael ei defnyddio yma. Gallai trafodaethau â’r rheolwr ymhelaethu ar ddealltwriaeth y gweithiwr.  *Mae dulliau sy’n canolbwyntio ar y person yn golygu trin pobl fel unigolion, cefnogi pobl i arfer eu hawliau, eu cefnogi i ddefnyddio eu dewis, sicrhau bod preifatrwydd, urddas, parch ac annibynniaeth yn cael eu cynnal a bod yna gydnabyddiaeth bod gweithio gyda phobl yn bartneriaeth yn hytrach na pherthynas a reolir gan weithwyr proffesiynol. Mae hyn yn bwysig gan ei fod yn cefnogi hawliau, dewis, llais a rheolaeth a llesiant*.  **Sampl 2: sylwadau**  Mae’r rhan gyntaf wedi’i gopïo air am air o’r cod ymarfer proffesiynol. Ar yr un llaw, mae hynny’n dda gan ei fod yn dangos bod y gweithiwr wedi’i ddarllen, ond ar y llaw arall, byddai wedi bod yn fuddiol cael enghraifft o beth mae hyn yn ei olygu i’r unigolion y mae’r gweithiwr yn eu cefnogi.  **Sampl 2 Nodiadau llyfr gwaith**  *Dulliau a ffyrdd o weithio sy’n cydnabod yn llawn pa mor unigryw yw unigolyn ac sy’n sefydlu hyn fel sail ar gyfer cynllunio a darparu gofal. Mae’r unigolyn angen gwybod ei fod yn cael ei drin fel unigolyn. Mae’n gwybod bod rhywun yn gwrando arno.*  **Sampl 3 Nodiadau llyfr gwaith**  *Mae dulliau sy’n canolbwyntio ar y person yn golygu mai’r unigolion rwyf yn eu cefnogi yw canolbwynt popeth rwy’n ei wneud. Mae’r cyfan yn ymwneud â’u bywyd nhw a beth sy’n bwysig iddyn nhw, yn hytrach na fy marn i. Enghraifft o hyn yw cefnogi xxxxx i fynd i’r rhandir bob* *penwythnos. Dwi erioed wedi bod â fawr o ddiddordeb mewn garddio ond mae’n bwysig iddo ef felly mae’n bwysig mod i’n dysgu am arddio ac yn gwneud y gorau dwi’n gallu.*  **Sampl 3: sylwadau**  Mae hyn yn dangos dealltwriaeth dda, ac mae’r gweithiwr wedi rhoi enghraifft o beth mae hyn yn ei olygu yn ei waith |

**Gweithgaredd dysgu**

Yn adran gyntaf y llyfr gwaith hwn, fe wnaethoch ddysgu am egwyddorion a gwerthoedd y Ddeddf Gwasanaethau Cymdeithasol a Llesiant (Cymru). Yn y lle isod, nodwch ystyr ‘cyd-gynhyrchu’ a ‘llais, dewis a rheolaeth’, gan egluro pam eu bod yn bwysig i ddulliau sy’n canolbwyntio ar yr unigolyn.

|  |
| --- |
| **Sampl 1 Nodiadau llyfr gwaith**  **Sampl 1: sylwadau**  Ateb da ond ateb ‘gwerslyfr’  *Mae cyd-gynhyrchu’n ymwneud â datblygu partneriaeth fwy cyfartal rhwng pobl sy’n defnyddio gwasanaethau gofal, gofalwyr a gweithwyr proffesiynol. Mae yna egwyddorion allweddol ar gyfer cyd-gynhyrchu sy’n ymwneud â chydraddoldeb, amrywiaeth, mynediad a dwyochredd. Mae pobl yn bartneriaid cyfartal ac yn gallu rhannu pŵer i gynllunio a darparu a rhannu gwasanaethau. Dylai cyd-gynhyrchu fod mor gynhwysol ac amrywiol â phosibl. Efallai bod angen ymdrech arbennig i sicrhau bod grwpiau nad ydynt yn cael eu clywed yn aml yn cael eu cynnwys i sicrhau bod eu lleisiau’n cael eu clywed a bod gwasanaethau’n diwallu eu hanghenion.*  **Sampl 2 Nodiadau llyfr gwaith**  **Sampl 2: sylwadau**  Nid yw hyn yn ateb y cwestiwn ac yn egluro beth yw ystyr cydgynhyrchu. Mae gweddill yr ateb yn dda, dim ond bod angen cael rhagor o wybodaeth drwy drafod â’r rheolwr.  *Gweithio gyda chydweithwyr ac asiantaethau eraill i hybu llesiant, llais a rheolaeth unigolion a gofalwyr.*  *Gweithio gydag unigolion mewn ffyrdd sy’n sicrhau eu llesiant orau posibl ac yn sicrhau cydbwysedd rhwng eu hawliau a’u cyfrifoldebau.*  *Sicrhau bod dewisiadau pobl yn cael eu bodloni. Eu bod yn byw fel maen nhw am fyw.*  **Sampl 3 Nodiadau llyfr gwaith**  **Sampl 3: sylwadau**  Ar y pwynt hwn yng nghyflogaeth y gweithiwr, mae hyn yn dangos ei fod yn deall beth yw cydgynhyrchu a pham ei fod yn bwysig i unigolion sy’n cael gofal a chymorth  *Mae cyd-gynhyrchu’n ymwneud â phenderfynu ar y ffordd orau o ddarparu gwasanaethau gyda rhywun yn hytrach nag ar gyfer rhywun.*  *Mae llais, dewis a rheolaeth yn ymwneud â chael dewis a rheolaeth dros y ffordd rydych am fyw eich bywyd – penderfyniadau mawr a phethau bach o ddydd i ddydd.*  *Mae’r rhain yn helpu’r unigolyn i fyw’r bywyd y mae am ei fyw.* |

**Gweithgaredd dysgu**

Darllenwch yr astudiaeth achos isod ac ystyried pam y mae’n bwysig gwybod am ddewisiadau a chefndir unigolyn, a sut y byddech chi’n dysgu am ddewisiadau a chefndiroedd unigolion a’r hyn sy’n bwysig iddynt.

**Astudiaeth achos – Mrs Desai**

Yn ddiweddarach yn ei bywyd, roedd fy mam yn gaeth i’r gwely fwy neu lai ac roedd yn methu cerdded o gwbl. Roedd gofalwyr yn mynd i’r tŷ dair gwaith y dydd (bore, amser cinio a gyda’r nos). Iaith oedd y broblem FWYAF gan nad oedd unrhyw un o’i gofalwyr yn siarad Gwjarati, sef yr unig iaith a siaradai fy mam. Felly, roedd diffyg cyfathrebu yn broblem ac roedd fy mam yn teimlo’n gwbl ynysig ac yn fwyfwy digalon. Yn ffodus, roedd ei gofalwyr yn fenywod felly doedd dim angen iddi wynebu’r cywilydd o dderbyn gofal gan ddyn. Mae menywod Hindŵaidd (yn enwedig yr henoed) yn swil iawn – doeddwn i erioed wedi gweld coesau fy mam gan ei bod yn gwisgo sari bob amser, a hyd yn oed pan oedden ni’n blant doedden ni erioed wedi gweld unrhyw ran o’i chorff.

Un diwrnod fe es i’w gweld hi yn yr ysbyty ac roedd y nyrs (menyw) yn rhoi bath yn y gwely iddi felly arhosais y tu allan i’r ystafell. Wedyn fe alwodd rhywun ar y nyrs am ryw reswm a gadawodd yr ystafell, gan adael y drws yn agored fel bod unrhyw un yn cerdded i mewn i’r ward yn gallu gweld fy mam yn hanner noeth. Fe es i mewn yn gyflym i gau’r drws. Roedd fy mam wedi cynhyrfu’n ofnadwy, roedd hi’n crio ac roedd am i mi fynd â hi gartref. Roedd yr holl brofiad o fod yn yr ysbyty yn ei chynhyrfu’n ofnadwy a’r unig air i ddisgrifio ei phrofiad yw TRAWMATIG – nid yn unig oherwydd digwyddiad y bath ond oherwydd na allai ddeall dim o’r hyn yr oedd y nyrsys a’r meddygon yn ei ddweud wrthi. Ni allai ddeall beth roedden nhw’n ei ddweud, ac ni allai ofyn am help, am badell wely nac am unrhyw beth arall.

Mae gwyleidd-dra yn elfen bwysig o’r diwylliant Hindŵaidd. Doedd gan y gofalwyr cartref ddim syniad o gwbl am urddas na gwyleidd-dra. Wrth ymweld â fy mam yn ei chartref, yn aml roedd y gofalwyr yn rhoi bath yn y gwely iddi gan ei gadael yn hanner noeth er mwyn siarad â rhywun ar eu ffonau symudol. Doedd ganddynt ddim syniad o gwbl am sut i roi sari ar fy mam – yn y diwedd bu’n rhaid i ni brynu kaftans gan nad oedd fy mam yn fodlon gwisgo gŵn nos byr. Hefyd, roedd mam wastad wedi gwisgo gleiniau *tulsi* sanctaidd o gwmpas ei gwddf ers i’m tad farw. Nid oedd y gofalwyr yn deall arwyddocâd y gleiniau ac aethant ati i’w tynnu heb ei chaniatâd.

Roedd gan fy mam gysegrfa fechan yn ei hystafell wely lle'r oedd hi’n cynnau cannwyll ac arogldarth bob dydd ac yn gweddïo. Doedd neb ohonom wedi gwisgo ein hesgidiau yn ystafell wely mam erioed gan ei bod yn ystafell weddi i mam hefyd. Doedd y gofalwyr ddim yn deall hyn o gwbl, ac oherwydd eu bod yn newid mor aml, roedd yn anodd rhoi gwybod i bob un ohonynt.

Roedd fy mam yn llysieuwraig felly ni fyddai’n bwyta wyau hyd yn oed. Roedd gwybodaeth rhai gofalwyr/nyrsys am yr hyn y mae llysieuwyr Hindŵaidd yn ei fwyta/ddim yn ei fwyta yn wael iawn. Doedd fy mam ddim yn bwyta bwyd a oedd wedi’i goginio mewn llestri a oedd wedi’u defnyddio i goginio cig hyd yn oed, felly ni allai fwyta bwyd ysbyty o gwbl, ac roedd y teulu’n mynd â bwyd iddi.

Felly, mae hyfforddiant YMWYBYDDIAETH DDIWYLLIANNOL O ANSAWDD UCHEL yn hanfodol ar gyfer unrhyw un sy’n gweithio gyda chleifion Hindŵaidd hŷn. Roeddwn i’n teimlo mor flin dros fy mam oherwydd roedd diwedd oes mor anodd ac anurddasol i’r fenyw falch, urddasol hon a oedd wedi magu wyth o blant ac wedi gweithio’n galed iawn i helpu fy nhad i gynnal ei fusnes, gan aberthu cymaint i roi addysg dda i’w phlant.

|  |
| --- |
| **Sampl 1 Nodiadau llyfr gwaith**  **Sampl 1: Sylwadau**  Rhai enghreifftiau da yma, sicrhau urddas a pharch ac mae rhai newidiadau ymarferol wedi’u cynnwys yn yr ateb i’r cwestiwn nesaf  Beth fydd wedi helpu yn y sefyllfa yma?  *Hyfforddiant ar ymwybyddiaeth ddiwylliannol a gofal diwedd oes, cardiau lluniau ar gyfer cyfathrebu, mynegiannau wyneb, gwrthrychau cyfeirio, iaith y corff, cyfieithydd, aelod o’r teulu.*  Sut gallai’r gweithiwr iechyd a gofal cymdeithasol wedi ymddwyn yn wahanol?  **Sampl 1: Sylwadau**  Atebion ymarferol da sy’n dangos bod y gweithiwr hwn yn gallu gweld y newidiadau sydd angen eu gwneud i ymarfer. Gallai’r rheolwr sôn am y rhain mewn trafodaeth a helpu’r gweithiwr i wneud y cysylltiadau â’r Codau Ymddygiad ac Ymarfer Proffesiynol  *Cau drysau i sicrhau preifatrwydd, gorchuddio rhannau o’r ddynes i gadw urddas ac osgoi gwneud iddi deimlo cywilydd a pheidio â defnyddio ffôn symudol wrth gyflawni dyletswyddau.*  **Sampl 2 Nodiadau llyfr gwaith**  **Sampl 2: Sylwadau**  Atebion da yn y cam hwn o ddysgu’r gweithiwr.  Beth fydd wedi helpu yn y sefyllfa yma?  *Siarad ag aelodau’r teulu i ddysgu am yr unigolyn a’i ddiwylliant a’i gredoau crefyddol*  Sut gallai’r gweithiwr iechyd a gofal cymdeithasol wedi ymddwyn yn wahanol?  **Sampl 1: Sylwadau**  Atebion ymarferol da sy’n dangos bod y gweithiwr hwn yn gallu gweld y newidiadau sydd angen eu gwneud i ymarfer. Gallai’r rheolwr sôn am y rhain mewn trafodaeth a helpu’r gweithiwr i wneud y cysylltiadau â’r Codau Ymddygiad ac Ymarfer Proffesiynol  *Dylent fod wedi trin Mrs Desai gydag urddas a pharch, er nad oeddent yn siarad yr un iaith.*  **Sampl 3 Nodiadau llyfr gwaith**  **Sampl 3: Sylwadau**  Mae dod i adnabod yr unigolion sy’n cael eu cefnogi a beth sy’n bwysig iddyn nhw yn agwedd hanfodol ar y swydd. Mae’n dda gweld cyfeiriadau at gynlluniau personol yma, a chydnabyddiaeth hefyd o rôl teuluoedd a phryd mae angen trafod pethau gyda’r rheolwr.  Beth fydd wedi helpu yn y sefyllfa yma?  *Holi beth oedd yn bwysig i Mrs Desai a sut ofal a chymorth roedd hi am ei gael. Gallant fod wedi darllen y cynllun personol a gofyn i ferch Mrs Desai / eu rheolwr am y ffordd orau o gyfathrebu â hi.*  Sut gallai’r gweithiwr iechyd a gofal cymdeithasol wedi ymddwyn yn wahanol?  **Sampl 1: Sylwadau**  Atebion ymarferol da sy’n dangos bod y gweithiwr hwn yn gallu gweld y newidiadau sydd angen eu gwneud i ymarfer. Gallai’r rheolwr sôn am y rhain mewn trafodaeth a helpu’r gweithiwr i wneud y cysylltiadau â’r Codau Ymddygiad ac Ymarfer Proffesiynol  *Fe allen nhw fod wedi gofyn i ferch Mrs Desai i’w helpu i ddeall. Fe ddylen nhw fod wedi sôn am anawsterau cyfathrebu wrth eu rheolwr hefyd. Beth bynnag am gyfathrebu neu ddiwylliant, ni wnaethant drin Mrs Desai â pharch wrth ddarparu gofal personol iddi – dylech sicrhau preifatrwydd ac urddas pobl wrth eu helpu gyda’u gofal personol a’u helpu i deimlo mor gyffyrddus â phosibl.* |

**Gweithgaredd dysgu**

Mae urddas yn egwyddor sy’n ganolog i’r broses o gynorthwyo a gweithio gydag unrhyw unigolyn. Mae’n bwysig bod gweithwyr iechyd a gofal cymdeithasol yn deall beth mae urddas yn ei olygu a sut y gellir ei gynnwys mewn ymarfer.

Atebwch y cwestiynau’n ymwneud ag urddas a pharch yn y lle isod.

|  |
| --- |
| Nodiadau llyfr gwaith  **Sampl 1 Nodiadau llyfr gwaith:**   1. Beth yw ystyr y term ‘trin pobl ag urddas a pharch’?   *Siarad yn gwrtais bob amser, a chynnwys unigolion mewn penderfyniadau gofal a bywyd. Gorchuddio’u cyrff wrth roi gofal personol iddynt er mwyn parchu gwyleidd-dra. Gwneud yn siŵr eu bod yn cael eu cynnwys ym mhob sgwrs a holi sut maen nhw am gael eu cyfarch*   1. Pam y mae hyn yn ganolog i rôl y sector iechyd a gofal cymdeithasol?   *Mae rhai gweithdrefnau yn gallu bod yn fewnwthiol a phersonol eu natur. Mae’n bwysig trin unigolion â pharch ac urddas.*   1. Rhowch dair enghreifftiau o sut y gallwch chi drin pobl ag urddas a pharch yn eich gwaith bob dydd.   *Drwy siarad yn gwrtais ac yn barchus, trin y person fel unigolyn, darparu preifatrwydd a chynnal ei urddas.*   1. Gan feddwl am astudiaeth achos Mrs Desai, sut y gallai hi fod wedi’i thrin ag urddas a pharch yn eich barn chi?   *Drwy barchu ei diwylliant a dysgu mwy amdano, darparu preifatrwydd iddi a chynnal ei hurddas.*   1. Beth yw ystyr sicrhau cydsyniad unigolion wrth ddarparu gofal a chymorth yn eich barn chi, a pham y mae hyn yn bwysig?   *Ni ddylid cynnal unrhyw weithdrefn heb ganiatâd. Mae’n rhaid i chi roi gwybod i’r unigolyn beth sy’n mynd i ddigwydd ac mae’n rhaid cael caniatâd – allwch chi ddim parhau fel arall.*   1. Sut y gellid bod wedi helpu Mrs Desai i gydsynio i’r ffordd yr oedd ei gofal a chymorth yn cael eu darparu?   *Drwy ddangos lluniau / cardiau fflach, cyfieithydd, gallai ei merch fod wedi egluro’n gyntaf gyda Mrs Desai i nodio’i phen i ddweud ie neu na*   1. Rhowch dair enghreifftiau o sut y byddech chi’n sicrhau cydsyniad unigolion ar gyfer eu gofal a’u cymorth.   *Drwy ofyn i’r person / Drwy gynllun gofal / Drwy ddarganfod beth yw ei anghenion a’i ddymuniadau*  **Sampl 1: Sylwadau**  Mae yna rai syniadau ac atebion da yma, gallai fod yn fuddiol i’r rheolwr sôn ychydig am y defnydd o’r term ‘gweithdrefnau’ wrth ddisgrifio cefnogi unigolyn gyda’i ofal personol  **Sampl 2 Nodiadau llyfr gwaith**   1. Beth yw ystyr y term ‘trin pobl ag urddas a pharch’?   *Deall sut y byddai pobl yn hoffi cael eu trin*   1. Pam y mae hyn yn ganolog i rôl y sector iechyd a gofal cymdeithasol?   *Mae pobl angen teimlo bod rhywun yn eu gwerthfawrogi, yn enwedig gan eu bod yn dod i mewn i’r sector iechyd a gofal cymdeithasol pan fyddant yn teimlo’n fwyaf bregus*   1. Rhowch dair enghreifftiau o sut y gallwch chi drin pobl ag urddas a pharch yn eich gwaith bob dydd.   *Gofynnwch bob amser sut maen nhw’n hoffi i bethau gael eu gwneud. Siaradwch gyda pharch – peidiwch â rhegi ac ati, parchwch eu gwyleidd-dra.*   1. Gan feddwl am astudiaeth achos Mrs Desai, sut y gallai hi fod wedi’i thrin ag urddas a pharch yn eich barn chi?   *Dylai ei gofalwyr fod wedi sylwi ar rai pethau a oedd yn gwneud i Mrs Desai deimlo’n anghyffyrddus. Fe allen nhw fod wedi gofyn i’w merch adael nodiadau ysgrifenedig ar beth sy’n dderbyniol i ddiwylliant yr Hindŵiaid.*   1. Beth yw ystyr sicrhau cydsyniad unigolion wrth ddarparu gofal a chymorth yn eich barn chi, a pham y mae hyn yn bwysig?   *Gofyn a yw’r hyn rydych ar fin ei wneud yn iawn. Mae’n rhaid i chi gael caniatâd yr unigolyn cyn gwneud unrhyw beth.*   1. Sut y gellid bod wedi helpu Mrs Desai i gydsynio i’r ffordd yr oedd ei gofal a chymorth yn cael eu darparu?   *Gallai ei merch fod wedi cyfieithu a gofyn i’w mam a oedd hi’n hapus gyda’r gofal*   1. Rhowch dair enghreifftiau o sut y byddech chi’n sicrhau cydsyniad unigolion ar gyfer eu gofal a’u cymorth.   *Gofyn i’r unigolyn*  *Os nad yw’r unigolyn yn gallu cyfathrebu, edrych yn y cynllun gofal*  *Defnyddio mynegiant yr wyneb/iaith y corff/ysgrifenedig*  **Sampl 2 sylwadau**  Mae yna rai syniadau ac atebion da yma sy’n adeiladu ar waith a gyflawnwyd hyd yn hyn  **Sampl 3 Nodiadau llyfr gwaith**   1. Beth yw ystyr y term ‘trin pobl ag urddas a pharch’?   *Deall beth sy’n bwysig i bobl a gwneud yn siŵr eich bod chi’n ystyried hyn. Bod yn ymwybodol o’r amgylchedd a beth sy’n digwydd / sut allen nhw fod yn teimlo bob amser*   1. Pam y mae hyn yn ganolog i rôl y sector iechyd a gofal cymdeithasol?   *Pan mae pobl yn defnyddio gwasanaethau iechyd a gofal cymdeithasol maen nhw’n fregus, felly mae’n bwysig eu bod nhw’n teimlo eu bod nhw’n gallu rheoli beth sy’n digwydd iddyn nhw a bod rhywun yn eu gwerthfawrogi*   1. Rhowch dair enghreifftiau o sut y gallwch chi drin pobl ag urddas a pharch yn eich gwaith bob dydd.   *Gwneud yn siŵr bod pobl yn hapus â’r ffordd rydych chi’n eu cefnogi, dod i’w hadnabod a gwybod beth sy’n bwysig iddyn nhw, siarad â nhw gyda pharch*   1. Gan feddwl am astudiaeth achos Mrs Desai, sut y gallai hi fod wedi’i thrin ag urddas a pharch yn eich barn chi?   *Amddiffyn ei phreifatrwydd, cael gwybodaeth am beth oedd yn bwysig iddi hi, canolbwyntio arni hi ac adnabod arwyddion ei bod hi’n bryderus*   1. Beth yw ystyr sicrhau cydsyniad unigolion wrth ddarparu gofal a chymorth yn eich barn chi, a pham y mae hyn yn bwysig?   *Unigolion yn cytuno i’r dasg neu’r gweithgaredd a sut y byddwch chi’n eu helpu nhw. Mae hyn yn bwysig i’w llais a’u rheolaeth ac yn dangos eich bod yn eu parchu*   1. Sut y gellid bod wedi helpu Mrs Desai i gydsynio i’r ffordd yr oedd ei gofal a chymorth yn cael eu darparu?   *Gallai ei merch fod wedi helpu i gyfieithu a llunio cynllun ar gyfer ei chefnogi. Dylai gweithwyr fod wedi edrych am arwyddion o bryder hefyd*   1. Rhowch dair enghreifftiau o sut y byddech chi’n sicrhau cydsyniad unigolion ar gyfer eu gofal a’u cymorth.   *Darllen eu cynllun personol yna gofyn iddyn nhw. Os nad ydyn nhw’n gallu deall, gallech holi aelodau’r teulu*  **Sampl 3 Sylwadau**  Mae’r rhain yn atebion da iawn sy’n adeiladu ar y gwaith a gyflawnwyd hyd yn hyn ac yn dangos dealltwriaeth glir o werthoedd ac egwyddorion iechyd a gofal cymdeithasol a rôl y gweithiwr |

**Gweithgaredd dysgu**

Yn y lle isod, amlinellwch ystyr y term ‘**cyfranogiad gweithredol’** a nodwch pam y mae’n bwysig i unigolion dderbyn cymorth i gymryd rhan mewn gweithgareddau a chael profiadau sy’n bwysig iddynt.

|  |
| --- |
| Nodiadau llyfr gwaith  **Sampl 1 Nodiadau llyfr gwaith**  **Sampl 1: Sylwadau**  Mae hwn yn ateb da, mae’n teimlo mwy fel geiriau’r gweithiwr ei hun na rhai o’r atebion cynharach  *Cyfranogiad gweithredol yw cynnwys yr unigolyn ym mhopeth sy’n digwydd, hybu ei annibyniaeth a pheidio â chymryd drosodd a gwneud popeth drosto*  **Sampl 2 Nodiadau llyfr gwaith**  **Sampl 2: Sylwadau**  Da ond mae’n cynnwys mwy na ‘gweithgareddau’; mae’n ymwneud â bod yn bartneriaid gweithredol ym mhob agwedd ar eu bywyd. Byddai’n dda cael trafodaeth â’r gweithiwr am hyn a sut mae’n cysylltu â’r diffiniad o ‘gydgynhyrchu’ a ddisgrifiwyd yn gynharach yn y llyfr gwaith  *Gwneud yn siŵr bod yr unigolyn yn cael ei gynnwys mewn gweithgareddau*  *Mae’n bwysig i’w les corfforol a meddyliol, mae’n helpu i gysylltu â’i gymuned, ffrindiau a theulu*  **Sampl 3 Nodiadau llyfr gwaith**  **Sampl 3: Sylwadau**  Ateb da a chlir sy’n nodi cysylltiadau ag iechyd a llesiant  *Cyfranogiad gweithredol yw bod yn bartner gweithredol ym mhob agwedd ar eich bywyd a pheidio â chael pethau wedi’u gwneud i chi. Mae bod yn rhan o weithgareddau a phrofiadau sy’n bwysig i berson yn cefnogi ei iechyd a’i lesiant a’i berthynas â phobl eraill* |

**Gweithgaredd dysgu**

Yn yr adran hon, rydych chi wedi dysgu am bwysigrwydd defnyddio dulliau sy’n canolbwyntio ar yr unigolyn. Gofynnwch i rywun rydych chi’n gweithio gydag ef/hi, gweithiwr arall neu’ch rheolwr am adborth ar sut rydych chi’n diwallu anghenion ac yn bodloni dewisiadau yn y ffordd yr ydych yn gweithio. Gofynnwch iddynt ysgrifennu’r pwyntiau allweddol, neu ewch ati i’w cofnodi’ch hun yn y lle isod.

|  |
| --- |
| Nodiadau llyfr gwaith  **Sampl 2: Sylwadau**  Byddai’n ddefnyddiol pe bai hwn wedi cael ei gwblhau er mwyn i’r rheolwr ei ddefnyddio i wirio dealltwriaeth. Byddai wedi darparu tystiolaeth tuag at gyflawni deilliannau dysgu ymarfer y fframwaith sefydlu a thuag at ennill y cymwysterau ymarfer maes o law  **Sampl 1 Nodiadau llyfr gwaith**  *Gadawyd yn wag*  **Sampl 1: Sylwadau**  Byddai’n ddefnyddiol pe bai hwn wedi cael ei gwblhau er mwyn i’r rheolwr ei ddefnyddio i wirio dealltwriaeth. Byddai wedi darparu tystiolaeth tuag at gyfalwni deilliannau dysgu ymarfer y fframwaith sefydlu a thuag at ennill y cymwysterau ymarfer maes o law  **Sampl 2 Nodiadau llyfr gwaith**  *Gadawyd yn wag*  **Sampl 3 Nodiadau llyfr gwaith**  **Sampl 3: Sylwadau**  Mae’r rhain yn sylwadau defnyddiol gan y rheolwr sy’n atgyfnerthu dysgu Sian a sut mae’n rhoi’r hyn mae’n ei ddysgu ar waith. Bydd y sylwadau’n ei helpu i ddatblygu ei hyder ac annog ei datblygiad parthaus  *Mae Sian wedi dangos ei bod hi’n deall ac yn defnyddio dulliau sy’n canolbwyntio ar y person gyda’r unigolion mae’n eu cefnogi. Mae’n treulio amser yn dysgu beth sy’n bwysig iddyn nhw drwy ddarllen eu cynlluniau personol, eu holi nhw a holi aelodau staff eraill* |

**O 1.4 ymlaen, dim ond atebion o esiamplau 1 a 2 sydd wedi’u cynnwys. Edrychwch ar rhain a rhowch eich barn a oes yna ddigon o dystiolaeth neu beidio. Meddyliwch am adborth i rhoi i’r gweithiwr pe bai chi’n rheolwr arnyn nhw. Hefyd, meddyliwch beth fydd yr ateb ddelfrydol ar gyfer pob cwestiwn.**

**1.4 Cydraddoldeb, amrywiaeth a chynhwysiant**

Rydych chi wedi ystyried dull gweithredu seiliedig ar hawliau a rhai agweddau ar gydraddoldeb, amrywiaeth a chynhwysiant yn adrannau 1 – 3. Bydd yr adran hon yn eich helpu i ystyried sut i hyrwyddo cydraddoldeb, amrywiaeth a chynhwysiant yn eich gwaith bob dydd.

**Gweithgaredd dysgu**

Atebwch y cwestiynau yn y lle isod i ddangos eich dealltwriaeth o gydraddoldeb, amrywiaeth a chynhwysiant.

|  |
| --- |
| Nodiadau llyfr gwaith  **Sampl 1 Nodiadau llyfr gwaith**   1. Beth yw ystyr y termau canlynol:  * Cydraddoldeb:   *sicrhau bod unigolion yn cael eu trin yn deg a ddim yn llai ffafriol nag eraill*   * Amrywiaeth:   *gwahaniaeth, o ran bod pawb yn wahanol o ran eu lliw, hil, rhywedd, dawn, gallu a sgiliau, credoau, crefydd*   * Cynhwysiant:   *sicrhau bod anghenion penodol yn cael eu nodi a’u diwallu fel bod pob unigolyn yn gallu cymryd rhan mewn bywyd bob dydd*   * Gwahaniaethu:   *trin yn annheg oherwydd gwahaniaethau hy hil, lliw, crefydd, credoau, sgiliau, galluoedd*   1. Rhowch enghraifft o sut mae gweithio mewn ffordd sy’n canolbwyntio ar yr unigolyn yn hyrwyddo’r canlynol:  * Cydraddoldeb:   *drwy ddysgu am anghenion penodol a thrin y person fel unigolyn fel y gall gymryd rhan mewn bywyd bob dydd*   * Amrywiaeth:   *dylid trin pawb â’r un parch*   * Cynhwysiant;   *mae ymarfer cynhwysol yn ymwneud ag agweddau, dulliau a strategaethau sy’n cael eu defnyddio i sicrhau nad yw pobl yn cael eu hallgáu na’u hynysu. Mae’n golygu cefnogi amrywiaeth drwy dderbyn a chroesawu gwahaniaethau pobl a hyrwyddo cydraddoldeb drwy sicrhau cyfle cyfartal i bawb*   1. O feddwl am astudiaeth achos Mrs Desai, ystyriwch sut y dylai ei chefndir diwylliannol, crefyddol ac ieithyddol fod wedi’i werthfawrogi?   *Gwerthoedd diwylliannol – parchu gwyleidd-dra, preifatrwydd ac urddas*   1. Pa wersi allwch chi eu dysgu o hyn ar gyfer eich ymarfer eich hun?   *Gadawyd yn wag*   1. Amlinellwch ystyr y term ‘nodweddion gwarchodedig’   *Mae nodweddion gwarchodedig yn cynnwys oedran, anabledd, ailbennu rhywedd, priodas/partneriaeth sifil, beichiogrwydd, mamolaeth, hil, credoau crefyddol, cyfeiriadedd rhywiol*   1. Wrth weithio yn y sector iechyd a gofal cymdeithasol, efallai y bydd adegau pan fydd gwahaniaethu’n digwydd ac efallai y bydd rhaid i chi herio hyn. Rhowch enghraifft o sut y gallai unigolyn ddioddef gwahaniaethu, a sut y gallech chi herio hynny.   *Gallai achos o wahaniaethu ddigwydd drwy drin pawb yr un fath gan nad yw pawb yr un fath. Efallai na fydd anghenion yn cael eu diwallu – gellid ystyried hyn yn achos o wahaniaethu. Ystyr unigoliaeth yw dysgu am bob unigolyn a’i anghenion a chymorth er mwyn diwallu’r cyfan. Os yw person yn destun achos o wahaniaethu ar sail ei liw, hil, rhywedd ac ati dylid dweud wrth y sawl sy’n gwahaniaethu fod yr ymddygiad yn annerbyniol a dylid rhoi gwybod i’r Rheolwr Llinell a chofnodi’r achos*  **Sampl 1 Nodiadau llyfr gwaith**   1. Beth yw ystyr y termau canlynol:  * Cydraddoldeb:   *rhoi’r cyfle i’r unigolyn gael ei drin yn gyfartal gan gael yr un hawliau ag eraill*   * Amrywiaeth:   *deall bod pawb yn wahanol. Yn cynnwys hil, rhywedd, cyfeiriadedd rhywiol, statws cymdeithasol…….*   * Cynhwysiant:   *cynnwys pob unigolyn, gan roi mynediad a chyfle cyfartal*   * Gwahaniaethu:   *trin rhywun yn annheg neu’n wahanol ar sail oedran, rhywioldeb, rhywedd, lliw, crefydd*   1. Rhowch enghraifft o sut mae gweithio mewn ffordd sy’n canolbwyntio ar yr unigolyn yn hyrwyddo’r canlynol:  * Cydraddoldeb:   *wedi trafod defnydd o gadair olwyn a hygyrchedd (cwblhawyd gan y rheolwr)*   * Amrywiaeth:   *wedi trafod hyrwyddo gwneud penderfyniadau gyda phobl a phrofiad o bobl ag anawsterau dysgu (cwblhawyd gan y rheolwr)*   * Cynhwysiant:   *gadawyd yn wag*   1. O feddwl am astudiaeth achos Mrs Desai, ystyriwch sut y dylai ei chefndir diwylliannol, crefyddol ac ieithyddol fod wedi’i werthfawrogi?   *Dylai mai’r rhain oedd yr elfennau pwysicaf yn y ffordd y rhoddwyd gofal iddi. Mae’r cyfan yn rhan o bwy yw hi fel person*   1. Pa wersi allwch chi eu dysgu o hyn ar gyfer eich ymarfer eich hun?   *Siarad â’r unigolyn a dysgu beth sy’n bwysig iddo ym mhob achos*   1. Amlinellwch ystyr y term ‘nodweddion gwarchodedig’   *Nodweddion gwarchodedig yw: oedran, anabledd, ailbennu rhywedd, hil, crefydd, rhyw, cyfeiriadedd rhywiol, priodas/partneriaeth sifil, beichiogrwydd/mamolaeth. Ni allwch wahaniaethu yn erbyn unrhyw un o’r nodweddion hyn*   1. Wrth weithio yn y sector iechyd a gofal cymdeithasol, efallai y bydd adegau pan fydd gwahaniaethu’n digwydd ac efallai y bydd rhaid i chi herio hyn. Rhowch enghraifft o sut y gallai unigolyn ddioddef gwahaniaethu, a sut y gallech chi herio hynny.   *Gallai cleifion mewn oed â phroblemau symud golli apwyntiadau meddyg teulu/ysbyty oherwydd nad ydynt yn gallu eu cyrraedd. Gwneud yn siŵr bod y meddyg teulu/ysbyty yn ymwybodol o hyn a gwneud trefniadau eraill neu drefnu trafnidiaeth* |

**Gweithgaredd dysgu**

Darllenwch yr astudiaeth achos ganlynol a meddyliwch am sut y dylai Sharon weithredu.

**Astudiaeth achos**

Mae George yn ddyn hoyw 73 oed. Mae wedi symud i gartref gofal yn ddiweddar. Ni wnaeth George ddatgan ei fod yn hoyw tan ei fod yn 40 oed. Roedd yn ofni i unrhyw un wybod ei fod yn hoyw, yn enwedig ei fam, gan ei fod yn poeni am beri gofid iddi ac am gael ei wrthod. Yn y diwedd, bu’n ddigon dewr i ddweud wrth ei deulu a’i ffrindiau ei fod yn hoyw a bod ganddo bartner hirdymor o’r enw Jonathon.

Mae George wedi cael sawl strôc ac mae angen cymorth i fwyta a gofal personol arno. Nid yw eisiau bod yn faich ar Jonathon ac mae wedi penderfynu talu i fyw mewn cartref gofal.

Mae Jonathon yn poeni am sut y bydd George yn cael ei drin gan staff y cartref gofal a’r bobl eraill sy’n byw yno, ond mae’n cytuno na allant ymdopi gyda George yn byw gartref mwyach. Mae’r ddau yn poeni am safbwyntiau staff a phreswylwyr y cartref gofal pan fydd Jonathon yn ymweld â George, ac am sut y byddant yn cael eu trin.

Ar ôl byw yn y cartref gofal am ychydig wythnosau, mae George yn penderfynu ymddiried yn un o’r gweithwyr gofal, Sharon. Mae’n dweud wrth Sharon ei fod yn hoyw, mai Jonathon yw ei bartner hirdymor ond nad ydynt wedi dweud wrth neb yn y cartref gofal gan eu bod yn poeni am sut y bydd pobl yn ymateb.

Yn ddiweddar, mae Sharon wedi sylwi bod rhai o’r bobl eraill sy’n byw yn y cartref gofal wedi bod yn siarad am ymweliadau Jonathon, gan ddweud eu bod yn fwy na dim ond ffrindiau. O ganlyniad, mae rhai o’r preswylwyr wedi ymddwyn yn llai cyfeillgar tuag at George, gan beidio â’i gynnwys mewn sgyrsiau a gweithgareddau. Mewn gwirionedd, mae George yn destun sbort ymysg y preswylwyr eraill bellach, ac mae’n teimlo’n rhy fregus i’w amddiffyn ei hun oherwydd ei afiechyd. Mae Sharon wedi sylwi bod George yn teimlo’n anghyfforddus ac yn ynysig ac mae’n gofyn iddo beth y mae am i’r cartref ei wneud am y sefyllfa. Nid yw George am i staff y cartref gofal ddweud unrhyw beth, gan y byddai hynny’n gwaethygu’r sefyllfa yn ei farn ef.

|  |
| --- |
| Nodiadau llyfr gwaith  **Sampl 1 Nodiadau llyfr gwaith**  Pa weithred dylai Sharon gymryd?  *Parchu dymuniadau George ond dweud wrth y trigolion bod eu sylwadau’n annerbyniol a’u cofnodi a rhoi gwybod i’r Rheolwr*  **Sampl 2 Nodiadau llyfr gwaith**  Pa weithred dylai Sharon gymryd?  *Dylai Sharon gefnogi George a rhoi gwybod i’r rheolwr beth sy’n digwydd. Mae angen i’r trigolion eraill wybod bod eu hymddygiad yn anghywir ac na fydd y cartref yn ei oddef* |

**Gweithgaredd dysgu**

Siaradwch â’ch rheolwr llinell am beth y mae cydraddoldeb ac amrywiaeth yn ei olygu i chi a’r ffyrdd mae’ch ymarfer yn parchu ac yn hyrwyddo hyn. Cofnodwch y pwyntiau allweddol yn y lle isod.

|  |
| --- |
| Nodiadau llyfr gwaith  **Sampl 1 Nodiadau llyfr gwaith**  *Gadawyd yr adran hon yn wag*  **Sampl 2 Nodiadau llyfr gwaith**  *Wedi trafod cydraddoldeb ac amrywiaeth a chynhwysiant a sut mae’r rhain yn cael eu sicrhau mewn ymarfer bob dydd* |

**Adran 2 Egwyddorion a gwerthoedd iechyd a gofal cymdeithasol (plant a phobl ifanc)**

**Eglurhad ar gyfer ymarfer grŵp Rhan 1**

* Mae darn o’r gweithlyfr cyntaf ar gyfer Fframwaith Sefydlu Cymru Gyfan ar gyfer Iechyd a Gofal Cymdeithasol wedi’i gynnwys fel rhan o’r gweithgaredd (Link).
* Mae deunyddiau sampl o 3 gweithlyfr wedi’u cwblhau y mae gweithwyr wedi’u gwneud wedi’u cynnwys ar gyfer penawdau 2.1, 2.2 a 2.3. Mae’r rhain yn cynnwys amrywiaeth o atebion gwael, atebion gweddol ac atebion da neu atebion ‘model’. Mae ‘rheolwr’ wedi darparu sylwadau wrth ymyl pob ateb.
* Edrychwch ar y rhain yn eich grwpiau ac ystyriwch y canlynol .
* Beth ydych chi’n feddwl o’r atebion a ddarparwyd? Ydych chi’n cytuno ag adborth y ‘rheolwr’ neu a fyddech chi’n dweud unrhyw beth arall yn eich rôl?
* Mae atebion ac ymatebion y ‘gweithwyr’ mewn ffont *italig* ac mae nodiadau’r rheolwr wedi’u cynnwys yn y blychau wrth ymyl yr ymatebion.

**Eglurhad ar gyfer ymarfer grŵp Rhan 2**

* Gan ddefnyddio’r un deunyddiau sampl ar gyfer penawdau 2.4 a 2.5, dim ond atebion o sampl 1 a 2 sydd wedi’u cynnwys. Mae’r ateb da neu’r ateb ‘model’ wedi’i hepgor.
* Edrychwch ar y rhain yn eich grŵp ac ystyriwch y canlynol.
* Edrychwch ar yr atebion sampl a phwyso a mesur a ydynt yn ddigonol fel tystiolaeth.
* Ystyriwch yr adborth y gallech ei roi i’r gweithiwr os mai chi oedd y rheolwr.
* Ystyriwch ‘beth fyddai ateb model o bosibl’ i bob un o’r cwestiynau.
* Mae atebion ac ymatebion y ‘gweithwyr’ mewn ffont *italig* ac mae nodiadau’r rheolwr wedi’u cynnwys yn y blychau wrth ymyl yr ymatebion.
* Disgwylir i chi dreulio rhwng 45 munud ac 1 awr ar y gweithgaredd hwn.

**Gweithlyfr 2 Fframwaith Sefydlu Cymru Gyfan ar gyfer Iechyd a Gofal Cymdeithasol: Egwyddorion a gwerthoedd iechyd a gofal cymdeithasol (plant a phobl ifanc)**

**Dyma ddarn o ail weithlyfr Fframwaith Sefydlu Cymru Gyfan ar gyfer Iechyd a Gofal Cymdeithasol. Ceir deunyddiau enghreifftiol o 3 gweithlyfr gorffenedig gyda rhai sylwadau ar gyfer adrannau 2.1 - 2.3. Edrychwch arnyn nhw yn eich grwpiau. Beth yw eich barn ar yr atebion a roddir? Ydych chi’n cytuno gyda’r adborth neu a fyddech chi’n dweud rhywbeth arall yn eich rôl?**

**Mae cyfarwyddiadau pellach ar gyfer adrannau 2.4-2.5 pan gyrhaeddwch chi’r adrannau hynny o’r gweithlyfr.**

**Mae atebion ac ymatebion y ‘gweithwyr’ wedi’u nodi mewn** *italig***a nodiadau’r rheolwr wedi’u cynnwys yn y bocsys wrth ymyl yr ymatebion.**

**Gweithlyfr 2 Fframwaith Sefydlu Cymru Gyfan ar gyfer Iechyd a Gofal Cymdeithasol: Egwyddorion a gwerthoedd iechyd a gofal cymdeithasol (plant a phobl ifanc)**

Bydd y gweithlyfr hwn yn eich helpu i ystyried yr egwyddorion a’r gwerthoedd sy’n sail i ymarfer **gweithwyr** iechyd a gofal cymdeithasol. Gallwch ddefnyddio’r gweithgareddau rydych wedi’u cwblhau yn y gweithlyfr fel tystiolaeth tuag at gyflawni Fframwaith Sefydlu Cymru Gyfan ar gyfer Iechyd a Gofal Cymdeithasol (Fframwaith Sefydlu). Gellir ei gyfrif hefyd tuag at y cymhwyster y byddwch angen ei gwblhau’n ddiweddarach ar gyfer ymarfer.

**Cynnwys:**

* 1. **Deddfwriaeth, polisïau cenedlaethol a chodau ymddygiad ac ymarfer proffesiynol**
  2. **Sut mae dulliau seiliedig ar hawliau’n berthnasol i iechyd a gofal cymdeithasol?**
  3. **Sut i ddefnyddio dulliau sy’n canolbwyntio ar y plentyn?**
  4. **Cydraddoldeb, amrywiaeth a chynhwysiant**
  5. **Cymryd risg cadarnhaol**
  6. **Perthnasoedd cadarnhaol a ffiniau proffesiynol**
  7. **Cyfathrebu**
  8. **Y Gymraeg a diwylliant Cymreig**
  9. **Dulliau cadarnhaol o leihau arferion cyfyngol ym maes iechyd a gofal cymdeithasol**
  10. **Newid a chyfnodau pontio ym maes iechyd a gofal cymdeithasol**
  11. **Myfyrio**
  12. **Myfyrio ar y gweithlyfr**
  13. **Polisïau a gweithdrefnau**

**2.1 Deddfwriaeth, polisïau cenedlaethol a chodau ymddygiad ac ymarfer proffesiynol**

Bydd yr adran hon yn eich helpu i ddatblygu ymwybyddiaeth o egwyddorion a gwerthoedd iechyd a gofal cymdeithasol sydd i’w gweld mewn **deddfwriaeth, polisïau cenedlaethol** a **chodau ymddygiad ac ymarfer proffesiynol**. Bydd yn eich helpu i feddwl am sut i’w defnyddio yn eich gwaith bob dydd hefyd. Byddwn yn edrych ar agweddau gwahanol ar **ddeddfwriaeth a pholisi cenedlaethol** drwy’r gweithlyfrau gan eu bod yn sail ac yn arweiniad i’r ffordd y dylem weithio i gefnogi plant, pobl ifanc ac oedolion mewn modd diogel a pharchus.

**Gweithgaredd dysgu**

Mae Deddf Gwasanaethau Cymdeithasol a Llesiant (Cymru) 2014 yn ddarn pwysig o ddeddfwriaeth yn ymwneud â sut y dylem ddarparu gofal a chymorth i’r rhai sydd ei angen ledled Cymru. Edrychwch ar weithlyfr Deddf Gwasanaethau Cymdeithasol a Llesiant (Cymru) [‘Beth mae’r Ddeddf yn ei olygu i mi?](https://gofalcymdeithasol.cymru/cms_assets/hub-downloads/Gweithlyfr-Beth-maer-ddeddf-yn-ei-olygu-i-mi.pdf)’[[1]](#footnote-1) ar gyfer gweithwyr iechyd a gofal cymdeithasol. Bydd hyn yn eich helpu i ddeall egwyddorion a gwerthoedd iechyd a gofal cymdeithasol. Mae’n rhoi enghreifftiau ymarferol o sut y gellir rhoi’r egwyddorion a gwerthoedd ar waith wrth weithio gyda phlant a phobl ifanc.

Mae gweithlyfr y Ddeddf wedi’i rannu’n bum adran, un ar gyfer pob egwyddor. Dylech gwblhau o leiaf dau weithgaredd dysgu ar gyfer pob egwyddor - mae’r rhain yn amrywio o astudiaethau achos i wrando ar glipiau sain byr neu wylio clipiau ffilm byr.

Gallwch ddefnyddio’r dystiolaeth rydych yn ei chofnodi yng ngweithlyfr y Ddeddf fel tystiolaeth tuag at ganlyniadau dysgu’r adran hon. Gwnewch yn siŵr eich bod chi’n cwblhau’r cynllun gweithredu datblygiad personol ar y diwedd hefyd gan y bydd hyn yn eich helpu i feddwl am beth rydych wedi’i ddysgu a sut y gallwch ei roi ar waith.

Defnyddiwch y lle isod i wneud nodiadau am unrhyw beth pwysig arall a ddysgoch o weithlyfr y Ddeddf.

|  |
| --- |
| **Sampl 1 Nodiadau'r gweithlyfr**  *Mae Deddf Gwasanaethau Cymdeithasol a Llesiant (Cymru) 2014 yn ffurfio sail fframwaith statudol newydd ar gyfer gofal cymdeithasol yng Nghymru.*  *Mae Gweinidogion wedi datgan yn glir eu bod am i elfennau craidd y fframwaith hwn fod ar waith erbyn Ebrill 2016, pan roddir y Ddeddf ar waith gyda'r fframwaith hwn yn cynnwys tair prif elfen, sef y Ddeddf ei hun, Rheoliadau a wnaed o dan y Ddeddf ac unrhyw godau ymarfer/canllawiau statudol. Gyda'i gilydd bydd y tair elfen yma'n ffurfio'r fframwaith ar gyfer gweithredu gwasanaethau cymdeithasol o Ebrill 2016.*  *Y prif nod yw symleiddio'r broses asesu fel ei bod yn briodol i anghenion yr unigolyn (sef pob parti sydd angen gwasanaethau - oedolion, plant a phobl anabl) a’i bod yn ystyried amgylchiadau'r person yn ei gyfanrwydd. Bydd yr asesiad yn archwilio'r atebion sy'n diwallu anghenion yr unigolyn orau o fewn y gwasanaethau canlynol: y gwasanaethau gwybodaeth, cyngor a chymorth; y gwasanaethau ataliol a chymunedol; a/neu ofal a chymorth wedi'u rheoli drwy gyfrwng cynllun gofal a chymorth.*  *Mae'r fframwaith ar gyfer pob asesiad, syml a chymhleth, yn pennu set ddata graidd genedlaethol sy'n ofynnol ynghyd â dadansoddiad o 5 ffactor rhyng-gysylltiedig er mwyn sicrhau bod awdurdodau lleol yn ystyried amgylchiadau'r person yn ei gyfanrwydd. Dyma'r ffactorau: Canlyniadau personol, rhwystrau rhag cyflawni canlyniadau personol, amgylchiadau person, cryfderau a galluoedd person, risgiau*  *Yr egwyddorion a'r gwerthoedd yw, llais a rheolaeth, atal ac ymyrryd yn gynnar, llesiant, cyd-gynhyrchu.*  *Roedd y Ddeddf GCALl (14) yn gosod gofyniad i awdurdodau lleol a phartneriaid hyrwyddo a sefydlu dull o weithio yn seiliedig ar gydweithredu/partneriaeth. Mae pwyslais a gofyniad i sefydlu Bwrdd Partneriaeth Rhanbarthol ym mhob un o'r saith rhanbarth.*  *Mae'n ofynnol i bob Bwrdd ymateb i egwyddorion y Ddeddf gan gynnwys; rheoli cyllid ac adnoddau, gweithredu cynlluniau ar gyfer pob awdurdod lleol sydd o fewn rhanbarth y Bwrdd, ymateb i'r asesiad o'r boblogaeth a gyflawnir yn unol ag adran 14 y Ddeddf, sicrhau bod adnoddau'n cael eu defnyddio'n effeithiol i wella canlyniadau, paratoi adroddiad blynyddol ar gyfer Llywodraeth Cymru a sicrhau bod gwybodaeth yn cael ei rhannu'n briodol ar draws y rhanbarthau.*  *Mae'n ofynnol gweithredu'r blaenoriaethau canlynol:*  *•Asesiadau cyfannol a chymesur a chadw cofnodion*  *•Gwell diogelu rhanbarthol ar gyfer plant ac oedolion a rhoi gwybod am amheuon*  *•Gwell cyngor a chymorth i helpu aelodau'r cyhoedd i wneud penderfyniadau iechyd da*  *•Cynyddu nifer y gwasanaethau cymunedol, llesiant ac ataliol*  *•Gwell perthynas â'r sector annibynnol*  *•Rhannu cyllidebau a gwasanaethau integredig o ran iechyd a gofal cymdeithasol*  *•Gofynion cliriach o ran eiriolaeth*  *Disgwylir i bob un o'r byrddau gydweithredu a gweithio gyda'i gilydd. Yna, mae'n rhaid iddyn nhw rannu gwybodaeth ymysg ei gilydd, gan nodi'n glir beth oedden nhw am ei newid a sut. Pan gytunir ar feysydd blaenoriaeth newydd, gellir llunio'r cynllun a'i roi ar waith. Yna caiff y cynllun newydd ei adolygu pan fydd wedi cael ei ddefnyddio.*  *Mae pwyslais hefyd ar sicrhau y rhoddir blaenoriaeth i'r broses o integreiddio gwasanaethau mewn perthynas â; phobl hŷn ag anghenion cymhleth, pobl ag anableddau dysgu, gofalwyr (gan gynnwys gofalwyr ifanc), gwasanaethau cymorth integredig i deuluoedd, plant ag anghenion cymhleth (yn ymwneud ag anabledd/salwch) a darparu cyllideb gyfun ar gyfer cartrefi gofal (erbyn mis Ebrill 2018).*  *Chelsey Davies, Emma Jones, Bethan Davies - Hyb Cynulliad Cymru*  *Mae adran 6 Deddf Llesiant 2014 ar gyfer gofal preswyl plant yn nodi bod 8 prif ran, sef*  *Llesiant*  *Bod yn hapus, yn gorfforol, yn feddyliol ac yn emosiynol*  *Sicrhau bod gennych chi hawliau*  *Yn cael addysg, hyfforddiant, chwaraeon a chwarae*  *Eich bod yn cael eich diogelu rhag camdriniaeth, niwed ac esgeulustod*  *Perthynas gadarnhaol gyda theulu a ffrindiau*  *Yn cael bywyd cymdeithasol a digon o arian i fyw bywyd iach*  *Yn gweithio ochr yn ochr â Deddf Llesiant 2016 mae Deddf Plant 1989, a ddiweddarwyd yn*  *2004 ac a luniwyd gydag egwyddorion arweiniol mewn golwg ar gyfer gofal a chymorth i blant.*  *Y rhain yw: caniatáu i blant fod yn iach*  *Caniatáu i blant aros yn ddiogel yn eu hamgylcheddau*  *Helpu plant i fwynhau bywyd*  *Cynorthwyo plant yn eu hymgais i lwyddo*  *Cynorthwyo i wneud cyfraniad – cyfraniad cadarnhaol – at fywydau plant*  *Helpu i sicrhau sefydlogrwydd economaidd ar gyfer dyfodol ein plant*  *Cyflwynwyd y Ddeddf hon er mwyn helpu'r Llywodraeth, ar y cyd â chyrff gwasanaethau cymdeithasol ac iechyd, i weithio tuag at y nodau cyffredin hyn.*  *Mae Deddf Plant 2004 yn rhoi'r sail gyfreithiol i 'Mae Pob Plentyn yn Bwysig: Newid i blant' (2004). Mewn ymateb i Ddeddf Plant 2004, bu rhai newidiadau strwythurol. O Ebrill 2006 ymlaen, mae gwasanaethau addysg a gofal cymdeithasol i blant ym mhob awdurdod lleol wedi eu dwyn ynghyd o dan gyfarwyddwr gwasanaethau plant*  *Bydd hyn yn rhoi cartref diogel a pharhaol i sicrhau eu bod yn gallu cynllunio a choginio prydau bwyd. Bod yn rhan o amgylchedd cartrefol a theuluol. Gyda'r egwyddorion hyn, rydw i wedi rhoi pobl ifanc ar ben ffordd i goginio bwyd a glanhau ar eu holau eu hunain yn seiliedig ar eu hoedran. Mae plentyn A, sydd wedi'i hyfforddi gen i gyda'r sgiliau hyn, ar fin cael ei symud ymlaen i fyw'n annibynnol. Mae plentyn B yn ifanc ac mae angen ei annog gyda gofal personol oherwydd nad yw'n ymolchi'n wythnosol. Rydw i wedi trefnu iddo gael bath yn rheolaidd. Rydw i wedi darllen ac yn cytuno gyda'r asesiadau risg a'r cynlluniau lleoli ar gyfer yr holl bobl ifanc yn ein gofal, sy'n cael eu harwain gan y plant ac sy'n seiliedig ar anghenion unigol pobl ifanc. Mae hyn yn ymwneud ag amser y nos. Mae'n rhaid i mi roi gwybod os yw unigolyn sydd dan ein gofal yn mynd ar goll, pa brif risgiau sy'n gysylltiedig â phob un ohonynt, fel chwilfrydedd rhywiol, camddefnyddio cyffuriau, gweithgareddau troseddol ac ati, sydd i gyd â lefelau gwahanol o risg yn ogystal â'u hoed a'u bregusrwydd.*  *Rydw i wedi bod yn monitro gweithgaredd yn yr ardal ar ben y grisiau er mwyn helpu i reoli ymddygiad a sicrhau bod y bobl ifanc i gyd yn ddiogel ac yn iach yn y cartref. Ar ddyletswydd nos, rwy'n gweithio'n bennaf gyda'r heddlu pan fyddaf yn adrodd bod person ifanc yn ein gofal wedi mynd ar goll. Rwy'n sicrhau fy mod yn dilyn y cod ymarfer ac ond yn rhannu'r wybodaeth berthnasol, gan fod yn ffeithiol ac yn gywir am yr hyn a ddywedaf a thrwy fod yn broffesiynol. Byddaf wedyn yn eu harwyddo i mewn ac allan o'r llyfr ymwelwyr a nodi eu rhifau coler unigol. Rwy'n gwirio bod y tŷ yn ddiogel drwy archwilio'r ffenestri a'r drysau. Rwy'n sicrhau bod y system dân yn gweithio ac rydw i wedi derbyn hyfforddiant i wneud hynny a bod pob person ifanc yn cael bwyd a diod cyn iddynt noswylio gan fod y grŵp oedran rydw i'n gweithio gyda nhw'n fawr - rhwng 11 a 18 oed.*  *Pan fyddai'n cael goramser ar shifftiau'r prynhawn, byddaf yn cynllunio'r shifft i dreulio amser yn unigol gyda phob person ifanc. Mae plentyn A yn mwynhau golff a chwarae ar yr Xbox, felly rwy'n cynllunio gyda fy nghydweithwyr i fynd ag A allan yn y prynhawn. Yna gall aelod arall o staff dreulio amser gydag ef ar yr Xbox sy'n ei alluogi i feithrin perthynas gyda'r staff a phobl ifanc eraill ar adegau.*  *Deddf Plant a Phobl Ifanc 2008*  *Yn ogystal â Deddf Plant 2004, mae'r Llywodraeth hefyd wedi cyflwyno Deddf Plant a Phobl Ifanc 2008. Prif ddiben Deddf Plant a Phobl Ifanc 2008 yw ymestyn fframwaith presennol plant mewn gofal yng Nghymru a Lloegr a sicrhau bod y gofal a dderbyniant yn cael ei gefnogi'n dda, o safon uchel ac wedi'i deilwra i'w hanghenion.*  *Mae'r Ddeddf hefyd yn ceisio gwella sefydlogrwydd lleoliadau i blant a phobl ifanc mewn gofal tra hefyd yn gwella eu profiad a'u cyflawniadau addysgol'.*  *Os hoffech gael rhagor o wybodaeth am Ddeddf Plant 2004 a'i diwygiadau dilynol, bydd eich adran gwasanaethau cymdeithasol leol a/neu awdurdod addysg lleol (AALl) yn fwy na pharod i helpu.*  *http://www.workingwithkids.co.uk/childrens-Act.html*  *Rwy’n gweithio gydag asiantaethau eraill fel y tîm Llwybr sy'n edrych ar bobl ifanc sy'n gweithio tuag at "Pan fydda i'n barod"*  *Y term cyfreithiol am drefniant 'Pan fydda i'n barod'. A geir yn Neddf Gwasanaethau Cymdeithasol a Llesiant (Cymru).*  *‘Pan fydda i'n barod’*  *Cynllun a sefydlwyd gan Lywodraeth Cymru yn 2015 i baratoi awdurdodau lleol ar gyfer eu dyletswyddau newydd mewn perthynas â threfniadau byw ôl-18 o dan Ddeddf Gwasanaethau Cymdeithasol a Llesiant (Cymru). Mae'n ofynnol i awdurdodau lleol weithredu eu cynlluniau lleol 'Pan fydda i'n barod' eu hunain yn unol â chanllawiau cenedlaethol yng Nghymru sy'n debyg i 'Staying Put' yn Lloegr, ond sy’n wahanol i'r cynlluniau hynny.*  *Trefniant 'Pan fydda i'n barod'*  *Y term a ddefnyddir yng Nghymru am drefniant lle mae person ifanc mewn gofal maeth yn aros gyda'i gyn ofalwr maeth ar ôl troi'n 18 oed.*  *Asesiad Llwybr*  *Yn fuan cyn pen-blwydd y person ifanc yn 16, rhaid i'r awdurdod lleol gynnal asesiad o anghenion y person ifanc. Mae hyn yn helpu i lunio a chofnodi pa gyngor, cymorth a chefnogaeth fyddai'n briodol iddynt ddarparu i'r person ifanc, wrth baratoi ar gyfer gadael gofal, ac ar ôl gadael gofal. Bydd y wybodaeth hon yn cael ei defnyddio i helpu i greu'r Cynllun Llwybr.*  *Pan fydd plentyn sy'n derbyn gofal ar fin troi'n 16 oed, rhaid i'r awdurdod lleol baratoi cynllun llwybr. Bydd y cynllun hwn yn nodi'r camau gweithredu sy'n ofynnol gan yr awdurdod lleol, gofalwr y person ifanc, y person ifanc, y teulu biolegol a phartïon eraill a nodir i gynorthwyo'r person ifanc i bontio'n llwyddiannus o ofal i oedolaeth. Bydd y cynllun llwybr yn adeiladu ar gynllun gofal a chymorth rhan 6 presennol y plentyn, a fydd yn cael ei gynnwys o fewn y cynllun llwybr. Bydd hefyd yn cynnwys canlyniadau'r Asesiad Llwybr. Mewn trefniant 'Pan Fydda I'n Barod ', bydd y Cynllun Llwybr yn cael ei ymgorffori'n bennaf yn y Cytundeb Byw Gyda'n Gilydd pan fydd y person ifanc yn troi'n 18 oed. Fodd bynnag, mae'r cynllun llwybr yn cynnwys gwybodaeth ychwanegol at yr hyn a gynhwysir yn y Cytundeb Byw Gyda'n Gilydd. Bydd y cynllun llwybr yn cael ei adolygu a'i ddiweddaru bob 6 mis hyd nes y bydd y person ifanc yn 21 oed. Gallai hyn ymestyn tan 25 os oes rhaglen addysg neu hyfforddiant wedi'i gytuno yn ei lle.*  *Cytundeb Byw Gyda'n Gilydd*  *Cytundeb rhwng y person ifanc a gofalwr mewn trefniant 'Pan Fydda I'n Barod'. Yn gyffredinol, bydd yn adeiladu ar gynllun llwybr y person ifanc pan fydd y person ifanc yn troi'n 18 oed.*  *Mae'r Cytundeb Byw Gyda'n Gilydd yn nodi'r canlyniadau y mae'r person ifanc am eu cyflawni a'r cymorth sydd ar gael gan y gofalwr ac eraill, yn ogystal â manylion ymarferol y trefniant. Mae'n cael ei fonitro, ei werthuso a'i ddiwygio yn ôl yr angen yn ystod yr adolygiadau cynllunio llwybr chwe mis, a gall y gweithiwr cymdeithasol sy'n goruchwylio ei ddefnyddio hefyd fel offeryn goruchwylio wrth gynorthwyo'r gofalwr.*  *Ar hyn o bryd, nid oes unrhyw ddarpariaeth ar gyfer pobl ifanc mewn llety preswyl (cartrefi plant) i aros yn y lleoliad hwnnw y tu hwnt i'w pen-blwydd yn 18. Rhaid hysbysu pobl ifanc mewn llety preswyl hefyd am y cynllun 'Pan Fydda I'n Barod' fel rhan o'r broses asesu a chynllunio llwybr. Os yw'r person ifanc yn dymuno symud i drefniant 'Pan Fydda I'n Barod', a bod yr awdurdod lleol yn ystyried bod hyn o fudd i'r person ifanc, yna dylai'r awdurdod lleol ystyried symud y person ifanc i leoliad maeth a allai ddod yn ddigon sefydlog cyn ei ben-blwydd yn 18.*  **Adborth y rheolwr**  *Rwyf wedi cyfarfod â Gavin ac wedi trafod y ffordd orau o symud ymlaen. Mae e wedi dangos dealltwriaeth sylfaenol o'r hyn rydyn ni'n ei wneud. Da iawn! Bellach gallwch ymchwilio i'r Ddeddf Llesiant 2014 a nodi beth yw e', i bwy mae e', sut mae'n sail i'ch ymarfer ac ati. Edrychwch hefyd ar ddeddfwriaeth arall, canllawiau, y gyfraith i gefnogi'r hyn rydym yn ei wneud, a pham.*  *Cysylltwch hynny â'r hyn rydych chi'n ei ymarfer. Meddyliwch am eich ymarfer a sut mae'n cael ei arwain gan y ddeddfwriaeth a drafodwyd gennych yn eich ateb. Unrhyw broblem, dim ond gofyn sydd eisiau.* *Does dim modd cynnwys gormod ond cysylltwch hynny â'ch ymarfer a'ch sgiliau.*  **Sampl 1 sylwadau**  Mae'n drueni mawr na wnaeth y rheolwr achub ar y cyfle hwn i siarad â Gavin ynglŷn â faint o wybodaeth yr oedd yn ei chofnodi yn ei ateb i'r cwestiwn hwn. Roedd yn amlwg ei fod wedi treulio llawer o amser yn ymchwilio i'r ddeddfwriaeth berthnasol ar y rhyngrwyd ac yn copïo a gludo hyn i'r gweithlyfr gyda thystiolaeth gyfyngedig ei fod yn deall sut roedd hyn yn gysylltiedig ag arfer. Mae dweud wrth Gavin 'nad oes modd cynnwys gormod' yn creu gwaith ychwanegol iddo nad oes ei angen.  Byddai wedi bod yn fwy buddiol rhoi adborth bod Gavin yn amlwg wedi treulio llawer o amser yn ymchwilio i wahanol ddarnau o ddeddfwriaeth. Ac yna mynd drwy bob un gan ofyn iddo ddisgrifio yn ei eiriau ei hun beth oedd e'n ei feddwl oedd ei ystyr a pham ei fod yn bwysig i'r plant a'r bobl ifanc yr oedd e'n gweithio gyda nhw. Gallai'r rheolwr fod wedi ei helpu wedyn i'w roi ar ffurf paragraff byr ac esbonio mai dyma'r cyfan sydd ei angen a'i bod yn bwysicach iddo ddangos ei fod yn deall sut mae'r ddeddfwriaeth yn berthnasol i'w waith a sut mae angen iddo ymarfer.  Byddai cael sgwrs gynnar gyda Gavin am hyn wedi arbed llawer o waith diangen wrth iddo barhau drwy'r gweithlyfr.  **Sampl 2 Nodiadau’r gweithlyfr**  **Sampl 2 sylwadau**  Ateb annigonol. Angen i'r rheolwr archwilio.  *Mae'r Ddeddf yn golygu bod yn rhaid imi weithio gyda phlant yn gynharach, fel eu bod yn cael yr hyn maen nhw am ei gael ac yn iach a bod eu hanghenion yn cael eu diwallu.*  **Adborth y rheolwr**  *Ni chwblhawyd yr adran hon*  **Sampl 3 sylwadau**  Mae'n bwysig bod gweithlyfr y Ddeddf yn cael ei ddefnyddio i ddeall yr egwyddorion a'r gwerthoedd. Mae hyn yn cynnwys cyfran enfawr o'r fframwaith sefydlu a bydd angen i'r gweithiwr ddangos gwybodaeth a dealltwriaeth ar gyfer asesu'r cymhwyster craidd yn ddiweddarach.  **Sampl 3 Nodiadau’r gweithlyfr**  *Ni chwblhawyd yr adran hon* |

**2.2 Sut mae dulliau seiliedig ar hawliau’n berthnasol i iechyd a gofal cymdeithasol?**

Yn eich gwaith fel gweithiwr iechyd a gofal cymdeithasol byddwch yn cefnogi plant a phobl ifanc sy’n dod o gefndiroedd, crefyddau a diwylliannau gwahanol. Mae’r gwaith hwn yn seiliedig ar yr egwyddorion a’r gwerthoedd y dysgoch amdanynt yn yr adran flaenorol, ynghyd â hawliau:

* i gael eu trin fel unigolyn
* i gael eu trin yn gyfartal a pheidio ag wynebu gwahaniaethu
* i gael eu parchu
* i gael preifatrwydd
* i gael eu trin mewn ffordd urddasol
* i gael eu diogelu rhag perygl a niwed
* i gael cymorth a gofal mewn ffordd sy’n diwallu eu hanghenion, sy’n ystyried eu dewisiadau ac sy’n eu hamddiffyn
* i gyfathrebu gan ddefnyddio dulliau cyfathrebu ac iaith o’u dewis
* i allu cael gafael ar wybodaeth amdanynt hwy eu hunain

Bydd yr hawliau hyn yn cael eu hystyried drwy’r gweithlyfr hwn a bydd yr adran hon yn eich helpu i ddysgu am sut mae dulliau seiliedig ar hawliau’n berthnasol i iechyd a gofal cymdeithasol.

**Gweithgaredd dysgu**

Mae Confensiwn y Cenhedloedd Unedig ar Hawliau’r Plentyn 1989 yn sail i ddeddfwriaeth a pholisi cenedlaethol ym maes plant a phobl ifanc. Mae’r rhain yn cynnwys sicrhau bod plant a phobl ifanc yn ddiogel, bod ganddynt yr hyn sydd ei angen arnynt i ddatblygu a’u bod yn cael llais mewn penderfyniadau sy’n effeithio ar eu bywydau. Mae gwybodaeth ddefnyddiol ar [wefan Comisiynydd Plant Cymru](https://www.complantcymru.org.uk/ccuhp-hawliau-plant/ccuhp-hawliau-planthttpswww-youtube-comwatchvvs1usdrn-voindex4listplgsiznczbjkhq3lfdktmsbnlhtbzu5yrc/)[[2]](#footnote-2)

Atebwch y cwestiynau am ddulliau seiliedig ar hawliau yn y lle isod.

|  |
| --- |
| 1. Rhestrwch bum hawl o Gonfensiwn y Cenhedloedd Unedig ar Hawliau’r Plentyn.  **Sampl 1 Nodiadau'r gweithlyfr**  **Sampl 1 sylwadau**  Mae'r gweithiwr wedi dangos dealltwriaeth o hawliau yma ac mae'n dda gweld ei fod wedi ceisio mynegi hyn yn ei eiriau ei hun yn hytrach na'i gopïo'n uniongyrchol o dudalen ar wefan.  *Mae hawliau plant yn hawliau dynol. Maen nhw’n amddiffyn y plentyn fel bod dynol. Fel hawliau dynol, mae hawliau plant yn cynnwys gwarantau sylfaenol a hawliau dynol hanfodol:*  *Mae gan bob plentyn dan 18 yr hawliau hefyd;*  *• Mae hawliau plant yn cydnabod gwarantau sylfaenol i bob bod dynol: yr hawl i fywyd, yr egwyddor nad oes gwahaniaethu, yr hawl i urddas trwy ddiogelu uniondeb corfforol a meddyliol (amddiffyniad rhag caethwasiaeth, arteithio a chamdriniaeth, ac ati)*  *• Mae hawliau plant yn hawliau sifil a gwleidyddol, fel yr hawl i hunaniaeth, yr hawl i genedligrwydd, ac ati.*  *• Mae hawliau plant yn hawliau economaidd, cymdeithasol a diwylliannol, fel yr hawl i addysg, yr hawl i gael safon byw weddus, yr hawl i iechyd, ac ati.*  *• Mae hawliau plant yn cynnwys hawliau unigol: yr hawl i fyw gyda'i rieni, yr hawl i addysg, yr hawl i fanteisio ar amddiffyniad, ac ati.*  *• Mae hawliau plant yn cynnwys hawliau ar y cyd: hawliau ffoaduriaid a phlant anabl, plant lleiafrifol neu grwpiau brodorol*  **Sampl 2 Nodiadau’r gweithlyfr**  **Sampl 2 sylwadau**  Mae'r ateb yn anghywir. Mae angen i'r rheolwr godi'r mater hwn a gofyn i'r gweithiwr edrych ar CCUHP ar wefan y Comisiynydd Plant neu Plant yng Nghymru ac yna ailgyflwyno'r ateb hwn gan ystyried sut mae’n berthnasol i'r bobl ifanc y maen nhw’n eu cefnogi.   * *Dysgu* * *Chwarae* * *Peidio â chael eu cam-drin* * *Arddel crefydd* * *Cadw’n iach bob amser*   **Sampl 3 Nodiadau’r gweithlyfr**  **Sampl 3 sylwadau**  Mae hon yn rhestr gryno, a byddai'n ddefnyddiol i'r rheolwr drafod gyda'r gweithiwr beth mae ‘yr hawl i blentyndod’ yn ei olygu.   * *Yr hawl i blentyndod* * *Yr hawl i dderbyn addysg* * *Yr hawl i fod yn iach* * *Yr hawl i gael eu trin yn deg* * *Yr hawl i gael eu clywed*   2. Dewiswch un o’r hawliau a nodwyd uchod a rhowch enghraifft o sut fyddai hyn yn edrych fel ‘dull seiliedig ar hawliau’ wrth weithio gyda phlant a phobl ifanc.  **Sampl 1 Nodiadau’r gweithlyfr**  **Sampl 1 sylwadau**  Mae'r gweithiwr wedi ceisio cymhwyso'r hawliau i'r bobl ifanc y mae'n eu cefnogi.  *Mae hawliau plant yn hawliau economaidd, cymdeithasol a diwylliannol; Mae modd iddynt gael mynediad i'r wifi a chael amser rhydd ac mae modd iddynt ddewis treulio'r amser fel y mynnant, fel yr hawl i addysg, yr ydym yn ei roi yn ei le i'r bobl ifanc gael eu cludo'n ôl a blaen. Darperir desg ym mhob ystafell. Yr hawl i ofal iechyd wrth i ni eu cofrestru gyda'r deintyddion a meddygon lleol ac yn mynd ar ôl apwyntiadau ar ran y bobl ifanc.*  **Sampl 2 Nodiadau’r gweithlyfr**  **Sampl 2 sylwadau**  Mae rhywfaint o ymdrech yma i gymhwyso un o'r hawliau yn ymarferol.  *Byddai'n hawl i sicrhau bod pob plentyn yn mynd i gael ei drin gan feddyg e.e. dylai pob un ohonynt gael brechiadau i gadw plant yn iach.*  **Sampl 3 Nodiadau’r gweithlyfr**  **Sampl 3 sylwadau**  Mae hwn yn ateb da sy'n dangos dealltwriaeth glir o ystyr yr hawl i addysg a sut mae'n berthnasol i ymarfer.  *Yr hawl i gael addysg - Os yw'r plentyn/person ifanc yn cael trafferth wrth fynd i ysgol brif ffrwd (anghenion arbennig, ymddygiad aflonyddgar) mae ganddynt yr hawl i gael eu haddysgu mewn lleoliad mwy addas e.e. ysgol ar gyfer eu hanghenion penodol e.e. awtistiaeth, anawsterau clyw neu olwg. Neu dderbyn cymorth un-i-un.*  3. Nodwch dri darn arall o ddeddfwriaeth neu bolisi cenedlaethol a fyddai’n cefnogi dull seiliedig ar hawliau.  **Sampl 1 Nodiadau’r gweithlyfr**  **Sampl 1 sylwadau**  Pe bai'r rheolwr wedi trafod gyda'r gweithiwr yn gynharach am yr angen i fod yn fwy cryno yn ei atebion a sicrhau ei fod yn deall yr hyn mae'n ei ysgrifennu, mae'n debygol y byddai wedi gallu cofnodi ateb mwy priodol yma.  Mae Deddf Gofal 2015 a'r Ddeddf Plant a Gwaith Cymdeithasol yn ddeddfai yn Lloegr ac nid ydynt yn berthnasol yng Nghymru. Byddai wedi bod yn ddefnyddiol pe bai'r rheolwr wedi cefnogi'r gweithiwr i gysylltu'r cwestiwn hwn â'r ymarfer cynharach ar egwyddorion Deddf Gwasanaethau Cymdeithasol a Llesiant Cymru (2014).  *Mae diogelu yn derm sy'n ehangach nag ‘amddiffyn plant’ ac mae'n ymwneud â'r camau a gymerwyd i hyrwyddo lles plant a'u diogelu rhag niwed. Mae diogelu yn gyfrifoldeb i bawb. Diffinnir diogelu yn Gweithio gyda'n gilydd i ddiogelu plant 2013 fel:*  *• amddiffyn plant rhag camdriniaeth*  *• atal unrhyw amharu ar iechyd a datblygiad plant*  *• sicrhau bod plant yn tyfu i fyny mewn amgylchiadau sy'n gyson â darparu gofal diogel ac effeithiol a*  *• chymryd camau i sicrhau'r canlyniadau gorau i bob plentyn*  *Diogelu plant: Gweithio gyda'n gilydd o dan Ddeddf Plant 2004*  *Daeth safonau gofal i rym ym mis Ebrill 2015, sef diweddariad o Gwneud yn dda, Gwneud yn Well. Mae hyn yn caniatáu i ni edrych arno ar draws y gwasanaeth i sicrhau bod popeth a wnânt o'r ansawdd uchaf a'u bod yn gwneud y peth iawn, yn y ffordd iawn, yn y lle iawn ar yr adeg iawn a chyda'r staff iawn.*  *Bwriedir i Ddeddf Plant a Gwaith Cymdeithasol 2017 wella'r gefnogaeth i blant sy'n derbyn gofal a'r rhai sy'n gadael gofal, hyrwyddo llesiant a diogelwch plant, a gwneud darpariaethau ynghylch rheoleiddio gweithwyr cymdeithasol.*    **Sampl 2 sylwadau**  Mae'r Ddeddf Diogelu yn anghywir a byddwn wedi disgwyl o leiaf deitlau llawn y darnau eraill o ddeddfwriaeth a restrir gyda'r dyddiadau. Byddai wedi bod yn ddefnyddiol pe bai'r rheolwr wedi cynorthwyo'r gweithiwr i gysylltu'r cwestiwn hwn â'r ymarfer cynharach ar egwyddorion Deddf Gwasanaethau Cymdeithasol a Llesiant Cymru (2014)  **Sampl 2 Nodiadau’r gweithlyfr**  *Cydraddoldeb*  *Hawliau dynol*  *Deddf Diogelu*  **Sampl 3 sylwadau**  Atebion da a chryno ond mae dyddiad y Ddeddf Cydraddoldeb yn anhgywir. Cafodd y Ddeddf Gwahaniaethu ar sail Anabledd ei disodli gan y Ddeddf Cydraddoldeb. Byddai wedi bod yn ddefnyddiol pe bai'r rheolwr wedi cynorthwyo'r gweithiwr i gysylltu'r cwestiwn hwn â'r ymarfer cynharach ar egwyddorion Deddf Gwasanaethau Cymdeithasol a Llesiant Cymru (2014)  **Sampl 3 Nodiadau’r gweithlyfr**  *Deddfau Plant 1989 a 2004*  *Deddf Cydraddoldeb 2006*  *Deddfau Gwahaniaethu ar sail Anabledd 1985 a 2005* |

**Gweithgaredd dysgu**

Mae **eiriolaeth** yn sail i holl egwyddorion Deddf Gwasanaethau Cymdeithasol a Llesiant (Cymru) ac yn adnodd pwysig i gefnogi llais a rheolaeth a llesiant plant a phobl ifanc. Gall eiriolaeth helpu plant a phobl ifanc i gael gafael ar wybodaeth am wasanaethau, bod yn rhan o benderfyniadau am eu bywydau, ystyried dewisiadau ac opsiynau a rhoi gwybod beth yw eu hanghenion a’u dymuniadau.

Yn y lle isod, disgrifiwch yn fyr sut y byddech chi’n cefnogi plant, pobl ifanc, eu teuluoedd neu ofalwyr i wneud cwyn neu fynegi pryderon am wasanaeth a sut y gallai eiriolaeth helpu.

|  |
| --- |
| **Sampl 1 sylwadau**  Mae angen trafod hyn gyda mwy o fanylder ynghylch yr hyn y mae'r gweithiwr yn ei olygu wrth amddiffyn pobl.  Mae'r rhestr o fathau o eiriolaeth wedi ei chopïo o'r rhestr termau.  Parthed enghraifft: Byddai'n ddefnyddiol cael trafodaeth gyda'r gweithiwr ynghylch pa fath o eiriolaeth mae’n credu yw hyn a beth oedd ei rôl a phryd y mae'n barnu y gallai fod angen cymorth eiriolaeth mwy ffurfiol ar blant a phobl ifanc  **Sampl 1 Nodiadau’r gweithlyfr**  *Mae eiriolaeth yn golygu siarad ar ran pobl neu eu hamddiffyn ac mae'n eu cefnogi gan ei bod yn bosibl y bydd y person yn gwybod mwy am hawliau dynol na'r person y mae'n ei amddiffyn o dan Ddeddf Gwasanaethau Cymdeithasol a Llesiant (Cymru) 2014. Byddant yn cynorthwyo'r person at ddibenion sy'n ymwneud â'i ofal a'i gymorth. Mae eiriolaeth yn cefnogi buddiannau, yn mynegi eu barn, yn archwilio ac yn gwneud dewisiadau anffurfiol a allai gynnwys:*  *hunan eiriolaeth*  *eiriolaeth anffurfiol*  *eiriolaeth ar y cyd*  *eiriolaeth gan gyfoedion*  *eiriolaeth dinasyddion*  *eiriolaeth annibynnol gan wirfoddolwyr*  *eiriolaeth ffurfiol*  *eiriolaeth broffesiynol annibynnol*  *Gallai anghenion cymorth ychwanegol fod yn rhai corfforol, emosiynol, seicolegol, cymdeithasol.*  *Rydw i wedi gwneud hyn pan oedd plentyn C yn cael ei fwlio gan bobl ifanc eraill o'r cartref. Roedd angen cymorth ar blentyn C i wneud cwyn ac i helpu'r heddlu oherwydd bod pethau wedi mynd yn rhy bell. Fe wnes i ddangos iddo a rhoi arweiniad iddo ynghylch sut i fynd o'i chwmpas hi. Gwnaed hyn yn sgil yr arweiniad a'r wybodaeth a gafwyd o Ddeddf Plant 1989*  **Sampl 2 Nodiadau’r gweithlyfr**  **Sampl 2 sylwadau**  Nid yw'r ateb hwn yn rhoi llawer o wybodaeth nac unrhyw hyder bod y gweithiwr yn deall hyn yn iawn  *Gwnewch yn siŵr eich bod yn gofyn cwestiynau i gael gwybod beth ddigwyddodd i weld a oedd testun cwyn gan ei drosglwyddo i'r person perthnasol i ddelio ag ef.*  *Byddai'r eiriolwr yn gallu siarad ar ran y plentyn neu'r person ifanc.*  **Sampl 3 Nodiadau’r gweithlyfr**  **Sampl 3 sylwadau**  Ateb da sy'n dangos dealltwriaeth  *Yn gyntaf, pwyllwch, gwrandewch ar y gŵyn a nodwch beth yw'r gŵyn ar bapur. Peidiwch â'i chymryd yn bersonol.*  *Rhowch wybod i'r rheolwr/gweithiwr cyswllt/gweithiwr cymdeithasol.*  *Dilynwch weithdrefn gwyno'r sefydliad/gwasanaeth.*  *Gall eiriolaeth helpu os nad yw'r plentyn yn teimlo ei fod yn gallu lleisio ei farn a gwneud y gŵyn ei hun. Hefyd os nad oes gan y plentyn/person ifanc unrhyw un i siarad ar ei ran (dim aelod o'r teulu). Efallai bydd plentyn/person ifanc yn teimlo'n fwy cyfforddus yn siarad â rhywun nad yw'n aelod o staff/ Gofalwr Maeth / Gweithiwr Cymdeithasol. Mae eiriolwyr yn bwysig i blant/pobl ifanc sydd yng ngofal yr awdurdod lleol neu i blant/pobl ifanc sydd ag anawsterau cyfathrebu.* |

**Gweithgaredd Dysgu**

Ewch ati i drafod â’ch rheolwr llinell neu’ch mentor ynglŷn â sut y gallwch chi ddefnyddio dulliau seiliedig ar hawliau yn eich gwaith bob dydd, a chofnodwch y pwyntiau allweddol yn y isod.

|  |
| --- |
| **Sampl 1 Nodiadau’r gweithlyfr**  **Sampl 1 sylwadau**  Gallwch ddeall yr hyn mae'r gweithiwr yn ceisio ei wneud yma wrth gydgysylltu'r hawl i addysg a'r hawl i fod yn ddiogel y soniodd amdano'n gynharach. Byddai'n dda mynd i'r afael â hyn drwy drafod, yn enwedig o ran annog gofal personol  *Defnyddir y dulliau gweithredu sy'n seiliedig ar hawliau yn fy ngwaith bob dydd, gan fod yn rhaid i ni roi gofal a chymorth i'r plentyn o ran ei addysg. Dwi wedi helpu llawer o bobl ifanc, wedi eu galw i'w deffro fel eu bod yn barod mewn pryd ar gyfer addysg a heb fod yn hwyr. Wedi gwneud yn siŵr bod y gwisgoedd ysgol yn cael eu golchi a'u smwddio'n barod ar gyfer y diwrnod. Wedi cludo'r bobl ifanc i'r ysgol neu orsafoedd bysiau er mwyn sicrhau eu bod yn brydlon ac yn ddiogel wrth deithio.*  *Wedi sicrhau bod gofal personol yn cael ei annog. Mae hyn yn cael ei hwyluso drwy roi gwobrau neu gynlluniau cymhelliant yn eu lle. Mae hefyd yn dysgu'r person ifanc sut i fyw'n annibynnol.*  *Er mwyn cadw pob person ifanc yn ddiogel, cymerir camau o amgylch y tŷ drwy sicrhau bod y drysau/ffenestri ar glo. Os na fydd rhywun yn dychwelyd erbyn amser hwyrgloch, byddaf yn hysbysu'r heddlu ei fod ar goll, a rhoi'r holl wybodaeth a allai eu helpu i ddod o hyd i'r person ifanc.*  **Sampl 2 sylwadau**  Dylai hwn fod wedi'i gwblhau. Byddai o gymorth i gadarnhau bod y person wedi deall.  **Sampl 2 Nodiadau’r gweithlyfr**  *Ni chwblhawyd yr adran hon*  **Sampl 3 sylwadau**  Dylai hwn fod wedi'i gwblhau. Byddai o gymorth i gadarnhau bod y person wedi deall.  **Sampl 3 Nodiadau’r gweithlyfr**    *Ni chwblhawyd yr adran hon* |

**2.3 Sut i ddefnyddio dulliau sy’n canolbwyntio ar y plentyn?**

Mae dulliau sy’n canolbwyntio ar y plentyn yn ganolog i ofal a chymorth ar gyfer plant a phobl ifanc. Bydd yr adran hon yn adeiladu ar yr hyn rydych wedi’i ddysgu hyd yn hyn ac yn eich helpu i feddwl sut y gallwch ddefnyddio’r rhain wrth weithio.

**Gweithgaredd dysgu**

Yn y lle isod, disgrifiwch beth yw ystyr y term ‘dulliau sy’n canolbwyntio ar y plentyn’, pam mae’r rhain yn bwysig a ffyrdd o weithio sy’n eu cefnogi.

|  |
| --- |
| **Sampl l 1 Nodiadau’r gweithlyfr**  **Sampl 1 sylwadau**  Nid yw'r ateb hwn yn gywir mewn gwirionedd, ac mae angen trafodaeth gyda'r rheolwr i sefydlu a yw'r gweithiwr yn deall ystyr dulliau gweithredu sy'n canolbwyntio ar y plentyn.  *Mae'r dull sy'n canolbwyntio ar y plentyn yn ymwneud â diogelu a hyrwyddo lles pob plentyn. Mae hyn yn golygu cadw'r ffocws ar y plant wrth wneud penderfyniadau am eu bywydau a gweithio mewn partneriaeth gyda nhw a'u teuluoedd.*  *Deddfau Plant 1989 a 2004 - sy'n datgan ynghylch lles plant a'u bod yn cael y gofal gorau o fewn eu teuluoedd, gyda'u rhieni yn chwarae rhan lawn yn eu bywydau.*  *Gall plant fod yn agored i gael eu hesgeuluso a'u cam-drin neu eu hecsbloetio gan eu teulu a chan unigolion y deuant ar eu traws yn eu bywydau bob dydd. Gall y bygythiadau hyn fod ar amryw o ffurfiau gwahanol, gan gynnwys: cam-drin rhywiol, corfforol ac emosiynol; esgeulustod; cam-fanteisio gan gangiau o droseddwyr a grwpiau troseddu cyfundrefnol; masnachu mewn plant; cam-drin ar-lein; Camfanteisio'n rhywiol a'r dylanwad. Beth bynnag fo ffurf y cam-drin neu'r esgeuluso, dylai ymarferwyr roi anghenion plant yn gyntaf wrth benderfynu pa gamau i'w cymryd.*  **Sampl 2 Nodiadau’r gweithlyfr**  **Sampl 2 sylwadau**  Ateb amhriodol/anghywir a byddai'n achosi rhywfaint o bryder. Yn bendant, mae angen trafod hyn gyda'r rheolwr!!  *Gwrando ar y person ifanc fel bod gwasanaeth yn cael ei ddarparu mewn ffordd sy'n bwysig iddyn nhw. Ar yr un pryd, efallai y bydd angen esbonio na fyddant o bosib yn cael popeth maen nhw ei eisiau. E.e. yn rhy gostus neu ddim yn bodloni anghenion y gwasanaeth.*  **Sampl 3 Nodiadau’r gweithlyfr**  *Mae canolbwyntio ar y plentyn yn ffordd o weithio sy'n rhoi'r ffocws ar anghenion a diddordebau'r plentyn. Mae dulliau gweithredu sy'n canolbwyntio ar y plentyn yn golygu ein bod yn gweld y plentyn fel unigolyn cyfan, nid dim ond fel plentyn â phroblemau. Bod gweithwyr proffesiynol yn cydweithio â'r plentyn i ddarparu gwasanaethau sydd wedi'u cynllunio ar gyfer eu hanghenion, eu cryfderau a'u diddordebau yn hytrach nag anghenion y sefydliad.*  **Sampl 3 sylwadau**  Ateb da a cynhwysfawr  *Mae ffyrdd o weithio yn cynnwys gofyn i'r plentyn, canfod ei anghenion, ei hoff/gas bethau/dymuniadau/anghenion. Gallai hyn fod y bwyd mae'n ei hoffi, y gweithgareddau mae am eu gwneud. Mae gwrando ar y plant, gan dreulio amser gyda nhw fel eu bod yn teimlo bod gennych ddiddordeb ynddyn nhw, yn meithrin ymddiriedaeth. Mae cynnwys y plant mewn penderfyniadau sy'n effeithio arnyn nhw'n eu hannog i siarad am yr hyn y maen nhw ei eisiau, e.e. eu hannog i fynychu eu hadolygiadau PDG. Trin plentyn fel unigolyn.* |

**Gweithgaredd dysgu**

Darllenwch yr astudiaeth achos isod a meddyliwch pam ei bod hi’n bwysig gwybod am ddymuniadau a chefndir plentyn a sut fyddech chi’n cael gwybod am ddymuniadau a chefndiroedd plant a phobl ifanc a beth sy’n bwysig iddyn nhw.

**Astudiaeth achos - Daniel**

Mae gan Daniel, 12 oed, nam ar ei olwg ac fe’i lleolwyd mewn cartref plant yn dilyn ymosodiad treisgar ar ei fam gan ei chyn bartner. Mae’r adran iechyd a gwasanaethau cymdeithasol yn gyfarwydd â’r teulu ers y dyddiau pan oedd ei fam, Donna, yn dioddef o iselder clinigol ac yn cael trafferth gofalu am Daniel a’i chwiorydd iau. Ar y pryd, derbyniodd gymorth gan ganolfan leol i deuluoedd ac ymwelydd iechyd. Yn dilyn yr ymosodiad treisgar aethpwyd â mam Daniel i’r ysbyty gydag anafiadau difrifol i’w phen. Mae hi wedi dweud na all ymdopi â gofalu am y plant mwyach ac mae’n gwrthod gadael ei phartner. Mae ei nain yn gofalu am ei chwiorydd iau. Tŷ bychan iawn sydd ganddi ac mae ganddi sawl problem iechyd ac nid oedd yn teimlo ei bod hi’n gallu gofalu am y tri phlentyn. Mae’n byw 20 milltir i ffwrdd o’r cartref plant ac nid yw’n gyrru.

Mae Daniel yn dod o gartref Cymraeg ac yn mynd i ysgol Gymraeg; ond nid oes yr un plentyn arall yn y cartref plant yn siarad Cymraeg. Mae’n dawedog iawn, ac mae’r staff yn poeni am ei les. Mae gweithiwr allweddol Daniel wedi ceisio ei gael i gymryd rhan drwy chwarae gemau bwrdd a mynd am dro, ond mae wedi mynd yn fwy i’w gragen. Cysylltwyd â thad Daniel i weld a oes ganddo gyfrifoldeb rhiant. Roedd Daniel yn flin pan glywodd eu bod nhw wedi cysylltu â’i dad gan nad yw wedi bod yn rhan o’i fywyd ers pan oedd yn dair oed. Mae Daniel yn poeni y bydd yn gorfod mynd i fyw at ei dad.

Mae Eleri’n gweithio yn y cartref plant ar benwythnosau, ac er nad yw’n hyderus yn ei sgiliau iaith mae’n siarad Cymraeg gyda Daniel ac mae’n ymateb yn gadarnhaol ac yn dechrau siarad gyda hi o dipyn i beth. Mae’n dweud wrthi ei fod yn colli ei fam a’i chwiorydd yn ogystal â’i ffrindiau gan mai dim ond yn yr ysgol mae’n eu gweld bellach. Nid yw wedi gwneud ffrindiau gyda’r plant eraill yn y cartref. Mae’n ei chael hi’n anodd eu deall nhw weithiau ac maen nhw’n ei alw’n ‘stupid four eyes’ o hyd gan ei fod yn gwisgo sbectol drwchus. Mae’n poeni am ei fam hefyd a beth fydd yn digwydd iddi hi. Mae’n dweud nad yw’n ymddiried yn ei weithiwr cymdeithasol gan iddi gysylltu â’i dad y tu ôl i’w gefn.

**Gweithgaredd dysgu**

|  |
| --- |
| Nodiadau’r gweithlyfr  **Sampl 1 sylwadau**  Ateb ar goll. Pe bai'r gweithiwr wedi cwblhau'r ateb blaenorol olaf yn gywir, fe fyddai wedi bod yn fwy tebygol o fod wedi gallu ateb hwn.  1. Beth yw hawliau Daniel fan hyn?  **Sampl 1 Nodiadau'r gweithlyfr**  *Ni chwblhawyd yr adran hon*  **Sampl 2 sylwadau**  Ddim yn ddigonol – Byddem yn disgwyl enghreifftiau penodol sy'n dangos bod y gweithiwr yn gallu cymhwyso hawliau'r CCUHP wrth ymarfer.  **Sampl 2 Nodiadau'r gweithlyfr**  *Gellir dod o hyd i'r rhain yn CCUHP (gweler yr ateb blaenorol). Efallai y bydd am fyw gartref gyda'i deulu ac efallai y bydd angen eiriolaeth arno i ddweud hyn.*  **Sampl 3 Nodiadau'r gweithlyfr**  **Sampl 3 sylwadau**  Ateb da, yn enwedig cyfeiriad at y Cynnig Rhagweithiol a hawl Daniel i fynegi'r hyn sy'n bwysig iddo.  *Cynnig rhagweithiol - er mwyn cael gwasanaeth sy'n cael ei ddarparu yn Gymraeg - felly i gael aelod o staff sy'n medru'r Gymraeg.*  *I gael y wybodaeth ddiweddaraf h.y. eu bod nhw'n mynd i gysylltu â'i dad.*  *I beidio â gweld ei dad os nad oedd am wneud.*  *Gallu ymweld â'i chwiorydd a'i fam / nain/fam-gu os yw'n dymuno.*  *Gallu cyfarfod â'i ffrindiau y tu allan i'r ysgol.*  2.Sut allai Daniel fod yn teimlo?  **Sampl 1 sylwadau**  Ateb ar goll.  **Sampl 1 Nodiadau'r gweithlyfr**  *Gadawyd yn wag*  **Sampl 2 Nodiadau'r gweithlyfr**  **Sampl 2 sylwadau**  Mae hwn yn ateb bras iawn ar y gorau heb fawr o sylwedd iddo. Mae angen i'r rheolwr gael mwy allan o'r gweithiwr hwn.  *Byddai Daniel yn poeni ac yn gofidio ac rwy'n meddwl ei fod am fod yn ôl gartref gyda'i fam*  **Sampl 3 Nodiadau'r gweithlyfr**  **Sampl 3 sylwadau**  Ateb da sy'n nodi ystod o deimladau posibl  *Dig, ofnus, rhwystredig, ynysig, unig, wedi ei adael, gofidus*  3.Beth fyddai wedi helpu’r sefyllfa?  **Sampl 1 sylwadau**  Ateb ar goll.  **Sampl 1 Nodiadau'r gweithlyfr**  *Ni chwblhawyd yr adran hon*  **Sampl 2 Nodiadau'r gweithlyfr**  **Sampl 2 sylwadau**  Ar goll – Ceisiwch ganfod sut mae'n teimlo, beth sy'n bwysig iddo, dod o hyd i ffordd o gyfathrebu gydag ef yn Gymraeg, ei helpu i ymgartrefu, darganfod beth sy'n bwysig iddo.  *Daliwch i siarad ag ef am yr hyn sy'n digwydd. Byddai hefyd wedi bod yn well pe na bai rhywun wedi ymosod ar ei fam. Gadael iddo weld ei deulu*  **Sampl 3 Nodiadau'r gweithlyfr**  **Sampl 3 sylwadau**  Mae'n dda gweld bod y gweithiwr wedi sylwi ar yr hyn sydd yn bwysig i Daniel yma  *Y gweithiwr cymdeithasol yn rhoi gwybod i Daniel - ei bod yn cysylltu â'i dad.*  *Cael ei leoli gyda'i chwiorydd. Cael ei leoli lle mae staff/gofalwr maeth sy'n siarad Cymraeg. Cael ei leoli’n agosach at ei nain/fam-gu/nain a'i chwiorydd.*  4.Beth fyddai cyd-gynhyrchu a llais a rheolaeth yn ei olygu yn y sefyllfa hon?  **Sampl 1 Nodiadau'r gweithlyfr**  **Sampl 1 sylwadau**  Ddim yn siŵr sut mae rhan gyntaf yr ateb hwn yn ymwneud mewn gwirionedd â'r cwestiwn ond mae'n dangos elfen o sensitifrwydd a dealltwriaeth o sefyllfa Daniel a sut gallai fod yn teimlo o ganlyniad i'w brofiadau.  Mae'r ail ran yn dangos dealltwriaeth o ystyr cydgynhyrchu – da gweld bod hyn yng ngeiriau'r gweithiwr ei hun.  *Fel gweithiwr byddech yn hunan ymwybodol wrth ymwneud â Daniel felly yn cadw tôn is wrth gyfathrebu, rhag iddo fynd yn ofidus. Gan fod ymosodiad wedi bod ar ei fam yn y gorffennol, byddai hyn yn rhoi rheolaeth iddo ar sefyllfaoedd rhag iddo deimlo bod unrhyw un yn ei reoli, neu'n teimlo dan fygythiad mewn unrhyw ffordd. Byddai modd cefnogi Daniel trwy ddull cyd-gynhyrchu fel a ganlyn:*  *1. rhannu gwybodaeth a'i gwneud yn bosibl ymgynghori ag ef a'i alluogi ef i gyfrannu at y broses o wneud penderfyniadau.*  *2. hwyluso ei alluoedd megis darparu eiriolwr neu gefnogaeth allanol iddo yn seiliedig ar y ffaith ei fod yn siarad Cymraeg a'i ryngweithio os yw hyn yn gweddu orau iddo.*  *3. darganfod beth yr hoffai ei weld yn digwydd o ran ei berthynas ag eraill a gosod nodau realistig a chyfleoedd i'w gosod.*  **Sampl 2 sylwadau**  I bob golwg, nid yw'r gweithwyr yn rhoi fawr ddim ymdrech i ateb y cwestiynau hyn, ac yn sicr 'dydyn nhw ddim yn dangos lefel y ddealltwriaeth a ddisgwylir a byddai'r gweithwyr ddim yn llwyddo i basio'r asesiad cymhwyster craidd gydag atebion fel y rhain.  **Sampl 2 Nodiadau'r gweithlyfr**  *Mae'n cael gwrandawiad ac yn cael yr hyn y mae am ei gael.*  **Sampl 3 Nodiadau'r gweithlyfr**  **Sampl 3 sylwadau**  Mae hwn yn ateb da iawn sy'n dangos dealltwriaeth o gydgynhyrchu a sut mae hyn yn berthnasol yn ymarferol.  *Byddai cyd-gynhyrchu yn golygu y byddai gwasanaethau'n gweithio gyda Daniel, yn gwrando arno, gan sicrhau y gellir clywed ei 'lais' fel bod y gwasanaethau'n cael eu cynllunio i fodloni ei anghenion. Fel bod gan Daniel 'reolaeth' dros yr hyn oedd yn digwydd iddo.*  *'Nid yw pethau'n cael eu gwneud iddo ond gydag ef'*  5.Sut fyddai’r gweithwyr wedi gallu cael gwybod beth oedd yn bwysig i Daniel?  **Sampl 1 Nodiadau'r gweithlyfr**  **Sampl 1 sylwadau**  Mae rhai syniadau yma. Byddai'n dda gweld hyn yn cael ei ehangu i gynnwys datblygu perthynas, meithrin ymddiriedaeth, dod i'w adnabod, gweithredu'n gyflym i helpu i sicrhau bod ei anghenion yn cael eu diwallu e.e. cysylltu â'i deulu.  *Drwy siarad ag ef pan ddaeth i mewn i ofal, y gweithiwr cymdeithasol yn trosglwyddo ei gynllun personol, gan ofyn i'r ysgol am wybodaeth.*  **Sampl 2 sylwadau**  Rhai syniadau, ond angen llawer mwy, gweler y sylwadau ar gyfer sampl 1.  **Sampl 2 Nodiadau'r gweithlyfr**  *Siarad ag ef, sy'n anodd gan nad yw pawb yn siarad Cymraeg, ond gallai'r gweithiwr penwythnos weithio mwy o ddiwrnodau fel y gallen nhw gael gwybod beth yw ei ddymuniadau. Gallai ddysgu rhywfaint o Gymraeg i blant eraill er mwyn iddo deimlo ei fod yn cael ei werthfawrogi a'i gynnwys.*  **Sampl 3 Nodiadau'r gweithlyfr**  **Sampl 3 sylwadau**  Rhai syniadau da yma ond angen mwy, gweler y sylwadau ar sampl 1.  *Trwy ofyn i Daniel beth oedd yn bwysig iddo fe gan ddefnyddio cyfieithydd. Gallen nhw gynnwys yr ysgol, sy'n gallu sgwrsio ag ef yn Gymraeg, gan nad oes staff sy'n siarad Cymraeg yn rhugl.*  6.Sut allai **cynllun personol** helpu Daniel a’r gweithwyr sicrhau bod ei anghenion yn cael eu diwallu a’i fod yn cael ei gefnogi i gyflawni’r hyn sy’n bwysig iddo?  **Sampl 1 Nodiadau'r gweithlyfr**  **Sampl 1 sylwadau**  Mae hanfod hyn yn iawn. Byddai wedi bod yn braf cael rhyw gyfeiriad at sut mae'n llywio'r modd y mae angen i'r gweithwyr gefnogi Daniel.  *Bydd o gymorth iddo deimlo'n gyfforddus gyda staff a phobl ifanc eraill, yn dangos beth yw ei nodau, i weld beth mae am ei gyflawni mewn bywyd, gan ddangos yr arweiniad cywir iddo, er mwyn iddo gael dysgu byw'n annibynnol, cael addysg,*  **Sampl 2 Nodiadau'r gweithlyfr**  **Sampl 2 sylwadau**  Ateb anghywir – 'dull sy'n seiliedig ar dasgau' yn hytrach na chanolbwyntio ar ganlyniadau cadarnhaol i Daniel a'r hyn sy'n wirioneddol bwysig iddo.  *Mae gwneud yn siŵr bod y drefn ayyb yn cael ei hysgrifennu am Daniel yn golygu y bydd pawb yn ei dilyn yn iawn.*  **Sampl 3 Nodiadau'r gweithlyfr**  **Sampl 3 sylwadau**  Mae hwn yn ateb da iawn sy'n dangos dealltwriaeth o bwysigrwydd cynlluniau personol i helpu Daniel i gyflawni'r hyn sy'n bwysig iddo yn ogystal â hysbysu gweithwyr o'r hyn y mae angen iddynt wneud i'w gefnogi.  *Mae cynllun personol yn seiliedig ar anghenion yr unigolyn. Dylid ysgrifennu cynllun Daniel gyda chyfraniad Daniel. Dylai gynnwys cynlluniau y mae Daniel wedi cytuno iddyn nhw fel ei fod e'n debygol o ymwneud â'r broses a chyflawni. Bydd hynny'n gadarnhaol er ei les.*  *Mae staff sydd â chynllun i'w ddilyn yn gwybod beth mae Daniel ei eisiau/ei angen ac mae hyn yn arbennig o bwysig gan nad yw Daniel yn cyfathrebu â nhw ar hyn o bryd oherwydd y rhwystr iaith.*  7.Beth yw ystyr y term ‘**cyfranogiad gweithredol’**?  **Sampl 1 sylwadau**  Mae angen archwilio hyn gyda'r gweithiwr. Mae'n ymddangos ei fod wedi cael ei gopïo o wefan eto, felly mae angen canfod faint mae'n ei ddeall.  **Sampl 1 Nodiadau'r gweithlyfr**  *yn ddull sy'n caniatáu i unigolion gael eu cynnwys yn eu gofal a chael mwy o lais yn y ffordd y maen nhw'n byw eu bywyd mewn ffyrdd sy'n bwysig iddyn nhw. Gellir rhannu manteision cyfranogiad gweithredol yn ddwy ran, sef manteision sylfaenol a manteision eilaidd.*  **Sampl 2 Nodiadau'r gweithlyfr**  **Sampl 2 sylwadau**  Ateb anghywir sy'n crwydro'n llwyr o'r pwynt dan sylw. Dylai'r rheolwr fod yn pryderu am y gweithiwr hwn erbyn hyn.  *Mae'n golygu bod Daniel yn cael cyfranogi ym mhob gweithgaredd ac yn gallu dweud beth mae e ei eisiau.*  **Sampl 3 Nodiadau'r gweithlyfr**  **Sampl 3 sylwadau**  Ateb da sy'n dangos dealltwriaeth o gyfranogiad gweithredol  *Cyfranogiad gweithredol yw pan fydd unigolyn yn ymwneud yn weithredol â'i ofal/cymorth. Mae'n ddull sy'n galluogi unigolion i gael eu cynnwys yn eu gofal a chael mwy o gyfle i ddweud eu dweud yn y modd maen nhw'n byw eu bywyd mewn ffyrdd sy'n bwysig iddyn nhw.*  8.Sut gellid helpu Daniel i gymryd rhan weithredol a chael ei gynnwys ym mywyd y cartref a’r gweithgareddau sy’n bwysig iddo?  **Sampl 1 Nodiadau'r gweithlyfr**  **Sampl 1 sylwadau**  Efallai na fydd yr awgrym o newid sbectol yn bosibl oherwydd nam ar y synhwyrau. Mae'r awgrymiadau eraill yn dda.  *Gwneud i Daniel deimlo ei fod yn edrych yn dda gan fod eraill yn pigo arno oherwydd ei sbectol. Gellid gwneud hyn drwy newid ei sbectol os yw am i hyn ddigwydd. Meithrin perthynas â'r staff neu gynnal gweithgareddau grŵp fel bod pobl ifanc eraill yn cymryd rhan er mwyn meithrin perthynas gadarnhaol a chwalu ymddygiad negyddol. Rhoi cyfleoedd i Daniel ymgymryd â gweithgareddau sydd hefyd yn bwysig iddo.*  **Sampl 2 sylwadau**  Dim digon o ateb, sy'n dangos dim ymdrech ar ran y gweithiwr  **Sampl 2 Nodiadau'r gweithlyfr**  *Siaradwch ag e*  **Sampl 3 Nodiadau'r gweithlyfr**  **Sampl 3 sylwadau**  Ateb da gyda rhai syniadau da o sut i hwyluso cyfathrebu yn y tymor byr a hefyd ymdrin ag ymddygiad o fwlio gan y bobl ifanc eraill  *Darganfod beth yw anghenion/dymuniadau Daniel trwy ddefnyddio siaradwr Cymraeg, ap cyfieithu ar ffôn symudol, defnyddio cardiau gyda lluniau/ffotograffau, unrhyw beth fel y gall gyfathrebu â staff a phobl ifanc eraill.*  *Gofyn iddo ymuno/ei gynnwys mewn tasgau bob dydd. Siarad â'r bobl ifanc eraill fel nad ydyn nhw'n gwneud hwyl am ei ben.*  9.Pam fyddai hyn yn bwysig?  **Sampl 1 Nodiadau'r gweithlyfr**  **Sampl 1 sylwadau**  Ar goll – hunan barch, lles, ymdeimlad o berthyn, ac ati.  *Mae'n bwysig diogelu'r person ifanc ac felly cynnal ei ddiogelwch a'i les o fewn y cartref, a hefyd meithrin ymddiriedaeth ac urddas o fewn y cartref, er enghraifft, staff, pobl ifanc eraill yn ogystal â'i weithiwr cymdeithasol.*  **Sampl 2 Nodiadau'r gweithlyfr**  **Sampl 2 sylwadau**  Ar goll – hunan barch, lles, ymdeimlad o berthyn, ac ati.  *Dylid cynnwys Daniel gan ei fod yn rhan o'r cartref.*  **Sampl 3 Nodiadau'r gweithlyfr**  **Sampl 3 sylwadau**  Ateb da sy'n adeiladu'n dda ar yr un diwethaf  *Byddai hyn yn helpu Daniel i ymgartrefu. I wneud iddo deimlo bod rhywun yn gwrando arno. Bod y staff yn dangos diddordeb, yn poeni amdano. Meithrin perthynas gyda staff a phobl ifanc eraill.*  10.Beth yw ystyr y term ‘cyfrifoldeb rhiant’ a pham ei bod hi’n bwysig gwybod a oes cyfrifoldeb rhiant gan dad Daniel?  **Sampl 1 Nodiadau'r gweithlyfr**  **Sampl 1 sylwadau**  Mae hyn yn teimlo braidd yn ddryslyd ac mae angen trafodaeth er mwyn sicrhau bod y gweithiwr yn ei ddeall yn glir.  *Dyma pryd y mae gan y rhiant yr hawl, y dyletswyddau a'r cyfrifoldeb cyfreithiol i ddweud ei ddweud ynghylch gofal a magwraeth ei blentyn/phlentyn. Ac yn yr achos hwn nid yw wedi gweld ei dad ac nid yw'n hapus i fod mewn cysylltiad ag ef, felly mae angen canfod hynny er mwyn sicrhau lles Daniel.*  **Sampl 2 Nodiadau'r gweithlyfr**  **Sampl 2 sylwadau**  Ateb anghywir.  *Mae hyn yn golygu pwy ddylai edrych ar ôl y plentyn yn gyfreithiol*  **Sampl 3 Nodiadau'r gweithlyfr**  **Sampl 3 sylwadau**  Ateb cynhwysfawr da sy'n cymhwyso'r ddeddfwriaeth i sefyllfa Daniel.  *Cyfrifoldeb rhiant yw'r hawliau cyfreithiol, dyletswyddau, pwerau, cyfrifoldeb sydd gan riant dros blentyn ac eiddo plentyn. Person sydd â'r hawl i wneud penderfyniad dros blentyn. Mae gan fam gyfrifoldeb rhiant. Mae gan y tad gyfrifoldeb rhiant os yw'n briod â'r fam pan gaiff plentyn ei eni a'i enwi ar dystysgrif geni. Neu os nad yw'r tad yn briod â mam y plentyn ond yn cael ei enwi ar dystysgrif geni'r plentyn.*  *Mae'n bwysig cael gwybod, felly, oherwydd pe byddai Daniel am fyw gyda'i dad yn y dyfodol, byddai modd iddo wneud hynny cyhyd â’i fod wedi ei enwi ar y dystysgrif geni. Hefyd mae gan ei dad yr hawl gyfreithiol i wneud penderfyniadau dros Daniel.*  11.Beth yw ystyr ‘sefydlu caniatâd gyda phlentyn neu berson ifanc wrth ddarparu gofal a chymorth’?  **Sampl 1 Nodiadau'r gweithlyfr**  **Sampl 1 sylwadau**  Mae angen trafod hyn gyda'r gweithiwr er mwyn sefydlu beth yw dealltwriaeth y gweithiwr.  *Wrth ddarparu gofal neu gymorth bydd angen i chi fel gweithiwr gael caniatâd gan y person ifanc i weithredu ar ei ran. Gall hyn fod yn ganiatâd ar lafar neu'n ysgrifenedig. Ond ar adegau, gellir diystyru hyn, er enghraifft, os nad yw'r plentyn yn gallu rhoi caniatâd oherwydd ei fod dan ddylanwad neu wedi ei amharu, bydd modd i chi fel gweithiwr weithredu ar ei ran er mwyn sicrhau ei fudd pennaf.*  **Sampl 2 Nodiadau'r gweithlyfr**  **Sampl 2 sylwadau**  Ateb anghywir.  *Gwneud yn siŵr bod Daniel yn gwybod beth sy'n mynd ymlaen drwy ofyn iddo a'i gynnwys.*  **Sampl 3 Nodiadau'r gweithlyfr**  **Sampl 3 sylwadau**  Ateb cryno da.  *Sefydlu caniatâd yw sicrhau cytundeb y plentyn/person ifanc i gyflawni tasg. Felly maen nhw'n gwybod beth sy'n mynd i ddigwydd a pham.*  12.Pam ei bod hi’n bwysig cynnwys Daniel mewn unrhyw benderfyniadau ynghylch cyswllt gyda’i dad?  **Sampl 1 Nodiadau'r gweithlyfr**  **Sampl 1 sylwadau**  Mae'r ateb hwn yn iawn. Byddai wedi bod yn dda cysylltu'r ateb hwn â'r ymarfer cynharach ar hawliau.  *Gan ei fod yn poeni am fynd i fyw gydag ef ac nad yw wedi clywed oddi wrtho ers pan oedd yn 3 oed. Mae gan Daniel hawl i fod yn rhan ohono. Mae angen iddo wybod gan y bydd yn ei ddiogelu rhag unrhyw niwed.*  **Sampl 2 sylwadau**  Ateb annigonol.  **Sampl 2 Nodiadau'r gweithlyfr**  *Mae gan Daniel hawl iddo a bydd yn ei helpu i ymddiried yn y staff.*  **Sampl 3 Nodiadau'r gweithlyfr**  **Sampl 3 sylwadau**  Ateb da. Byddai wedi bod yn dda cysylltu'r ateb hwn â'r ymarfer cynharach ar hawliau  *Fel bod Daniel yn teimlo ei fod wedi ei gynnwys, bod pobl yn gwrando arno ac nad yw pethau'n digwydd tu ôl i'w gefn. Daniel ddylai benderfynu a yw am gwrdd â'i dad ai peidio. Peidio â thorri unrhyw ymddiriedaeth a gafodd ei feithrin gyda Daniel (staff).* |

|  |
| --- |
|  |

**Gweithgaredd dysgu**

Mae egwyddor urddas yn ganolog i gefnogi a gweithio gydag unrhyw blentyn neu berson ifanc. Mae’n bwysig bod gweithwyr iechyd a gofal cymdeithasol yn deall beth yw urddas a sut y gellir cynnwys hyn mewn ymarfer.

Atebwch y cwestiynau am urddas a pharch yn y lle isod.

|  |
| --- |
| 1. Beth yw ystyr ‘ymddwyn tuag at blant a phobl ifanc gydag urddas a pharch’?   **Sampl 1 Nodiadau'r gweithlyfr**  **Sampl 1 sylwadau**  Roedd rhai enghreifftiau da yma. Byddai'n ddefnyddiol pe gellid eu cysylltu yn ôl i hawliau a dulliau gweithredu sy'n seiliedig ar blant.  *Mae ymddwyn gydag urddas a pharch tuag at bobl ifanc yn dangos eich bod yn malio. Bydd yn eu hannog i fwynhau a byw eu bywydau'n gyfforddus tra eu bod mewn gofal. Gan amlaf dulliau bach sy'n cynnal hyn. Ymhlith y ffactorau mae cyfathrebu, dewis a rheoli, hylendid personol, preifatrwydd,*  **Sampl 2 Nodiadau'r gweithlyfr**  **Sampl 2 sylwadau**  Ateb annigonol.  *Gwneud yn siŵr bod pobl yn cael eu gwerthfawrogi a'u cynnwys.*  **Sampl 3 Nodiadau'r gweithlyfr**  **Sampl 3 sylwadau**  Ateb cryno da.  *Meithrin perthynas o ymddiriedaeth gyda nhw.*  *Gofyn iddyn nhw, rhoi dewisiadau iddyn nhw, eu trin fel unigolion.*  *Eu trin ag urddas.*  *Cadw cyfrinachedd.*   1. Pam mae hyn yn y ganolog i swydd gweithiwr iechyd a gofal cymdeithasol?   **Sampl 1 Nodiadau'r gweithlyfr**  **Sampl 1 sylwadau**  Mae'r hanfodion yma ond mae angen rhywfaint o fireinio.  *Y teimlad mwyaf peryglus i'r person ifanc yw colli ei urddas a hunan-barch pan fydd mewn gofal. Bydd hyn yn rhoi dewisiadau i'r bobl ifanc. Felly bydd staff yn parchu eu dewisiadau o ran ffordd o fyw ac yn eu cefnogi drwy hyn. Bydd cyfathrebu â'r person ifanc yr un fath trwy gydol ei gyfnod mewn gofal. Bydd hyn yn eu hannog i siarad am eu teimladau ac os oes ganddynt bryderon. Bydd hefyd yn dangos a fydd anghenion y person ifanc yn cael eu diwallu ac a oes angen i unrhyw beth newid.*  **Sampl 2 Nodiadau'r gweithlyfr**  **Sampl 2 sylwadau**  Ateb annigonol.  *Sicrhau bod gwasanaethau'n cael eu darparu i wneud yn siŵr bod pobl yn hapus ac yn ddiogel*  **Sampl 3 Nodiadau'r gweithlyfr**  **Sampl 3 sylwadau**  Mae angen ymchwilio ymhellach i 'Sut yr hoffech gael eich trin'.  *Mae trin plentyn neu berson ifanc yn y modd y byddech chi am gael eich trin yn eich galluogi i feithrin perthynas â nhw. Mae'n meithrin ymddiriedaeth a pharch rhwng y naill a'r llall.*  *Mae'r plentyn/person ifanc yn gwybod y byddwch yn gwneud eich gorau i ddarparu gwasanaeth penodol i'w anghenion.* |

**Gweithgaredd dysgu**

Yn yr adran hon rydych wedi dysgu am bwysigrwydd defnyddio dulliau sy’n canolbwyntio ar y plentyn. Gofynnwch i rywun sy’n gweithio gyda chi, gweithiwr arall neu eich rheolwr, i roi rhywfaint o adborth ar:

 sut i gynnwys dulliau sy’n canolbwyntio ar y plentyn yn eich gwaith

 sut i gefnogi plant a phobl ifanc i gymryd rhan mewn gweithgareddau a phrofiadau sy’n adlewyrchu eu dymuniadau ac sy’n ystyrlon a phleserus

 sut i sicrhau y rhoddir y pwys mwyaf ar fuddiannau gorau plant a phobl ifanc.

Os nad ydych wedi’ch cyflogi eto, gadewch hwn yn wag a dychwelwch ato eto.

|  |
| --- |
| **Sampl 1 Nodiadau'r gweithlyfr**  *Rwy'n sicrhau mai lles gorau'r bobl ifanc rwy'n gweithio gyda nhw yw’r flaenoriaeth ond gan sicrhau fy mod yn gwrando ac yn agored ac yn onest gyda'r... pan fyddan nhw'n gofyn i gael siarad â fi yn breifat am eu bod nhw eisiau dweud rhywbeth wrtha i. Rwy'n sicrhau fy mod yn rhoi gwybod iddynt y bydd gen i ddyletswydd gofal i adrodd yn gywir ac yn ffeithiol am yr hyn maen nhw wedi'i ddweud wrthyf, a sicrhau hefyd fy mod yn dweud wrthyn nhw i bwy y byddaf yn adrodd a sut rwy’n cofnodi'r hyn maen nhw wedi'i ddweud. Rwy’n gwrando ac ni fyddwn byth yn barnu'r hyn maen nhw’n ei ddweud.*  **Sampl 1 sylwadau**  Rhai enghreifftiau da o gymhwyso i ymarfer yma.  *Rydw i wedi gweithio gyda phobl ifanc ar shifftiau'r prynhawn ac rydw i wedi gofyn iddyn nhw a fydden nhw'n hoffi mynd allan ar weithgaredd gyda fi. Rwy'n gofyn iddyn nhw beth yw eu diddordebau a'u hobïau fel y galla i gynllunio i fynd â nhw. Mae hyn yn helpu i ffurfio perthynas waith gadarnhaol rhyngof i a phobl ifanc unigol y byddaf yn gofalu amdanyn nhw. Mae'n hybu ymarfer corff, atgofion cadarnhaol am brofiadau byw, o gymorth i feithrin hunan-barch a hunaniaeth gan greu blwch atgofion ac ati. Roedd A yn ......... mewn lleoliad maeth yn ......... Mae ei leoliad addysgol yno; mae ei ffrindiau ysgol yno. Felly rydym yn gwneud pob ymdrech i gynnal hyn trwy ei gludo i gwrdd â'i ffrindiau ac yna ei gasglu ar amser a gytunir. Os bydd yn gofyn am gael mynd i'r parc sglefrio yn ........... rydym yn mynd ag ef yno gan mai dyma lle mae ei hunaniaeth.*  *Cyn i berson ifanc gael ei roi yn ............... bydd eu perthynas ag oedolion yn aml yn negyddol, yn anhrefnus ac yn llawn dicter, yn frawychus, yn dreisgar ac yn gamdriniol. Fodd bynnag, gall adeiladu trwy ddull plentyn-ganolog a chael eu symud o'r lleoliad i ddarpariaeth gofal megis lleoliad preswyl roi cyfleoedd i'r unigolyn brofi perthynas gariadus, ddiogel, sefydlog a saff gan helpu hyd yn oed i roi amser iddyn nhw ailadeiladu eu perthynas â'u rhieni ac ati. Mae hefyd yn galluogi i gynllun sy'n canolbwyntio ar y plentyn ystyried eu dymuniadau a'u teimladau mewn perthynas â'r hyn maen nhw am wneud i'r dyfodol.*  *drwy gydweithio ag asiantaethau a gwasanaethau eraill fel*  *Protocol unigolyn sydd ar goll*  *cam-fanteisio’n rhywiol - Barbados*  *Tîm troseddau ieuenctid*  *Eiriolwyr*  *gwasanaethau cyffuriau ac alcohol*  *Mae'n galluogi'r person ifanc unigol i edrych ar ei ymddygiad, gellir rhoi rheoli risg ar waith, cynlluniau diogel. Gall asesiadau risg nodi risgiau a gellir pennu dulliau/strategaethau i leihau'r risgiau.*  **Sampl 2 Nodiadau'r gweithlyfr**  **Sampl 2 sylwadau**  Byddai wedi bod yn ddefnyddiol cwblhau hyn i sicrhau dealltwriaeth. Gellid bod wedi ei ddefnyddio fel tystiolaeth tuag at y cymhwyster ymarfer.  *Gadawyd yn wag.*  **Sampl 3 sylwadau**  Byddai wedi bod yn ddefnyddiol cwblhau hyn i sicrhau dealltwriaeth. Gellid bod wedi ei ddefnyddio fel tystiolaeth tuag at y cymhwyster ymarfer.  **Sampl 3 Nodiadau'r gweithlyfr**  *Gadawyd yn wag.* |

**O 2.4 ymlaen, ni chynhwyswyd unrhyw sylwadau, edrychwch ar yr atebion enghreifftiol a llunio barn ynghylch a yw hyn yn dystiolaeth ddigonol, meddyliwch am adborth y gallech ei roi i'r gweithiwr os mai chi oedd ei reolwr. Hefyd, meddyliwch am beth yw 'ateb enghreifftiol da' i bob un o'r cwestiynau.**

**2.4 Cydraddoldeb, amrywiaeth a chynhwysiant**

Rydych wedi meddwl am ddull seiliedig ar hawliau a rhai agweddau ar gydraddoldeb, amrywiaeth a chynhwysiant yn adrannau 1 - 3, bydd yr adran hon yn eich helpu i ystyried sut i hyrwyddo cydraddoldeb, amrywiaeth a chynhwysiant yn eich gwaith bob dydd.

**Gweithgaredd dysgu**

Yn y lle isod atebwch y cwestiynau i ddangos eich dealltwriaeth o gydraddoldeb, amrywiaeth, cynhwysiant a gwahaniaethu.


|  |
| --- |
| 1. Beth yw ystyr y termau canlynol:   **Sampl 1 Nodiadau'r gweithlyfr**   * cydraddoldeb   *Mae'n golygu sicrhau bod pawb yn eich lleoliad yn cael cyfle cyfartal, beth bynnag fo'u gallu, eu cefndir neu eu ffordd o fyw.*   * amrywiaeth   *Mae'n golygu gwerthfawrogi'r gwahaniaethau rhwng pobl a thrin gwerthoedd, credoau, diwylliannau a ffyrdd o fyw pobl â pharch.*   * cynhwysiant   *Bod yn rhan o rywbeth, peidio â chael ei adael allan, waeth beth fo'i hil, ei ryw, ei anabledd, ei anghenion meddygol neu ei anghenion eraill*.   * gwahaniaethu   *peidio â chael eu trin yn wahanol mewn categorïau h.y. rhyw, hil, oedran*  **Sampl 2 Nodiadau'r gweithlyfr**   * cydraddoldeb   *Trin pawb yr un fath*   * amrywiaeth   *Gan wybod na fydd pawb yr un fath*   * cynhwysiant   *gadael i bawb ymuno a chymryd rhan, siarad â'r plant*   * gwahaniaethu   *Peidio â thrin pawb yr un fath e.e. oherwydd bod ganddynt anabledd*  **Sampl 3 Nodiadau'r gweithlyfr**   * cydraddoldeb   *Sicrhau nad yw plant/pobl ifanc yn cael eu trin yn wahanol neu'n llai ffafriol ar sail rhyw, hil, crefydd, anabledd, cyfeiriadedd rhywiol neu oedran.*   * amrywiaeth   *Gwerthfawrogi unigoliaeth pob plentyn. Bod gan bawb werthoedd, cefndir, diwylliant, crefydd, personoliaethau, cyfeiriadedd rhywiol a chredoau gwahanol.*   * cynhwysiant   *Cynnwys unigolion mewn penderfyniadau sy'n effeithio ar eu bywydau bob dydd a'u hanghenion/dymuniadau/nodau yn y dyfodol. Gwrando ar unigolion.*   * gwahaniaethu   *Trin unigolyn yn wahanol oherwydd pryd a gwedd, ei hil, ei grefydd, ei gyfeiriadedd rhywiol, ei oed, ei anabledd. Stereoteipio pobl.*   1. Rhowch enghraifft o sut mae gweithio mewn ffordd sy’n canolbwyntio ar y plentyn yn hyrwyddo:   **Sampl 1 Nodiadau’r gweithlyfr**   * cydraddoldeb   *bod pob person ifanc yn cael cyfle cyfartal gydag addysg, gweithgareddau neu hyd yn oed eu dewisiadau mewn bywyd. Ni fernir unrhyw beth am y person ifanc gan y bydd hyn yn arwain at hunan werth isel.*   * amrywiaeth   *Gellid gwneud hyn drwy gynllun gofal sy'n adlewyrchu hoff bethau a chas bethau, hanes personol a chredoau pob person ifanc.*   * cynhwysiant   *Pan fyddwn yn cynnwys yr holl bobl ifanc yn ein rhaglenni, byddan nhw'n dysgu sut i dderbyn pobl eraill, a bod gan bob person alluoedd unigryw. Mae pobl ifanc yn dysgu oddi wrth ei gilydd. Mae gweithio gyda'n gilydd a chreu partneriaeth gyda theuluoedd yn rhan bwysig o gynhwysiant, a gall helpu plant i gyrraedd eu potensial datblygiadol.*  **Sampl 2 Nodiadau'r gweithlyfr**   * cydraddoldeb   *Gwneud yn siŵr bod unrhyw weithgareddau yn cynnwys pawb*   * amrywiaeth   *Anghenion unigolion wedi'u diwallu e.e. crefydd*   * cynhwysiant   *Cael cyfarfodydd wythnosol gyda phobl ifanc i wneud yn siŵr bod pawb yn cymryd rhan e.e. cynllunio'r fwydlen.*  **Sampl 3 Nodiadau’r gweithlyfr**   * cydraddoldeb   *Rhoi cyfleoedd i blant/pobl ifanc gyflawni gweithgareddau y maen nhw'n eu mwynhau waeth a oes ganddynt anabledd ai peidio, e.e. dod o hyd i bwll nofio gyda theclyn codi ar gyfer defnyddiwr cadair olwyn, sgriniadau sinema yn enwedig ar gyfer unigolion ag awtistiaeth.*   * amrywiaeth   *Dilyn cynlluniau gofal gan y bydd y rhain yn nodi anghenion/hoff bethau/cas bethau/dymuniadau y plentyn/person ifanc.*   * cynhwysiant   *Cynnwys plant/pobl ifanc sy'n derbyn gofal/cymorth. Gwrando arnyn nhw, rhoi amser iddyn nhw leisio eu hanghenion/dyheadau. Cymryd rhan mewn cyfarfodydd adolygu plant sy'n derbyn gofal/sesiynau gweithiwr allweddol fel y gallan nhw gytuno ar gynlluniau.*   1. Gan feddwl am yr astudiaeth achos am Daniel neu blentyn rydych chi’n ei gefnogi, ystyriwch sut y dylid gwerthfawrogi eu dymuniadau diwylliannol a/neu eu dewis iaith.   **Sampl 1 Nodiadau’r gweithlyfr**  *Dylid gwerthfawrogi ei ddewis diwylliannol ac ieithyddol yr un fath â'r bobl ifanc eraill yn y cartref gofal gan ei fod mewn ysgol Gymraeg ac ni ddylid ei drin yn wahanol. Dylai'r cartref geisio diwallu ei anghenion iaith neu hyd yn oed fwyd os oes angen. Bydd hyn yn dangos eu bod yn gofalu am Daniel ac yn ceisio diwallu ei anghenion.*  **Sampl 2 Nodiadau’r gweithlyfr**  *Gwneud yn siŵr bod rhywun yn siarad ag ef yn Gymraeg.*  **Sampl 3 Nodiadau’r gweithlyfr**  *Cymraeg yw iaith gyntaf Daniel felly dylai gael yr hawl i gyfathrebu yn ei iaith gyntaf. Dylid parchu hyn. Dyna yw ei hunaniaeth ac ni ddylai orfod newid i 'ffitio' i mewn i'r gwasanaethau a ddarperir iddo.*   1. Sut allwch chi ddysgu o hyn ar gyfer yr hyn rydych chi'n ei wneud?   **Sampl 1 Nodiadau’r gweithlyfr**  *Gwrando ar yr anghenion. Llunio cynllun gofal fel bod pawb yn gwybod beth i'w roi yn y cartref. Os gwneir unrhyw awgrym, gwrando a'i roi ar waith o ran bwydydd, iaith neu werthoedd o ddiwylliannau eraill. Cynnal sesiwn waith wythnosol/dal i fyny ar sut mae pethau'n mynd.*  **Sampl 2 Nodiadau’r gweithlyfr**  *Dysgu rhai geiriau Cymraeg, ac efallai trefnu llyfrau/rhaglenni teledu a fyddai o gymorth. Er byddai angen i bob aelod o'r staff wneud hyn.*  **Sampl 3 Nodiadau’r gweithlyfr**  *Sut gall dysgu ychydig o eiriau mewn iaith arall helpu plentyn/person ifanc nad Saesneg yw ei iaith gyntaf.*  *Mae'n gwneud i mi feddwl ynghylch pa mor unig, ynysig, rhwystredig gall Daniel fod yn teimlo.*   1. Wrth weithio ym maes iechyd a gofal cymdeithasol efallai y bydd gwahaniaethu’n digwydd ac y bydd yn rhaid i chi herio hyn. Rhowch enghraifft o achos o wahaniaethu yn erbyn plentyn a sut y gallech herio hyn.   **Sampl 1 Nodiadau’r gweithlyfr**  *Gall plentyn dioddef gwahaniaethu ar sail ei hil. Byddai hyn yn cael ei herio drwy addysgu'r unigolyn, arsylwi ar y sefyllfa ac adrodd yn ôl i'r plentyn ar sut dylai fynd ati y tro nesaf, esbonio beth allai ddigwydd pe bai pethau'n mynd yn rhy bell h.y. y gallai'r heddlu gael eu galw. Ceisio deall pam mae hyn yn digwydd, beth sydd wedi achosi hyn.*  **Sampl 2 Nodiadau’r gweithlyfr**  *Yn enghraifft yr astudiaeth achos, gallech ddweud wrth y plant eraill i beidio â gwneud hwyl am ben Daniel oherwydd ei anabledd.*  **Sampl 3 Nodiadau’r gweithlyfr**  *Gall unigolyn fod yn siarad â chi heb gynnwys y plentyn yn enwedig os oes gan y plentyn anabledd dysgu e.e. Apwyntiad meddyg teulu. Dewch â'r plentyn i mewn i'r sgwrs fel bod y person yn ailgyfeirio cwestiynau i'r plentyn.* |

**Gweithgaredd dysgu**

Siaradwch â’ch rheolwr llinell am beth mae cydraddoldeb ac amrywiaeth yn ei olygu i chi a sut mae’ch ymarfer yn parchu a hyrwyddo hyn. Cofnodwch bwyntiau pwysig yn y lle isod. Os nad ydych wedi’ch cyflogi eto, gadewch hwn yn wag a dychwelwch ato eto.

|  |
| --- |
| **Sampl 1 Nodiadau’r gweithlyfr**  *Mae cydraddoldeb ac amrywiaeth yn fy lle gwaith yn golygu nad oes unrhyw un yn cael ei drin yn wahanol i unrhyw un arall o du'r person ifanc neu'r staff a bod croeso i bawb o bob cefndir. Gwneir hyn trwy barchu anghenion pawb a gwrando ar y bobl ifanc os oes angen unrhyw beth arnynt a fydd yn eu helpu i ymgartrefu. Gallai hyn fod yn rhywbeth y maen nhw'n ei wneud neu hyd yn oed yn rhywbeth sydd ei angen arnyn nhw o ddydd i ddydd. Cynigir addysg i bawb, gyda desgiau a llyfrau dysgu ar gael yn y cartref neu'r ystafelloedd gwely, ac mae modd eu cludo yno hefyd yng nghar y cartref neu gyda cherdyn teithio ar fws. Mae modd trefnu gweithgareddau i helpu'r person ifanc i ymgartrefu a dysgu nod penodol. Bydd y cartref hefyd yn cynnig gwahanol fathau o fwyd yn unol ag anghenion yr unigolyn. Mae modd gwneud hyn drwy siopa neu fynd i le o'u dewis. Bydd hyn hefyd yn darparu'r newid i gyflawni eu potensial ac yn rhydd rhag rhagfarn neu wahaniaethu.*  **Sampl 2 Nodiadau’r gweithlyfr**  *Ni chwblhawyd yr adran hon*  **Sampl 3 Nodiadau’r gweithlyfr**  *Ni chwblhawyd yr adran hon* |

**Sleid 5 – Cymwysterau newydd**




**Nodiadau’r hwylusydd**

* Mae’r sleid hon yn rhoi cefndir a chyd-destun y gwaith o ddatblygu’r gyfres newydd o gymwysterau. Mae’n rhoi gwybodaeth am gynnwys y cymwysterau newydd a phryd fyddant ar gael.

**Cymwysterau newydd**

* Cymwysterau Cymru yw rheoleiddiwr cymwysterau nad ydynt yn gynllluniau gradd a’r system gymwysterau yng Nghymru.
* Rhwng mis Medi 2015 ac mis Mawrth 2016, cynhaliwyd adolygiad ganddynt ar effeithiolrwydd y cymwysterau a’r system gymwysterau gyfredol yng Nghymru ar gyfer y maes iechyd a gofal cymdeithaol (gan gynnwys chwarae a gofal plant).
* Adnabuodd yr adolygiad nifer o gryfderau yn y system gyfredol ynghyd â materion i fynd i’r afael â hwy.
* Ymhlith y materion allweddol roedd:
* Anghysondeb ac aneffeithiolrwydd yn y prosesau asesu a sicrwydd ansawdd
* Cyfleoedd dysgu annigonol trwy gyfrwng y Gymraeg a pharatoi dysgwyr i weithio mewn cenedl ddwyieithog
* Cylchrediad cymwysterau ar gyfer pobl ifainc rhwng 14 ac 16 oed
* Gwaith paratoi annigonol ar gyfer y gweithle
* Llwybrau cynnydd tuag at gyflogaeth ac addysg uwch yn aneglur
* Mae Cymwysterau Cymru felly wedi ymrwymo i nifer o weithredoedd gan gynnwys gwneud trefniadau i ddatblygu ystod o gymwysterau newydd ar gyfer y maes iechyd a gofal cymdeithasol (gan gynnwys gofal plant) gan bennu dyddiad addysgu o fis Medi 2019 i gynnwys:
* Cymwysterau Lefel 1/2 ar gyfer pobl ifainc 14 i 16 oed
* Cymwysterau galwedigaethol Lefel 2/3
* Cymwysterau academaidd Lefel 3
* Cymwysterau galwedigaethol Lefel 4
* Cymwysterau rheoli Lefel 5
* Bydd y cymwysterau TGAU, y Craidd a chymwysterau ymarferol lefel 2 a 3 oll yn barod i’w cyflenwi ym mis Medi 2019, a bydd gweddill y cymwysterau’n dilyn yn 2020.
* Cofrestrwch â gwefan y consortiwm i dderbyn rhybuddion er mwyn derbyn gwybodaeth bellach am y cymwysterau hyn <https://www.dysguiechydagofal.cymru/>

**Sleid 6 - Y fframwaith cymwysterau newydd**



**Nodiadau’r hwylusydd**

* Mae’r sleid hon yn dangos fframwaith llawn y gyfres newydd o gymwysterau iechyd a gofal cymdeithasol, a gofal, chwarae, dysgu a datblygiad plant sy’n cael eu datblygu gan y consortiwm ar hyn y bryd.

**Y Fframwaith cymwysterau newydd**

* Mae yna gyfanswm o 19 cymhwyster yn cael eu datblygu ar hyn o bryd.
* O fis Medi 2019 bydd y cymwysterau canlynol ar gael

1. TGAU mewn Iechyd a Gofal Cymdeithasol a Gofal Plant
2. Iechyd a Gofal Cymdeithasol: Craidd
3. L2 Iechyd a Gofal Cymdeithasol: Egwyddorion a Chyd-destunau
4. L2 Iechyd a Gofal Cymdeithasol: Ymarfer (oedolion)
5. L3 Iechyd a Gofal Cymdeithasol: Ymarfer (oedolion)
6. L3 Iechyd a Gofal Cymdeithasol: Ymarfer (plant a phobl ifanc)

11. Gofal, Chwarae, Dysgu a Datblygiad Plant: Craidd

12. L2 Gofal, Chwarae, Dysgu a Datblygiad Plant: Ymarfer a Theori

13. L2 Gofal, Chwarae, Dysgu a Datblygiad Plant: Ymarfer

15. L3 Gofal, Chwarae, Dysgu a Datblygiad Plant

* Mae’r cymwysterau canlynol wedi’u gohirio a byddant ar gael o 2020

1. Tystysgrif a diploma mewn iechyd a gofal cymdeithasol

7a. TAG Uwch a TAG Uwch Gyfrannol mewn iechyd a gofal cymdeithasol

1. L4 Iechyd a Gofal Cymdeithasol gydag Arbenigedd
2. L4 Paratoi ar gyfer Arweinyddiaeth a Rheolaeth mewn Iechyd a Gofal Cymdeithasol
3. L5 Arweinyddiaeth a Rheolaeth Iechyd a Gofal Cymdeithasol: Ymarfer

14. L3 Gofal, Chwarae, Dysgu a Datblygiad Plant: Ymarfer a Theori


16. L4 Paratoi ar gyfer Arweinyddiaeth a Rheolaeth mewn Gofal, Chwarae, Dysgu a Datblygiad Plant

17. L4 Gofal, Chwarae, Dysgu a Datblygiad Plant gydag Arbenigedd

18. L5 Arweinyddiaeth a Rheolaeth Gofal, Chwarae, Dysgu a Datblygiad

* Y blychau llwyd yw’r cymhwyster craidd
* Y blychau gwyrdd yw’r cymwysterau sy’n seiliedig ar wybodaeth
* Y blychau glas yw’r cymwysterau sy’n seiliedig ar ymarfer
* Mae’r blychau gwyrdd/glas yn gymysgedd o gymwysterau gwybodaeth ac ymarfer

**Sleid 7 – Siwrne gweithiwr newydd**




**Nodiadau’r hwylusydd**

* Mae’r sleid hon yn nodi siwrne gweithiwr drwy ei gyflogaeth newydd, gan gychwyn y Fframwaith ac arwain at ei gymhwyster craidd ac ymarfer.

**Siwrne gweithiwr newydd**

* Disgwylir i weithwyr newydd gwblhau’r fframwaith sefydlu, fel arfer ymhen eu 6 mis cyntaf. Bydd y dysgu a gyflawnwyd yn eu paratoi ar gyfer asesiad ffurfiol y cymwysterau ‘Craidd’ ac ymarferol.
* Pan fydd rheolwr ac aseswr y gweithiwr yn cytuno ei fod yn barod, bydd yn cyflawni asesiad ar gyfer y cymhwyster Craidd ac yna’r cymhwyster ymarferol sy’n berthnasol ar gyfer ei rôl.

**Sleid 8 – Rôl y rheolwr**




**Nodiadau’r hwylusydd**

* Mae’r sleid hon yn amlinellu rôl y rheolwr wrth gefnogi’r gwaith o gwblhau’r Fframwaith, datblygu gwybodaeth a sgiliau’r gweithiwr, cytuno â’r aseswr pryd fyddant yn barod i wneud yr asesiad ffurfiol ar gyfer y cymwysterau craidd a’r cymwysterau ymarferol.

**Rôl y rheolwr**

* Bydd rheolwr y gweithiwr yn chwarae rôl hanfodol o ran ei gefnogi i gwblhau’r fframwaith sefydlu a’r cymwysterau Craidd ac ymarferol gofynnol. Byddai hyn yn cynnwys gweithgareddau megis:
* Hyfforddiant ffurfiol
* Hyfforddi a mentora
* Adborth ar ymarfer
* Goruchwylio
* Cefnogi ymarfer myfyriol
* Cytuno ar unedau cymwysterau perthnasol ar gyfer ei rôl
* Sicrhau caniatâd priodol yr unigolion er mwyn cynnal arsylwi ar ymarfer
* Cytuno gyda’r aseswr pan maent yn barod i ymgymryd ag asesiad ffurfiol o’r cymwysterau.

**Sleid 9 – Asesu’r cymhwyster craidd**



**Nodiadau’r hwylusydd**

* Mae’r sleid hon yn fanwl iawn ac yn egluro sut bydd y cymhwyster craidd yn cael ei asesu’n ffurfiol a rôl y gweithiwr, y rheolwr a’r aseswr er mwyn sicrhau bod y gweithiwr wedi’i baratoi.

**Asesu’r cymhwyster craidd**

* Caiff y cymhwyster craidd newydd ei asesu gan ddefnyddio 2 ddull:


1. Astudiaethau achos
2. Prawf cwestiynau aml-ddewis

* Pan fydd y rheolwr a’r aseswr yn cytuno bod y gweithiwr yn barod i sefyll asesiad ffurfiol ar gyfer y cymhwyster hwn, bydd yr aseswr yn ei gefnogi i gael mynediad i un o 3 astudiaeth achos y bydd angen iddo ei defnyddio. Mae’r astudiaethau achos ar gael 2 wythnos cyn ei asesiad – bydd hyn yn rhoi cyfle i’r gweithiwr feddwl am y pwnc a’r math o gwestiynau efallai y gofynnir iddo.
* Ceir cyfanswm o 3 astudiaeth achos:

1. Iechyd a lles
2. Ymarfer proffesiynol
3. Diogelu

* Caiff pob un o’r 3 astudiaeth achos ei seilio ar egwyddorion a gwerthoedd iechyd a gofal cymdeithasol.
* Ar ôl llwyddo i gwblhau asesiad yr astudiaethau achos bydd y gweithiwr yn sefyll prawf cwestiynau aml-ddewis sy’n cynnwys bob un o 5 adran y cymhwyster Craidd. Gellir sefyll y prawf aml-ddewis ar-lein neu drwy ddefnyddio fersiwn papur.
* Bydd y dysgu a gwblhawyd gan y gweithiwr ar gyfer y fframwaith sefydlu’n helpu i’w baratoi ar gyfer pob un o’r asesiadau hyn am fod cynnwys y fframwaith sefydlu a’r cymhwyster Craidd yr un peth.
* Gwerth y credydau ar gyfer y cymhwyster hwn yw 30.

**Slide 10 – Level 2 / 3 health and social care practice qualifications**




**Nodiadau’r hwylusydd**

* Mae’r sleid hon yn parhau gyda gwybodaeth am strwythur y cyflwyniad. Mae’n rhoi gwybodaeth am y grwpiau o unedau’r cymwysterau.

**Cymwysterau ymarferol L2/3**

* Bydd strwythur y cymwysterau ymarferol newydd yn gyfarwydd i’r cymwysterau presennol a blaenorol.
* Mae’r cynnwys gorfodol yn adlewyrchu elfennau ymarferol y fframwaith sefydlu felly mae’n bwysig iawn bod rheolwyr yn cofnodi unrhyw drafodaethau/arsylwadau am ymarfer y gweithiwr yn ystod y cyfnod hwn yn erbyn y fframwaith sefydlu oherwydd gellir defnyddio hyn fel tystiolaeth tuag at gyflawni’r cymhwyster ymarferol.
* Ceir ystod o brif unedau yng ngrŵp 2 sy’n adlewyrchu amrediad eang o rolau yn y sector iechyd a gofal cymdeithasol. Bydd manyleb cymwysterau lawn ar gael ar wefan y consortiwm o ddechrau mis Mawrth a chaiff pynciau megis dementia, anableddau dysgu, plant sy’n derbyn gofal oll eu cynnwys.
* Mae’r unedau yng ngrŵp 3 yn llai ac efallai y bydd ganddynt ofynion asesu penodol e.e. symud a lleoli.
* Cyfanswm gwerth y credydau ar gyfer y cymhwyster lefel 2 yw 35 a gwerth credydau y cymhwyster lefel 3 yw 50.

**Sleid 11 – Asesu’r cymhwyster ymarfer**




**Nodiadau’r hwylusydd**

* Mae’r sleid hon yn rhoi gwybodaeth am y broses o asesu’r cymhwyster ymarfer.

**Asesu’r cymhwyster ymarfer**

* Asesir y cymwysterau ymarferol gan ddefnyddio cymysgedd o ddulliau cyfarwydd a rhai llai cyfarwydd. Seilir yr arsylwadau ar dasg a osodwyd o flaen llaw gan y corff dyfarnu, ategir at y rhain gan bortffolio o dystiolaeth a allai gynnwys:
* Llawlyfrau a gwblhawyd
* Tystiolaeth gan dystion arbenigol
* Tystiolaeth o gynnyrch ayyb.
* Fe fydd yn rhaid i ddysgwyr gwblhau log adlewyrchol drwy gydol y cymwysterau ac fe fydd eu haseswyr yn cynnal sgwrs strwythuredig gyda nhw i gael eglurhad ar unrhyw ardaloedd sydd angen.
* Mae gwybodaeth a diweddariadau ar gael ar wefan dysgu iechyd a gofal Cymru <https://www.dysguiechydagofal.cymru/>

**Sleid 12 – Cofrestru gweithwyr gofal cartref**




**Nodiadau’r hwylusydd**

* Mae’r sleid hon yn rhoi gwybodaeth am gofrestru gweithwyr gofal cartref, yr amserlenni a’r llwybrau gwahanol i’w defnyddio.

**Cofrestru gweithwyr gofal cartref**

* Agorodd y gofrestr ar sail wirfoddol ar gyfer gweithwyr gofal cartref ym mis Ebrill 2018.
* Bydd cofrestru’n orfodol ar gyfer y gweithwyr hyn o fis Ebrill 2020.
* Bwriad Llywodraeth Cymru yw ehangu’r gofrestr i weithwyr cartrefi gofal oedolion o 2020 – byddant yn ymgynghori ar hyn o flaen llaw.
* Yn ystod y cyfnod cofrestru gwirfoddol rhwng mis Ebrill 2018 a mis Ebrill 2020, ceir nifer o lwybrau y gall gweithwyr eu defnyddio i gofrestru:
* Llwybr 1: os ydynt yn meddu ar un o’r cymwysterau a restrir ar y ‘Fframwaith Cymwysterau’ neu’r wobr ar gyfer sefydlu gofal cymdeithasol yng Nghymru.
* Llwybr 2: os ydynt wedi’u cyflogi mewn rôl gofal cartref am 3 blynedd o’r 5 mlynedd ddiwethaf gallant ddefnyddio ‘gallu a gadarnhawyd’.
* Llwybr 3: os na allant ddefnyddio’r naill llwybr neu’r llall gallant wneud cais am gofrestriad ar ôl cwblhau cwrs ‘Egwyddorion a Gwerthoedd’ Gofal Cymdeithasol Cymru.
* Mae’r diagram ar y sleid nesaf yn dangos y llwybrau hyn.


**Sleid 13 – Gweithwyr gofal cartref – llwybrau cofrestru posibl tan fis Ebrill 2020 – Diagram llif**



**Nodiadau’r hwylusydd**

* Mae’r sleid hon yn ddiagram llif o’r llwybrau sydd ar gael i weithwyr gofal cartref gofrestru yn y cyfnod gwirfoddol. Mae’n rhoi manylion am y gofynion a’r meini prawf ar gyfer pob un o’r llwybrau.
* **Llwybr 1:** Os yw gweithiwr yn meddu ar y wobr L2 sefydlu gofal cymdeithasol yng Nghymru neu un o’r cymwysterau a restrir yn y Fframwaith Cymwysterau gall wneud cais am gofrestriad.
* Os nad yw’n meddu ar un o’r cymwysterau hyn ac nid yw’n debyngol o gwblhau un erbyn i gofrestru ddod yn orfodol mae llwybrau eraill y gellir eu dilyn.
* Os yw gweithiwr yn llwyddiannus yn cofrestru gan ddefnyddio’r llwybr yma, fe fydd yn rhaid iddynt cwblhau eu 15 diwrnod / 90 awr o Hyfforddiant a Dysgu ôl gofrestru (PRTL) bob 3 mlynedd er mwyn iddynt allu adnewyddu eu cofrestriad.
* **Llwybr 2:** Gallu a gadarnhawyd, gellir defnyddio hyn os yw’r gweithiwr wedi’i gyflogi mewn rôl gofal cartref am 3 o’r 5 mlynedd ddiwethaf.
* Mae’r galluoedd yn seiliedig ar y canlyniadau ymarferol a osodwyd yn fframwaith sefydlu Cymru gyfan ar gyfer maes iechyd a gofal cymdeithasol. Ceir cyfanswm o saith adran. Mae angen i’r sawl sy’n gweithio gydag oedolion gwblhau adrannau 1, 3, 5, 6 a 7, ac mae angen i’r sawl sy’n gweithio gyda phlant gwblhau adrannau 2, 4, 5, 6 a 7.
* Mae pob adran yn rhestru ffyrdd y dylai’r gweithiwr fod yn ymarfer. Ceir colofn wrth ochr pob deilliant a dylid cofnodi unrhyw dystiolaeth ynddi. Mae’n debygol y bydd rhai darnau’n cynnwys mwy nag un deilliant dysgu ar draws mwy nag un adran.
* Mae rhai o’r elfennau’n benodol i rôl y gweithiwr. Er enghraifft **nid oes** disgwyl i’r sawl nad ydynt yn cefnogi pobl gyda gofal traed ddangos eu hymarfer yn y maes hwn.
* Un man cychwyn a awgrymir ar gyfer mapio tystiolaeth fyddai disgrifiad swydd y gweithiwr ac adolygiad ei gyfnod prawf. Ar ôl i weithiwr gwblhau a llwyddo yn adolygiad ei gyfnod prawf gellir defnyddio hyn fel tystiolaeth o allu.
* Gallai Gofal Cymdeithasol Cymru samplo’r dystiolaeth a ddefnyddiwyd i gefnogi’r penderfyniad felly dylai’r rheolwr sicrhau ei bod ar gael pe bai gofyn amdani.
* Gallai enghreifftiau o dystiolaeth o’r galluoedd hyn gynnwys (ond heb eu cyfyngu i):
* Adolygiad cyfnod prawf a disgrifiad swydd
* Gweithgareddau’r llawlyfr sefydlu
* Cofnodion hyfforddiant
* Tystysgrifau a enillwyd trwy hyfforddiant asesedig e.e. symud a thrin, cymorth cyntaf, hylendid bwyd, ayyb
* Nodiadau goruchwylio a/neu arfarnu
* Cyfarfodydd tim
* Arsylwi
* Trafodaethau
* Adborth gan gydweithwyr a defnyddwyr y gwasanaeth
* Sylwer **nad oes** angen i weithwyr nad ydynt yn dilyn y llwybr hwn gwblhau un o’r cymwysteraua restrir ar y Fframwaith Cymwysterau. Fodd bynnag, byddant yn gorfod cwblhau eu 15 diwrnod/90 awr gorfodol o Hyfforddiant a Dysgu Ôl-gofrestru bob 3 blynedd er mwyn adnewyddu eu cofrestriad.
* Os yw gweithiwr yn llwyddiannus yn cofrestru gan ddefnyddio’r llwybr yma, fe fydd yn rhaid iddynt cwblhau eu 15 diwrnod / 90 awr o Hyfforddiant a Dysgu ôl gofrestru (PRTL) bob 3 mlynedd er mwyn iddynt allu adnewyddu eu cofrestriad.
* **Llwybr 3:** Mae hwn yn llwybr newydd a ychwanegwyd mewn ymateb i adborth gan y sector. Os nad oes modd i weithwyr ddefnyddio naill ai llwybr un neu lwybr 2 gallant gwblhau cwrs Gofal Cymdeithasol Cymru ar-lein. Mae hyn yn cynnwys cwblhau naill ai llawlyfr 1 neu 2 fframwaith sefydlu Cymru gyfan (egwyddorion a gwerthoedd ar-lein). Pan fydd rheolwr wedi cymeradwyo bod y gwaith hwn wedi’i gwblhau yn foddhaol bydd y gweithiwr yn sefyll prawf cwestiynau aml-ddewis yn seiliedig ar yr adrannau hyn. Gellir defnyddio llwyddo yn y prawf hwn i wneud cais am gofrestriad.
* Mae’n **rhaid** i weithwyr sy’n dilyn y llwybr hwn gwblhau’r cymhwyster Craidd a’r cymhwyster ymarferol HSC lefel 2 neu lefel 3 perthnasol ymhen 3 blynedd o ddyddiad eu cofrestriad.
* Os yw gweithiwr yn llwyddiannus yn cofrestru gan ddefnyddio’r llwybr yma, fe fydd yn rhaid iddynt cwblhau eu 15 diwrnod / 90 awr o Hyfforddiant a Dysgu ôl gofrestru (PRTL) bob 3 mlynedd er mwyn iddynt allu adnewyddu eu cofrestriad.
* Mae mwy o wybodaeth ar gofrestru gweithwyr gofal cartref, yngŷd â gwybodaeth ar y broses, yr amser mae’r broses cofrestru’n cymryd a’r anghenion yn fan hyn <https://gofalcymdeithasol.cymru/cofrestru/cofrestru-gweithwyr-gofal-cartref>

**Sleid 14 – Cofrestru gweithwyr gofal preswyl i blant**




**Nodiadau’r hwylusydd**

* Mae’r sleid hon yn nodi nad oes newidiadau ar hyn o bryd i ddull cofrestru gweithwyr gofal preswyl i blant ac mae’n amlinellu’r gofynion gorfodol ar gyfer y grŵp hwn o weithwyr o fis Ebrill 2020.

**Cofrestru gweithwyr gofal plant preswyl**

* Ar hyn o bryd nid oes unrhyw fwriad newid gofynion cofrestru ar gyfer gweithwyr gofal preswyl i blant.
* Y bwriad yw y bydd yr un gofynion gorfodol yn berthnasol i weithwyr gofal preswyl i blant a gweithwyr gofal cartref o fis Ebrill 2020.
* Bydd angen iddynt gwblhau’r cymhwyster Craidd a Fframwaith Sefydlu Cymru gyfan ar gyfer iechyd a gofal cymdeithasol er mwyn gwneud cais i gofrestru. Yna bydd angen iddynt gwblhau’r cymhwyster ymarfer Lefel 2 neu Lefel 3 perthnasol mewn da bryd er mwyn adnewyddu eu cofrestriad ar ôl 3 blynedd.


**Sleid 15 – Adolygu llwybrau cofrestru**



**Nodiadau’r hwylusydd**

* Mae’r sleid hon yn egluro y bydd y llwybrau cofrestru ar gyfer gweithwyr gofal cartref yn cael eu monitro’n barhaus a chyflwynwyd argymhellion ar y rhain i Lywodraeth Cymru.
* Mae’n bwysig nodi mai Llywodraeth Cymru fydd yn gwneud y penderfyniad terfynol ynghylch grwpiau y mae angen iddynt gofrestru â Gofal Cymdeithasol Cymru a’r llwybrau a ddefnyddir. Fodd bynnag, bydd Gofal Cymdeithasol Cymru’n monitro’r llwybrau a ddefnyddir yn barhaus, gan gynnwys adborth gan y sector, felly anogir rheolwyr, cyflogwyr a gweithwyr i ddweud eu dweud wrthym ni.

**Sleid 16 – Fframwaith Cymwysterau**



**Nodiadau’r hwylusydd**

* Mae’r sleid hon yn egluro beth yw’r Fframwaith Cymwysterau ar gyfer Gofal Cymdeithasol a Gofal Plant Rheoledig a’r ffordd y gellir ei ddefnyddio i nodi’r cymwysterau gofynnol neu a argymhellir ar gyfer rolau gwahanol, yn ogystal â gofynion neu argymhellion eraill yn ymwneud â sefydlu a datblygiad proffesiynol parhaus.

**Fframwaith cymwysterau**

* Mae Gofal Cymdeithasol Cymru wedi llunio’r fframwaith cymwysterau fel canllaw i gyflogwyr, ymarferwyr, darparwyr dysgu, rheoleiddwyr eraill ac aelodau’r cyhoedd ar gyfer maes gofal cymdeithasol, y blynyddoedd cynnar a maes gofal plant. Ei nod yw rhoi gwybodaeth glir o ran pa gymwysterau y mae eu hangen neu a argymhellir ar gyfer swyddi gwahanol a beth fyddai’n cynorthwyo â’r dysgu a’r datblygiad parhaus.
* Mae fersiwn ar-lein, rhyngweithiol o’r fframwaith cymwysterau ar gael ar ein gwefan gan ddilyn y ddolen canlynol <https://gofalcymdeithasol.cymru/fframwaith-cymwysterau>
* Dyma bumed fersiwn y fframwaith ac mae’n disodli’r Fframwaith Cymwysterau ar gyfer y Sector Gofal yng Nghymru blaenorol a’r Rhestr o Gymwysterau Gofynnol i Weithio ym maes y Blynyddoedd Cynnar a Gofal Plant yng Nghymru (Ebrill 2017).
* Mae’r fframwaith newydd hwn hefyd yn cynnwys gwybodaeth o’r Canllaw ar gyfer Cymwysterau ym maes Iechyd a Gofal Cymdeithasol, y Blynyddoedd Cynnar a Gofal Plant a Chymwysterau ar draws Ffiniau cymharu cymwysterau gallu ar draws y Deyrnas Unedig.
* Mae’r fframwaith yn adlewyrchu deddfwriaeth a newidiadau polisi diweddar gan gynnwys:
* Deddf Gwasanaethau Cymdeithasol a Llesiant (Cymru) 2014
* Egwyddorion Gofal Iechyd Darbodus
* Deddf Rheoleiddio ac Arolygu Gofal Cymdeithasol (Cymru) 2016
* Deddf Llesiant Cenedlaethau’r Dyfodol (Cymru) 2015
* Cynllun Gweithlu Gofal Plant, Chwarae a’r Blynyddoedd Cynnar Llywodraeth Cymru.
* Ceir newidiadau sylweddol i’r fframwaith oherwydd y ddeddfwriaeth newydd hon, yn enwedig Deddf Rheoleiddio ac Arolygu Gofal Cymdeithasol (Cymru) (2016), gan gynnwys:
* y gofyniad i wasanaethau cymorth cartref gofrestru pob gweithiwr a rheolwr gyda Gofal Cymdeithasol Cymru o 2020
* disodli’r Safonau Gofynnol Cenedlaethol ar gyfer gofal cymdeithasol ar gyfer rheoliadau gwasanaeth a chanllawiau statudol newydd
* erbyn hyn mae gweithwyr gofal plant y blynyddoedd cynnar wedi’u cynnwys yn niffiniad “gweithiwr gofal cymdeithasol” o dan Ddeddf Gwasanaethau Cymdeithasol a Llesiant (Cymru) 2016.
* rolau a meysydd gwasanaeth newydd, megis gwybodaeth, cyngor a gweithwyr cymorth.
* Gellir defnyddio’r fframwaith cymwysterau i helpu i ddod o hyd i’r:
* cymwysterau gofynnol neu a argymhellwyd mewn maes gwasanaeth
* y cymwysterau gofynnol neu a argymhellwyd ar gyfer swydd
* pa broses sefydlu fydd ei hangen
* beth fyddai’n ddefnyddiol neu’n ofynnol ar gyfer diweddaru, cynnal neu gynyddu sgiliau a gwybodaeth.
* Mae’r **fframwaith sefydlu** wedi’i ddylunio a’i ddatblygu er mwyn iddo gael ei ddefnyddio gan bob gweithiwr ym maes gofal a chymorth. Fodd bynnag, ceir gofynion rheoleiddio ychwanegol ar gyfer rhai grwpiau o weithwyr. Mae’r rhain yn cynnwys:
* Gweithwyr gofal plant preswyl – mae’n rhaid i weithwyr a gyflogir yng Nghymru gofrestru â Gofal Cymdeithasol Cymru. Gall gweithwyr nad ydynt yn meddu ar un o gymwysterau gofynnol y fframwaith hwn wneud cais i gofrestru ar yr amod eu bod yn cwblhau’r fframwaith sefydlu ymhen chwe mis. Bydd angen iddynt gwblhau cymhwyster lefel 3 y Diploma mewn Iechyd a Gofal Cymdeithasol (Plant a Phobl Ifainc) Cymru a Gogledd Iwerddon ymhen tair blynedd.
* O fis Ebrill 2020, bydd angen i weithwyr gofal plant preswyl nad ydynt yn meddu ar un o’r cymwysterau gofynnol gwblhau’r cymhwyster iechyd craidd a’r cymhwyster gofal cymdeithasol ynghyd â fframwaith sefydlu Cymru gyfan er mwyn cofrestru.
* Gweithwyr gofal cartref - mae’n rhaid i bob gweithiwr gofal cartref gofrestru â Gofal Cymdeithasol Cymru erbyn mis Ebrill 2020. Ar hyn o bryd, os nad ydynt yn meddu ar un o’r cymwysterau a restrir yn y fframwaith hwn byddant yn gallu gwneud cais i gofrestru os ydynt wedi cwblhau’r fframwaith sefydlu ynghyd â’r cymhwyster sefydlu (Gwobr Sefydlu Gofal Cymdeithasol yng Nghymru tan fis Awst 2019, ac o fis Medi 2019, cymhwyster craidd ar gyfer maes iechyd a gofal cymdeithasol) yn unig.
* Rhwng mis Ebrill 2018 a mis Ebrill 2020 gall gweithwyr gofal cartref gofrestru ar sail wirfoddol. I wneud hyn mae’n rhaid bod gweithwyr yn meddu ar un o’r cymwysterau a restrir yn y fframwaith hwn, neu os nad ydynt yn meddu ar un ohonynt, gallant wneud cais i gofrestru hyd at fis Ebrill 2020 naill ai drwy:

a) feddu ar gymhwyster Lefel 2 Gwobr Sefydlu Gofal Cymdeithasol (Cymru) a datganiad o allu a arwyddwyd gan y rheolwr cofrestredig

neu

b) ar gyfer gweithwyr sy’n meddu ar dair neu’n fwy o flynyddoedd o brofiad parhaus o weithio yn y sector, datganiad o allu a arwyddwyd gan y rheolwr cofrestredig wedi’i gefnogi gan dystiolaeth o wybodaeth a sgiliau perthnasol.

neu


c) Gwblhau cwrs ‘Egwyddorion a Gwerthoedd’ Gofal Cymdeithasol Cymru

* Mae’r llwybrau hyn ar gael ar sail gofrestriad gwirfoddol tan fis Ebrill 2020 yn unig.

**Cyfartaledd:**

* Mewn achosion lle mae gweithiwr yn dymuno ennill cyflogaeth yng Nghymru a cheir amod o gymhwyster gofynnol ar gyfer cofrestru ond nid yw ei gymhwyster wedi’i restru yn y fframwaith hwn gall wneud cais i Gofal Cymdeithasol Cymru am asesiad cyfartaledd os yw’n diwallu’r meini prawf canlynol:
* mae’r cymhwyster yn seiliedig ar allu, megis y Safonau Galwedigaethol Cenedlaethol sy’n berthnasol i’r rôl
* mae’r unigolyn wedi’i asesu yn y gweithle
* mae’n rhaid bod yr unigolyn wedi bod mewn rôl berthnasol pan gyflawnwyd y cymhwyster
* mae’n rhaid bod yr unigolyn wedi’i leoli mewn lleoliad perthnasol pan gyflawnwyd y cymhwyster.


**Sleid 17 – Fframwaith cymwysterau (parhad)**



**Nodiadau’r hwylusydd**

* Mae’r sleid hon yn barhad o’r sleid flaenorol. Mae’n egluro hefyd fod fersiwn ar-lein rhyngweithiol o’r fframwaith cymwysterau’n cael ei datblygu.
* Trefnir y fframwaith cymwysterau fesul meysydd gwasanaeth a rolau swyddi ac maent yn cynnwys:
* Cymwysterau gofynnol er mwyn cofrestru â Gofal Cymdeithasol Cymru
* Cymwysterau gofynnol yn ôl polisi Llywodraeth Cymru / rheoliadau eraill
* Cymwysterau argymelledig er mwyn ymarfer
* Rydym wedi datblygu fersiwn ryngweithiol ac fe fydd yn gwneud hi’n haws i lywio ac i ddod o hyd i’r wybodaeth sydd eisiau. Gellir ddod o hyd i’r fersiwn yma drwy ddilyn y ddolen <https://gofalcymdeithasol.cymru/fframwaith-cymwysterau>

**Sleid 18 – Trafod llwybrau cofrestru**



**Nodiadau’r hwylusydd**

* Mae’r sleid hon yn egluro gweithgaredd y gwaith grŵp er mwyn ystyried yn fanylach y llwybrau cofrestru, manteision ac anfanteision pob un ac a oes unrhyw atebion posibl i’r heriau a all godi.

**Nod y gweithgaredd hwn yw**

* Deall y llwybrau cofrestru ar gyfer gweithwyr gofal cartref yn ystod y cyfnod gwirfoddol tan fis Ebrill 2020
* Ymchwilio i fanteision ac anfanteision pob un o’r llwybrau hyn o gofrestru gweithwyr gofal cartref yn ystod y cyfnod gwirfoddol tan fis Ebrill 2020.
* Ymchwilio a allai’r llwybrau hyn fod yn ddewis ar gyfer cofrestru i grwpiau eraill o weithwyr (gweithwyr gofal preswyl i blant ac ar gyfer gweithwyr cartrefi gofal i oedolion pan fo’r gofrestr yn agor ar sail wirfoddol o fis Ebrill 2020)
* Canfod a thrafod atebion posibl i unrhyw heriau a all godi.

1. <https://gofalcymdeithasol.cymru/cms_assets/hub-downloads/Gweithlyfr-Beth-maer-ddeddf-yn-ei-olygu-i-mi.pdf> [↑](#footnote-ref-1)
2. <https://www.complantcymru.org.uk/ccuhp-hawliau-plant/ccuhp-hawliau-plant> [↑](#footnote-ref-2)